August 2016 - Divyasha Doshi\n‘રોજ હું પાંચેક કલાક કામ કરવાનો પ્રયત્ન કરું છું. થોડા સમયથી પેઈન્ટિંગ કરવાનું શક્ય નથી બનતું એટલે ડેકોરેટેડ બોક્સ બનાવું છું. થોડું પણ કામ થાય અને મેડિટેશન થાય એટલે દિવસ મજાનો પસાર થાય, જીવનમાં આમ જોઈએ તો કોઈ જ તકલીફ નથી. અદ્ભુત છે જીવન’ આવું કહેનાર શેફાલીને માટે માન થઈ જ આવે.\nવડોદરાના અકોટા વિસ્તારમાં આવેલી સોસાયટીમાં બેઠા ઘાટના મકાનના દાદરા ચઢીને ઉપરના માળે આવેલી રૂમમાં દાખલ થતાં જ સામેની દીવાલો પર લાગેલાં બે ત્રણ પેઈન્ટિંગ નજર પડે. ડાબી બાજુ વળીને જોયું તો સામે ખાટલામાં એક હસતો ચહેરો સ્વાગત કરે. શરીર તો દેખાય જ નહીં. એ ઓરડામાં સામે જ બુદ્ધનું સ્ટેઈન ગ્લાસ પર કરેલું પેઈન્ટિંગ ધ્યાન દોરે, પલંગની આસપાસ સ્વચ્છતા અને સુઘડતા. પલંગમાં સૂતેલી વ્યક્તિની સામેની દીવાલ પર અનેક રંગોની ડબ્બીઓ અને કેટલાક સુંદર રીતે શણગારેલાં બોક્સ દેખાય. પલંગમાં સૂતેલી વ્યક્તિ હસતાં મોંએ અમને જોયા કરે છે, આંખો મળતા કહે છે, ઘર શોધવામાં તકલીફ તો નથી થઈને? હવે એ વ્યક્તિ તરફ ધ્યાન જાય છે. ગોરો ચહેરો, નાના વાળ, બોલકી આંખો, છાતી પર પડેલી નોટપેડ કે ટેબલેટ..હાથ વળી ગયેલા, પગ પણ વળી ગયેલા, તેનું નામ શેફાલી, તે છેલ્લા અગિયાર વરસથી આ રૂમની બહાર નથી નીકળી. લગ્ન પહેલાં તે ગ્રાઉન્ડ ફ્લોર પર રહેતાં માતાપિતા સાથે રહેતી હતી. સાવ પથારીવશ અવસ્થામાં જીવતી શેફાલીને અઢળક કામ કરવું છે પણ થાકી જવાય છે એટલે પાંચ કે છ કલાક જ કામ કરે છે. શેફાલી કલાકાર જીવ છે. ઘરમાં લાગેલા બધા પેઇન્ટિંગ શેફાલીના છે. આવી પથારીવશ અવસ્થા અને પીડામાં ક્યારેય એવું લાગે કે આના કરતાં મૃત્યુ સારું? ‘ ના જરાય નહીં, જીવન સુંદર છે જો જોતાં આવડે તો અને દરેક દિવસો સરખા નથી હોતા.’ કહેતા શેફાલી પોતાની વાત માંડીને કહે છે,‘ મને રૂમેટોઈડ આર્થરાઈટિસ છે. આમ તો કંઈ પહેલાંથી આવી નહોતી. હું પણ નોર્મલ હતી પહેલાં...મારો જન્મ અને ઉછેર મુંબઈમાં થયો. મારા મતાપિતા શિક્ષક હતા. ૧૯૮૭માં હું હોમ સાયન્સમાં ગ્રેજ્યુએટ થઈ ત્યારથી જ થોડી તકલીફો મારા શરીરમાં હતી. સાંધા દુખે સહેલાઈથી હલનચલન ન થાય પણ ચાલી શકતી હતી. ફક્ત દાદરા ચઢવા ઉતરવામાં તકલીફ હતી. કોઈએ મને ઊંચકીને નીચે લઈ જવી પડતી અને ઊંચકીને ચઢાવવી પડતી. એટલે માતાપિતા નિવૃત્ત થતાં જ અમે વડોદરા સ્થાયી થવાનું વિચાર્યું. તે મારે કારણે અમે ૧૯૮૯માં વડોદરા\nરહેવા આવી ગયા.’ વચ્ચે એક ફોન આવતા અટકે છે અને અમારા માટે તેમની કેર ટેકર પાણી લઈ આવે છે, વળી સવાલ થાય છે કે શું ક્યારેય ડિપ્રેશન આવે?\nસવાલ સાંભળીને આછું હસતાં શેફાલી કહે ‘પહેલાં ક્યારેક ડિપ્રેશન આવતું પણ તેને વધુ મહત્ત્વ આપવા કરતાં રચનાત્મક વિચારો અને કામ કરવામાં મન પરોવવાનું મેં શીખી લીધું છે. મને પેઈન્ટિંગ કરવાનો શોખ હતો. એટલે મેં અહીં આવીને પેઈન્ટિંગ કરવા માંડ્યું. લોકોને મારા પેઈન્ટિંગ ખૂબ ગમતા, લોકો મારી પાસે પેઈન્ટિંગ શીખવા આવવા લાગ્યા અને મારું કામ શરૂ થયું. બસ હું મારા શોખથી જીવનને રંગીન બનાવતી રહી. એક જાણીતી કંપની માટે પણ પેઈન્ટર તરીકે કામ કર્યું. દરમિયાન મને પીડા થતી જ રહેતી પણ અવગણતી નહીં. જીવનમાં પહેલીવાર થોડી હતાશ પણ થઈ એટલે ગોતીમાં આવેલ વિનોબા આશ્રમમાં નેચરોપેથી માટે અગિયાર મહિના રહી. ત્યાં મને વિપશ્યના વિશે ખબર પડી. માનસિક રીતે સધ્ધર થયા વિના મારો છૂટકો નહોતો. મને રડતાં રહેવું નથી ગમતું હસતાં રમતાં રહેવું ગમે. ૧૯૯૩માં વિપશ્યનામાં જનક સાથે મિત્રતા થઈ અને ૧૯૯૮માં તેમણે મને લગ્ન માટે પ્રપોઝ કર્યું. તેમને ખબર હતી કે મને રૂમેટાઈડ આર્થરાઈટટિસની તકલીફ છે. સરળતાથી મારું શરીર ત્યારે પણ કામ નહોતું કરતું પણ તેમને મારી સેવા કરવામાં ય કોઈ વાંધો નહોતો એટલે લગ્ન કર્યાં. તેઓ મારાથી આઠેક વરસ મોટા હતા. જનક મોટેભાગે ગોએન્કાજી સાથે વિપશ્યનાના સેન્ટરમાં સેવા કરવામાં રહ્યા એટલે ત્યાં સુધી લગ્ન કરવાનું વિચાર્યું નહોતું. અમે લગ્ન કર્યાં ત્યાર પછી ૨૦૦૧માં હું અચાનક વ્હીલચેર પર આવી ગઈ. એક વૈદ્યની દવા લેતી હતી અને તેઓ દવામાં સ્ટેરોઈડ્સ આપતા હતા તે ખબર નહોતી. અચાનક દવા બંધ કરી અને બીજી તકલીફો વધી ગઈ. દવાઓની સાઈડ ઈફેક્ટથી હું પરેશાન હતી. તે છતાં ૨૦૦૨ થી ૨૦૦૬ સુધી મારા પેઈન્ટિંગના અનેક પ્રદર્શન વડોદરા, સુરત, મુંબઈ, લંડનમાં કર્યાં. પીડાઓને હું પેઈન્ટિંગના રંગોમાં વહાવી દેતી. તકલીફો તો થાય પણ તેને ગણકારવું નહીં તે નક્કી હતું. વિપશ્યનામાં શીખી હતી જાતને જોવાનું તે મારી જાતને સતત તપાસતી રહું છું. પીડાઓને જોઉં છું. પણ ૨૦૦૪માં લંડનમાં છ મહિના રહેવું પડ્યું હતું તે સમયે ખાવાપીવાની પરેજી સરખી પડાઈ નહીં અને તકલીફો એવી વધી કે ભારત આવીને મેં જે ખાટલો પકડ્યો તે હજી છોડ્યો નથી. શરૂઆતમાં તો જે પીડા થતી તે વખતે મારા પતિ જનક સિવાય કોઈને પણ હાથ લગાડવા દેતી નહીં. જનકે મારા માટે કામ છોડ્યું ને સેવા કરી. પણ પછી મેડિટેશનને કારણે જ જનક પર અવલંબિત રહેવાનું બંધ થયું. મેં જોયું કે મને સખત ભય હતો પીડાનો. મારી અંદર પડેલી અનેક ગાંઠો છોડી તો મારા શરીરના સોજા ઊતરી ગયા. હા, હું બેસી પણ નથી શકતી પણ પેઈન્ટિંગ તો કરું જ છું. કારણ કે રંગોની સુંદર કલ્પનાઓનું જગત જ મને જીવાડી રહ્યું હતું. હું ક્યારેય પીડાની કે નિરાશાઓ વિશે વિચારતી નથી. કદાચ એટલે જ મને ક્યારેય મૃત્યુનો વિચાર નથી આવ્યો. મારે જીવવું છે અને સુંદર રીતે જીવવું છે. મારી પાસે ચાર સધ્ધર ટેકા છે. પતિ જનક, માતાપિતા અને વિપશ્યના. તો પછી હું શું કામ સુંદર કલ્પનાઓ ન કરું? મને સમજાતું નથી કે લોકો નિરાશ થઈને શું કામ આત્મહત્યા કરે છે? અને હવે તો સોશિયલ મીડિયાને લીધે મારા મુંબઈના મિત્રો સાથે સતત સંપર્કમાં રહી શકું છું. આખી બપોર કામ કરું અને રાત્રે ટીવી જોઉં. મારા ફિજિયોથેરેપીસ્ટ ડોકટર પણ યોગ અને મેડિટેશનની વાત કરે. સાચું કહું જીવન તમે જેવું જુઓ તેવું લાગે. જો સતત નકારાત્મક વિચારો કરો અને મનગમતું કામ ન કરો તો નકામું લાગે, પણ જો જીવંત સ્વભાવ રાખી હકારાત્મક વિચારો તો ચોક્કસ જ જીવન રંગીન છે. ભગવાને કેટલા બધા રંગો અને સુંદરતા આપણને આપી છે તે જોવાને બદલે હું શું કામ ખરાબ જોઉં. અને જે મારી અંદર ખરાબી છે, સ્વભાવમાં જે તકલીફો છે તે જોઈને દૂર કરવાના પ્રયત્નો કરું છું એટલે આ એક રૂમમાં પણ મારી દુનિયા વિશાળ અને સુંદર છે.સાચું કહું તો આજે સમજાય છે કે બહારની દુનિયા કરતાં અંતરમનની દુનિયા વિશાળ અને અદ્ભુત સુંદર છે.’\nશેફાલીના પતિ હાલમાં લંડન ગયા છે પોતાના કામ માટે. તેઓ પણ રંગોળી આર્ટિસ્ટ છે. બ્રિટિશ મ્યુઝિયમમાં પણ જનકને રંગોળી પૂરવા બોલાવે છે. તેમણે પોતાના પ્રેમ અને સેવાની રંગોળીથી શેફાલીના જીવનને ધબકતું રાખ્યું છે.\nઆઈટી પ્રોફેશનલ બન્યો ખેડૂતોનો માર્ગદર્શક (mumbai samachar)\nખેડૂત માન્ડયાના ઓર્ગેનિક સ્ટોરમાં ટામેટાં અને મરચાંની થેલી લઈને આવે છે. ૪.૫ કિલો ટમેટાં અને ૧.૨૫ કિલો મરચાનું વજન થાય છે અને કડકડતી થોડી નોટો લઈને પાંચ મિનિટમાં તો તે બહાર નીકળી જાય છે. હજી વરસ પહેલાં આટલી સરળતાથી ખેડૂત પોતાનો માલ વેચી નહોતો શકતો. જુલાઈ ૨૦૧૫માં આ વિસ્તારના શેરડીની ખેતી કરતાં ૨૦ ખેડૂતોએ આત્મહત્યા કરી હતી. બેગલૂરુથી ફક્ત ૧૦૦ કિલોમીટર અને મૈસુરથી ૪૦ કિમી.ના અંતરે આવેલા માન્ડ્યાના ખેડૂતો જબરદસ્ત કર્જમાં ડૂબેલા હતા. રિપોર્ટમાં જણાવ્યા પ્રમાણે અંદાજે ૧૨૦૦ કરોડ રૂપિયાનું દેવું માન્ડ્યાના ખેડૂતોએ ૨૦૧૪-૧૫ના વરસમાં લીધું હતું. પાકના ઘટતા ભાવ અને કોઈપણ માર્ગદર્શન વિના ખેડૂતો બેહાલ થઈ રહ્યા હતા. કેટલાય ખેડૂતોએ ખેતી છોડીને શહેરમાં કમાવા જતા રહ્યા. નવી પેઢી તો ખેતી કરવા જ નહોતી માગતી. પરંતુ આ બધું બદલાયું મધુચંદનના પ્રયત્નોથી.\n૩૭ વરસનો આઈટી પ્રોફેશનલ મધુચંદન ચિક્કાદેવૈઆ જેનો જન્મ અને ઉછેર માન્ડયાની એગ્રીકલ્ચર યુનિવર્સિટીમાં થયો હતો, કારણ કે મધુના પિતા ત્યાં વાઈસ ચાન્સેલર હતા. મધુ આઈટી પ્રોફેશનલ થઈને ડ્રીમ જોબ માટે કેલિફોર્નિયા સ્થાયી થયો હતો. તેણે મોટી કંપનીઓમાં ૧૫ વરસ સુધી કામ કર્યું. તે માટે દુનિયાભરમાં તે ફર્યોં. પૈસા તો ઘણાં કમાયા પણ હવે તેને લાગ્યું કે જે ગામ, સમાજે તેને ઘડ્યો છે તેનું ઋણ ફેડવાનું છે. તેને માન્ડ્યા પરત ફરવાની ઈચ્છા હતી. બસ ૨૦૧૪ના ઓગષ્ટમાં તેણે અમેરિકા છોડીને માન્ડ્યામાં જઈ ખેતી કરવાનું નક્કી કર્યું. કારણ શું? પોતાનું ફાર્મ હાઉસ કરી આરામનું જીવન વ્યતિત કરવાની તેની ઈચ્છા હતી. સાથે શક્ય તે સમાજ માટે કામ કરવું.\nતેણે ભારત આવીને જોયું કે ખેડૂતો પોતાનું કામ છોડીને શહેરોમાં જઈને કામની શોધમાં રખડવા લાગ્યા. ખેતરના પાકમાંથી તેમનું ગુજરાન ચાલવું જોઈએ તે અનેક સમસ્યાઓને લીધે થઈ શકતું નહોતું. શહેરમાં જઈને કોઈ ડ્રાયવર બનતું તો કોઈ રંગારો કે તો કોઈ પ્યૂનની નોકરી કે ઘરકામ પણ કરવા તૈયાર થતાં. કામ કાયમી ધોરણે પણ મળે નહીં એટલે ઘરનું ગુજરાન ચલાવવાની સમસ્યા તો રહેતી જ હતી. આ બધું જોતાં મધુએ જે કંઈ એગ્રીકલ્ચરલ યુનિવર્સિટીના રહેવાસ દરમિયાન શીખવા મળ્યું હતું તે યાદ આવ્યું. ઉપરાંત તેને લાગ્યું કે ખેતીના ધંધાને જ વિકસાવવાની જરૂર છે. સૌ પહેલાં તેણે ભારત આવીને નોંધ્યું કે કેટલાક લોકો ઓર્ગેનિક ખેતી કરતાં હતાં પણ કેટલાક નહોતા પણ કરતાં.\nસૌ પહેલાં તેણે ખેડૂતોને એકત્રિત કરવાનું નક્કી કર્યું. આઠેક મહિના લોકોને સમજાવીને માન્ડ્યા ઓર્ગેનિક ફાર્મર કો-ઓપરેટિવ સોસાયટી બનાવી. તેણે જોયું કે કેમિકલનો વપરાશ ખેડૂતોને કૅન્સરના મહારોગ આપી રહી હતી તો ગ્રાહકોને પણ તેનાથી સ્વાસ્થ્યને નુકશાન થતું જ હતું. એટલે જરૂરી હતું કે ઓર્ગેનિક ઉત્પાદન જ થાય. બીજું કે ખેડૂત સીધું જ વેચાણ કરી શકે તેવી પરિસ્થિતિ તેને નિર્માણ કરવી હતી. જો વચ્ચેથી વચેટિયા હટી જાય તો જ ખેડૂતને અને ગ્રાહકને ફાયદો થાય એમ હતો. તેણે બેંગલૂરુમાં અનેક હૉટેલો તથા સોસાયટીને સીધા જ અનાજ તથા શાકભાજી, ફળ વેચવાનો પ્રયત્ન કર્યોં જે સફળ ન થઈ શકયો. એટલે તેણે બેંગલૂરુ જતા હાઈવે પર રેસ્ટોરન્ટ ખોલી જેમાં ઓર્ગેનિક ફુડ જ વેચાતું. સાથે જ તેણે માન્ડ્યા ઓર્ગેનિક સ્ટોર શરૂ કર્યોં. આમ ખેડૂતોનો માલ સીધો જ વેચાતા તેમને પૈસા મળવા લાગ્યા. હવે તેમણે ઉત્પાદન પર ધ્યાન આપવાનું હતું.\nઅહીં બીજી એક સમસ્યા હતી કે ખેડૂતોને મજૂરો મળતા નહોતા. અને મળે તો તેમની મજૂરી પોષાતી નહોતી. ખેડૂતોને મદદ કરવા અહીં મધુએ બીજો એક રસ્તો કાઢ્યો. ફેસબુક પર એક પેજ બનાવ્યું અને લોકોને શ્રમદાન કરવાનું આહ્વાન આપ્યું. ખેડૂતોને પૈસાની જરૂર કરતાં રોપણી માટે, કાપણી માટે માણસોની જરૂર હતી. કેટલાય શહેરી લોકોને ખેતરમાં કામ કરવાની ઈચ્છા હોય છે તેઓ વીક ઍન્ડમાં જરૂર આવશે તેવી મધુને ખાતરી હતી. બસ ફેસબુક પર શ્રમદાનની અપીલ કરતાં જ કેટલાક લોકોએ શ્રમદાન માટે આવવાનું નક્કી કર્યું. ખેતરને જો યોગ્ય સમયે ખેડવામાં ન આવે કે રોપણી કે કાપણી કરવામાં ન આવે તો પાક લઈ શકાતો નથી. આ રીતે માણસોના અભાવે મોટાભાગના ગરીબ ખેડૂતોને ખેતીમાં વીસથી પચીસ ટકા તો નુકસાન જતું જ. તેને શ્રમદાનથી ટાળી શકાયું. ફેસબુક અપીલથી લગભગ હજારેક જેટલા સ્વયંસેવકો ખેડૂતોને મળ્યા, જે દ્વારા ફટાફટ કામ થવા લાગ્યું.\nઅમેરિકા છોડીને પાછા આવતી વખતે તેણે વિચાર્યું નહોતું કે તે આટલા મોટા પાયે ખેડૂતોને મદદરૂપ બનશે. આજે તો મધુ અનેકવાર ઓર્ગેનિક ખેતી કઈ રીતે કરવી તેના રહેવાસી કેમ્પ કરીને વધુને વધુ લોકોને ઓર્ગેનિક ખેતી તરફ પાછા વાળવાનો પ્રયત્ન કરી રહ્યો છે. ઓર્ગેનિક ખેતી વિશે અનેક માન્યતાઓ છે. એક તો તે મોંધું પડે. બીજું તેનું ઉત્પાદન ઓછું થાય અને કેમિકલવાળા પાક કરતાં તે મોંધાભાવે વેચાય એટલે લોકો ખરીદે નહીં. મધુએ અહીં ટેક્નૉલૉજીનો ઉપયોગ કરી વધુમાં વધુ પાક સારી રીતે લેવાય તેની કાળજી લેવાનું શરૂ કર્યું. ફર્ટિલાઈઝરમાં રહેલા કેમિકલને કારણે લોકોની જમીન અને સ્વાસ્થ્ય બન્નેનું નુકસાન થતું હતું. એટલે તેમને પોતાના દાદાઓ જે રીતે ખેતી કરતાં હતાં તે રીતે ફરીથી ખેતી કરવાનું શરૂ કરવાનું સમજાવવા પડ્યા. સૌથી વધુ નુકસાન કેમિકલને કારણે થતું હોવાનું તેમને સમજાતાં કામ સરળ થયું. પછી તો ધીમે ધીમે અનેક યુવકો જેઓ શહેરમાં નોકરી કરવા ગયા હતા તે પાછા આવ્યા. લગભગ ૫૭ ખેડૂતો જેઓ ખેતીનો વ્યવસાય છોડીને નોકરીએ લાગ્યા હતા તેઓ નોકરી છોડીને પાછા ખેતીના વ્યવસાયમાં આવતા મધુને પોતાની મહેનત કરી સાર્થક લાગી. અને હવે તો મધુનો ઉત્સાહ ઓર વધી રહ્યો છે. તેનો વિચાર છે કે ૨૦૨૦ સુધીમાં આખાય ય માન્ડ્યા જીલ્લાને તે ઓર્ગેનિક ખેતી તરફ વાળી દે.\nમધુને અફસોસ છે કે ભારતમાં ખેડૂતોની સ્થિતિ સારી નથી. તેમની સાથે યોગ્ય વ્યવહાર થતો નથી. વળી સારા એગ્રીકલ્ચરીસ્ટ પણ નથી જે વ્યવહારું જ્ઞાન ધરાવતાં હોય. ખોટી સલાહોને કારણે ખેતીને અને ખેડૂતને નુકસાન થાય છે. ખેતી જેવો સારો કોઈ વ્યવસાય નથી તેને વિકસાવવાની ખાસ કરીને ઓર્ગેનિક ખેતીનો પ્રચાર અને પ્રસાર વધુમાં વધુ થવો જોઈએ. આજે મધુને પોતાનું જીવન સફળ અને સાર્થક થયું હોવાનું લાગે છે. તે કહે છે કે આટલા આનંદ અને સુખ અમેરિકાની નોકરીમાં પણ નહોતા.\nસદ્દામ હુસેનને માનવતાનું મર્ડર કરવા માટે ઈરાકી - અમેરિકન બેઝ કેમ્પમાં ૨૦૦૬માં ફાંસી આપવામાં આવી હતી. સદ્દામે ૧૯૮૨ની સાલમાં દુજૈલ ગામમાં ૧૪૮ શિયાઓની કત્લેઆમ કરાવી હતી. ઓસામા બિન લાદેને તાલિબાનનીસાથે કત્લેઆમ કરી આતંક મચાવ્યો હતો એટલે અમેરિકાએ પાકિસ્તાનમાં છુપાઈને બેસેલા ઓસામા બિન લાદેનને શોધીને મારી નાખ્યો હતો. તો પછી હિટલરના શાસનકાળમાં નાઝીઓએ યહૂદીઓની લાખોની સંખ્યામાં (લગભગ ૬૦લાખ) કત્લેઆમ કરી હતી. તેમાં નિમિત્ત બનનારા અનેક લોકો ભાગીને છુપાઈને જીવી રહ્યા છે તો અનેક લોકો હજી સુધી પકડાયા નથી. માનવીય હત્યાકાંડને સિત્તેર વરસ થયા છતાં હજી પણ નાઝીઓને શોધીને તેના પર કેસ ચાલી રહ્યો છે તેવું કોઈ કહે તો માનવું અઘરું લાગે.\nમાનવતા પર થયેલો જબરદસ્ત કુઠારાઘાત તે યહૂદીઓની કત્લેઆમ. આ પૃથ્વીના પટ પરથી યહૂદીઓને ખતમ કરી નાખવાની પેરવી કરવામાં આવી અને કત્લેઆમ કરવા માટે ગેસ ચેમ્બર્સ અને ટોર્ચર કેમ્પની ઈન્ડસ્ટ્રી ચાલી રહી હતી એવું કહેવામાં કોઈ અતિશયોક્તિ નથી. તેના પરથી અનેક વાર્તાઓ, નવલકથાઓ અને ફિલ્મો બની છે. લોકો યુરોપની સુંદરતા જોવા જાય છે ત્યાં જ માનવતાની કત્લેઆમમાં નિર્દોષ ભૂલકાંઓ, સ્ત્રીઓને પણ ક્રૂરતાપૂર્વક હણી નાખવામાં આવ્યા હતા એ ગેસ ચેમ્બર અને કોન્સનટ્રેશન કેમ્પ જોવા જાય છે ત્યારે આજે પણ તેમના દિલ બેસી જાય છે. હિટલર તો મૃત્યુ પામ્યો પણ હજારો નાઝી સૈનિકોેની મદદ વગર હિટલર એકલો તો આ કત્લેઆમ કરી જ ન શક્યો હોત. એટલે તેની સાથે ભાગ લેનારા હજારો સૈનિકો હજી પણ પકડાયા નથી. એ દરેકને શોધી શોધીને તેમના પર કેસ ચલાવીને સજા આપવાનું કામ હજી પણ ચાલી રહ્યું છે તે જાણીને નવાઈ લાગે. પણ હજી જે થોડાઘણા ૯૦ કે તેનાથી વધુ વયના નાઝીઓને શોધી શોધીને તેમના પર માનવીય અધિકારનું હનન કરવાનો ખટલો ચલાવવા માટે જેરૂસલેમમાં ઈફ્રેમ ઝુરોફ્ફ નામનો ૬૭ વર્ષનો વ્યક્તિ છેલ્લો નાઝી હન્ટર તરીકે ઓળખાય છે તેને મિત્રો મજાકમાં મિ. હોલોકાસ્ટ પણ કહે છે. ૩૫ વરસથી તે નાઝી વૉર ક્રાઈમ રિસર્ચના ડિરેકટર તરીકે કામ કરી રહ્યો છે. તેની ઓફિસમાં ૭ મે, ૧૯૪૫ના દિવસનું ન્યુયોર્ક પોસ્ટનું પહેલું પાનું ફ્રેમ કરીને રાખેલું છે. જેની હેડલાઈન છે નાઝીસ ક્વીટ. ઝુરોફ્ફ પોતે પણ યહુદી છે. તેની ઓફિસમાં કત્લેઆમન કરનારાઓનો ઈતિહાસ અનેક ફાઈલોમાં ફાઈલ થઈને પડ્યો છે.\nઆતંકવાદીઓ કે સરમુખત્યાર રાજા કે સરકાર મનફાવે તેમ નિર્દોષ લોકોને ઊડાવી દે છે. આમ જોઈએ તો એમાં પણ સામૂહિકપણે જ લોકો કત્લેઆમ કરતા હોય છે કોઈ એકાદી વ્યક્તિ એકલે હાથે લાખો લોકોની કત્લેઆમ કરી શકે તે માનવું અશક્ય જ લાગે. સાચીખોટી કોઈપણ રીતે નેતા કત્લેઆમ કરવા માટે ઉશ્કેરે પણ વ્યક્તિ જ્યારે એ કત્લેઆમમાં જોડાય છે ત્યારે પોતાની ઈચ્છા ક્યાંક તો હિંસા કરવાની હોય જ છે. એટલે આ હિંસક મનોવૃત્તિને હકીકતે સજા આપવાની વાત હોય છે.\nઝુરોફ્ફને અનેક લોકો કહે છે કે હવે તો આટલા વરસે કત્લેઆમ કરનારા નાઝીઓ વૃદ્ધ અને અશક્ત થઈ ગયા હોય, તેમને પોતાના કરેલા કર્મેાનો અફસોસ હોય જ. તો પછી હવે તેમના પર કેસ ચલાવી આરોપી પુરવાર કરી સજા અપાવવાનો શો અર્થ ? વાત સાચી પણ લાગે કારણ કે હજી ત્રણ મહિના પહેલાં એપ્રિલ ૨૦૧૬માં હ્યુબર્ટ ઝફ્કે (૯૫ વરસ) પર ૩૬૮૧ યહુદીઓને હણી નાખવામાં ભાગ ભજવ્યો હતો તેના પર કેસ ચાલી રહ્યો હતો પણ તેની બગડતી તબિયતને લીધે કેસ બંધ કરવો પડ્યો. તો અર્નેસ્ટ ટ્રેમિલ ઓસ્ચવિઝ નામના કોન્સનટ્રેસન કેમ્પમાં ગાર્ડ હતો અને ૧૦૭૫ વ્યક્તિઓને મારી નાખવાનો તેના પર આરોપ હતો પણ કોર્ટ તેને સજા સંભળાવે તે પહેલાં જ મૃત્યુ પામ્યો. કેટલાક વ્હીલચેરમાં કોર્ટમાં આવે છે. ઝુરોફ્ફ આ બધાને દુનિયામાં ઘાસમાંથી સોય શોધવાની હોય તેવી તકલીફોથી શોધી લાવે છે. કેટલાક લોકોનું કહેવું છે કે આ ન્યાય નથી પણ બદલો લેવાની ભાવના છે.\nઝુરોફ્ફને આવા અર્થહીન કામો છોડી દેવાની સલાહ આપવામાં આવે ત્યારે એણે એક મેગેઝિનને આપેલી મુલાકાતમાં કહ્યું કે યુરોપના ઓસ્ટ્રિયા, ક્રોશિયા, હોલેન્ડ, પોલેન્ડ વગેરે અનેક જગ્યાઓમાં લાખોની સંખ્યામાં યહૂદીઓને, સર્બને ચૂંટી ચૂંટીને મારી નાખવાનું ઘૃણિત કામ જે લોકોએ કર્યું છે તેમને માફ કરી દેવામાં આવે તો તેમને ક્યારેય પોતે માનવતાનું હનન કર્યું છે તેે સમજાશે નહીં જ. કારણ કે લોકો મને કહેતા હોય છે કે હવે તો એ લોકો પણ પોતાના કામ પર પસ્તાતા હશે. તે સમયે યુવાનીના જોશમાં તેઓ બીજાના બહેકાવામાં આવીને કત્લેઆમ કરી હશે પણ એ વાત સાચી હોય તો મને વાંધો નથી, પરંતુ તમને જાણીને નવાઈ લાગશે કે અત્યાર સુધી જેટલા પણ કત્લેઆમ કરનાર નાઝીને મળ્યો છું તેમાંથી એકપણ જણે સોરી નથી કહ્યું કે ન તો તેમને કોઈ અફસોસ થયો છે કે તેમણે ક્યારેક ખોટું કામ કર્યું છે. જો કોઈ કાર્યવાહી તેમના પર નહીં થાય તો દુનિયામાં આવા લોકોને લાગશે કે કત્લેઆમ કરનારાને કોઈ સજા નથી થતી. નવાઈ તો એ લાગી કે કેટલાક દેશોમાં તો આવા લોકો પર કામ ચલાવવાને બદલે તેમને દેશભક્ત જાહેર કરીને સન્માન કરવામાં આવ્યું હતું. આ કામ હું કરું છું કારણ કે લોકોને લાગવું જોઈએ કે તમે ખોટું કામ કરો છો તો વહેલા મોડા પરિણામ ભોગવવાં પડે છે. આજે દુનિયા આગળ વધી રહી છે, પ્રગતિ થઈ રહી છે તે સારું જ છે. પાછલું બધું ભૂલીને આગળ વધવામાં ખોટું કશું જ નથી પણ આટલા મોટા સ્તરે માનવોની કત્લ થઈ હોય તે થઈ જ નથી એમ આંખ આડા કાન કરવા તે યોગ્ય નથી. એવો માનવહત્યાકાંડ ફરી નથી બન્યો તે સારું છે અને ન જ થવો જોઈએ. તે છતાં વહેલો મોડો ય ન્યાયતો થવો જ જોઈએ.\nઝુરોફ્ફની વાત એટલે કરી કે ક્ષમા આપી દેવાની વાત આપણને તરત જ સમજાય છે પણ ન્યાયની વાત સરળતાથી સમજાતી નથી. ઝુરોફ્ફને ખબર હોય કે સામી વ્યક્તિ વીસેક હજાર લોકોને હણી નાખવામાં સક્રિય હતો તો પણ તે એને મારી નથી નાખતો કે તેની સાથે કોઈપણ જાતનું ગેરવર્તન નથી કરતું બસ તે કાયદાનું પાલન કરી તેના પર ખટલો ચલાવે છે. પુરાવાઓ તો હવે મળવાના નથી કે ન તો જેને મારી નાખ્યા હોય તેના કોઈ સગાસંબંધી જીવતા હોવાની શક્યતા પણ ઓછી જ હોય છે પણ ર૦૦૯માં જ મ્યુનિકમાં જ્હોન દેમજાન્જુક જેણે એક ડેથ કેમ્પમાં કામ કર્યું હતું તેના પર ચાલી રહેલા ખટલા વખતે નક્કી કરવામાં આવ્યું કે ઘૃણાના ભાવથી કરવામાં આવેલા હત્યાકાંડમાં કોઈ પુરાવા ન હોય તો પણ ખટલો ચાલી શકે.\nઆ આખોય લેખ લખવા પાછળનો વિચાર એ જ છે કે દરેક હત્યાકાંડના મૂળમાં ધિક્કાર હોય છે અને તે વળી તિરસ્કારના બીજ વાવીને જાય છે. આજે પણ આપણે બે ભિન્ન વાડાઓ બાંધીને તિરસ્કારની તલવારોને ધાર કાઢીને કત્લેઆમની તૈયારીઓ તો નથી કરતાને ? દુનિયાના કોઈપણ ખૂણે થતી હિંસા અને કત્લેઆમની અસર આપણને વહેલીમોડી થતી જ હોય છે. માનવીય મૂલ્યોનું જતન જરૂરી છે નહીં તો ક્યાંક આપણે પણ એ હિંસાના હાથા બની શકીએ છીએ.\nગુજરાતી ગૃહિણીએ સાઈકલથી સર કર્યાં ઊંચાં શિખર (mumbai samachar)\nહિમાલયના દુર્ગમ પહાડી રસ્તાઓ અને એકસ્ટ્રિમ વાતાવરણ ઠંડી, ગરમી અને વરસાદ તે વચ્ચે ગુજરાતના ત્રેવીસ જણાએ મનાલીથી ટોબાના રૂટ પર સાઈકલ ટ્રેકનું આયોજન કર્યું. જ્યાં આ પહેલાં ક્યારેય સાઈકલ ટ્રેક થયો જ નહોતો. આવા અઘરા સાહસમાં સુરતની ગુજરાતી ગૃહિણી અજિતા ઈટાલિયા પહેલી જ વાર સાઈકલ લઈને નીકળી પડે છે.\n૧૨ જુલાઈ ૨૦૧૬ના રોજ ઊંચા પહાડોમાં એક બાજુ ઊંડી ખીણ અને બીજી બાજુ પહાડ જેવા સધ્ધર પતિ સહિત બીજા ૨૨ પુરુષ સાથે અજિતાએ મનાલીથી સાઈકલને પહેલું પેડલ માર્યું ત્યારે મનમાં વિચારના વમળ ઘુમરાતા હતા. આગલી રાતે એક્સાઈટમેન્ટને લીધે ઊંઘ પણ નહોતી આવી બરોબર. સતત વિચારતી હતી આવનારા આઠ દિવસ માટે. આ સાઈકલ ટ્રેક પર આવવાનો નિર્ણય યોગ્ય તો હતો? ઉતાવળામાં ખોટો નિર્ણય તો નથી લેવાઈ ગયોને? મનની વાત જીવનસાથી જગદીશે સમજી લેતાં તેણે ટપારી. હે ય અજિતા મૈ હું ના... નકામા વિચારો છોડ અને જમ કે પેડલ માર. ખીણ તરફ બહુ ન જતી. બહુ ફાસ્ટ નહીં, બહુ સ્લો નહીં, ગ્રુપની સાથે જ રહેવાનો પ્રયત્ન કરવાનો ન આગળ ન પાછળ. વચ્ચે વચ્ચે પાણી પીતી રહેજે. ઢાળ ઊતરતી સમયે ગ્રીપ જાળવજે.... અનેક સલાહ-સૂચન સાથે તકેદારી અને પ્રેમ એમાં હતા એ ૩૫ વરસની અજીતા બરાબર જાણતી હતી.\nઅજીતા અને જગદીશના લગ્નને ૧૭ વરસ થયા. બે દીકરાઓ અને પતિ સાથે સુરતમાં એશથી રહેતી અજિતાએ ખૂબ સુખસગવડભર્યું જીવન જોયું છે. ક્યારેય ટ્રેકિંગ પણ કર્યું નહોતું તેમાં અચાનક ત્રણ મહિના પહેલાં નક્કી કર્યું કે હિમાચલના પહાડો પર સાઈકલ ટ્રેક પર જવું છે. બે વરસ પહેલાં ૧૩ વરસનો દિકરો અને પતિ જગદીશ લેહ-લદાખ સાઈકલ ટ્રેક પર જઈ આવ્યા હતા. દીકરાએ આગ્રહ કર્યો કે મમ્મી તું પ્રયત્ન કરે તો કરી શકે. ત્રણ મહિના પહેલાં સાઈકલ શીખવાનું શરૂ કર્યું. પણ જોઈએ તેવી પ્રેકટિસ ન થઈ શકી ખાસ કરીને પહાડોના વળાંકવાળા, ઢોળાવવાળા રસ્તા પર થોડી ઘણી પણ પ્રેકટિશ થઈ શકી હોતતો સારું એવું અજિતાને મનાલીથી ટોબાની સાયકલ ટ્રેક શરૂ કરતાં જ સમજાયું. આમ પણ તે કંઈ સાયકલ ટ્રેક પર આવવા વિશે અવઢવમાં જ હતી એક તો ક્યારેય સાહસ ખેડેલું નહીં અને બીજું ટ્રેકમાં કોઈ સ્ત્રી નહોતી. પતિ-મિત્ર જગદીશે કહ્યું અરે એમાં શું સાહસતો એને જ કહેવાયને જે કપરું હોય, કોઈએ ન કર્યું હોય. અને હું તો છું જ સાથે પછી શું ચિંતા?\n૧૯ જુલાઈએ ટ્રેક ખતમ કરી પરત આવેલી અજિતાએ ક્ષણોને તાદ્દશ્ય કરતાં કહે છે. ‘આમ નિર્ણય લઈ લીધો જ હતો એટલે ટ્રેક શરૂ કર્યા બાદ પસ્તાવા કરતાં થોડી હિંમત કરી પેડલ મારવા સિવાય કશું જ વિચારવું નહીં. વળી પતિ જગદીશ તો એક્સપર્ટ સાઈકલ ટ્રેકર હતો અને સતત તેને પ્રેરણા અને બળ આપવા સાથે જ હતો એટલે બીજી તો કોઈ ચિંતા હતી જ નહીં. અમારે રોહતાંગથી સ્પિતી થઈને ટોબા જે સિમલા નજીક આવ્યું ત્યાં પહોંચવાનું હતું. એક તો મેં ક્યારેય આટલી રફ ટફ જિંદગી જોઈ નહોતી. બીજું ઊંચાઈ પર ઓક્સિજનની કમી તમને માનસિક રીતે પાછળ પાડી દેવા માટે પૂરતી હતી. ત્રીજું પહાડી પાણી મારા પેટમાં પચવા માટે ભારે હતું. ૩૩૧ કિલોમીટરનો આ કપરો રસ્તો કપાશે કેમ કરીને તે વિચારને વારંવાર બાજુએ હડસેલીને હું સાઈકલના પેડલ મારી રહી હતી. થોડો સમય જગદીશે જોયું કે હું બરાબર સાઈકલ ચલાવતી હતી એટલે તેમણે સૂચનો ઓછા કરીને મને સતત પ્રોત્સાહન આપવાનું કામ કર્યું. સૌથી આગળ સાઈકલ ચલાવનાર સતત મારી પાછળ રહેતો હતો. બે દિવસ બાદ અમે રોહતાંગ પાસ પસાર કરીને ત્રીજે દિવસે સ્પિતીમાં પ્રવેશ્યા તો રસ્તો એકદમ ખરાબ અમારો ટ્રેકિંગ રૂટ મોટરેબલ રોડ નહોતો. પથરા અને માટી સતત ચેલેન્જ આપી રહ્યા હતા તો રસ્તામાં આવતાં વહેળાઓ એ મુશ્કેલીઓમાં વધારો કરતાં હતા. ઝરણાંઓમાં પથરાઓ વચ્ચે સાઈકલ ઊંચકીને લઈ જવી પડતી. ચલાવવાનું તેમાં શક્ય નહોતું. આવા ચાલીસથી પચાસ વહેળાઓ રસ્તામાં પાર કર્યાં. તેમાંય આ ટ્રેક પર પહેલાં ક્યારેય સાઈકલ ટ્રેકિંગ થયું નહોતું એટલે અમારો પહેલો અનુભવ હતો. રસ્તાઓ ખૂબ ખરાબ હતા વળી ચારેબાજુ માટી, પથ્થર અને પાણી. ગામ પણ આવે તો માંડ દસેક ઘર હોય પણ\nમાણસો તો ભાગ્યે જ જોવા\nમળે. આમ જોવા જઈએ તો આખોય રસ્તો ડિપ્રેસિંગ હતો. ચોથા દિવસે હાઈ ઓલ્ટિટ્યુડ અને લો ઓક્સિજનને કારણે હું સાવ ભાંગી પડી હતી. ૪૫૦૦ ફિટની હાઈટ પર હતા. થોડીવાર મને ઓક્સિજન ચેમ્બરમાં રાખવામાં આવી. દવા આપવામાં આવી ત્યારે માંડ ઠીક થઈ. સાહસ કોને કહેવાય અને જીવનમાં કેમ જરૂરી છે તે મને પહેલીવાર સમજાઈ રહ્યું હતું. પહેલી વાત તો હું આઠ દિવસ આવા રસ્તાઓ પર સાઈકલ ચલાવી શકી તે મને પોતાને જ નવાઈ લાગે છે. જ્યારે અમે ટોબા પહોંચ્યા તો મને લાગ્યું કે જીવનમાં પહેલીવાર મેં મારી જાતને આટલી આકરી કસોટીમાંથી પસાર થતાં જોઈ. ત્યારે મને લાગ્યું કે મારામાં સાહસ કરવાની શક્તિ હતી જે મેં ક્યારેય ઉપયોગમાં લીધી જ નહીં કે ઓળખી જ નહીં. રોજ આઠથી દશ કલાક સાઈકલ ચલાવવાની અને તે પણ આવા પથરાળ રસ્તાઓ પર રોજ સાંજે મને તાવ આવી જતો. જોકે મને જ નહીં ત્રેવીસે ત્રેવીસ જણા થાકી જતાં. હાથ-પગ તો એવા દુખતા કે બસ વાત ન પૂછો. વળી ટેન્ટમાં રહેવાનું સાચે જ મારા માટે પહેલી જવારમાં ખૂબ મુશ્કેલ ટ્રેક હતો. હવે હું પહેલાંથી તૈયારી કરવામાં માનવા લાગી. શારીરિક અને માનસિક તૈયારીઓ કર્યા બાદ જ આવા અઘરા ટ્રેક કરવા જોઈએ. હું નસીબદાર હતી કે સારી રીતે ટ્રેક પાર પડ્યો.\nસાઈકલ ટ્રેકમાંથી એક વાત શીખી કે દરેકે જીવનમાં એકાદવાર તો સાહસ કરવું જ જોઈએ. તો તમને પોતાની શારીરિક-માનસિક શક્તિનો ખ્યાલ આવે. કોઈપણ સાહસમાં ફક્ત શારીરિક તાકાત નહીં પણ દ્દઢ ઈચ્છાશક્તિ પણ જરૂરી હોય છે.’


India Fights Corona: આખરે દેશમાં પણ કોરોનાનાં કેસમાં ઘટાડો, ગુજરાતમાં કોરોનાથી સારા થનારા દર્દીઓની સંખ્યામાં સતત વધારો India Fights Corona: Corona cases finally declining in the country, the number of patients recovering from corona in Gujarat continues to rise | TV9 Gujarati\nHome » Breaking News » India Fights Corona: આખરે દેશમાં પણ કોરોનાનાં કેસમાં ઘટાડો, ગુજરાતમાં કોરોનાથી સારા થનારા દર્દીઓની સંખ્યામાં સતત વધારો\nIndia Fights Corona: આખરે દેશમાં પણ કોરોનાનાં કેસમાં ઘટાડો, ગુજરાતમાં કોરોનાથી સારા થનારા દર્દીઓની સંખ્યામાં સતત વધારો\nIndia Fights Corona: દેશમાં કોરોનાની આવેલી બીજી લહેરે શહેરથી લઈ ગામડાને પોતોની ઝપેટમાં લઈ લીધા હતા. હવે દેશવાસીઓ માટે આંશિક રાહતરૂપ સમાચાર એ છે કે દેશમાં છેલ્લા4દિવસથી સતત ઘટી રહ્યા છે કોરોનાના કેસ.\nPublish Date - 7:31 am, Tue, 11 May 21\nIndia Fights Corona: દેશમાં કોરોનાની આવેલી બીજી લહેરે શહેરથી લઈ ગામડાને પોતોની ઝપેટમાં લઈ લીધા હતા. હવે દેશવાસીઓ માટે આંશિક રાહતરૂપ સમાચાર એ છે કે દેશમાં છેલ્લા4દિવસથી સતત ઘટી રહ્યા છે કોરોનાના કેસ. દેશમાં કોરોનાના નવા3લાખ 29 હજાર 379 પોઝિટિવ કેસ નોંધાયા.\n6 મેના રોજ4લાખ 14 હજાર 188 પોઝિટિવ કેસ નોંધાયા હતા કે જેમાં એક જ દિવસમાં 3,877 દર્દીઓનો કોરોનાએ ભોગ લીધો. દેશમાં ગઇકાલે એક જ દિવસમાં3લાખ 55 હજાર 745 દર્દીઓએ કોરોનાને હરાવ્યો તો દેશમાં હાલ 37 લાખ 10 હજાર 896થી વધારે કેસ સક્રિય જાવા મળ્યા.\nરાજ્યમાં સતત છઠ્ઠા દિવસે નવા કેસ કરતા રિકવર થઇ રહેલા દર્દીઓની સંખ્યા પણ વધી રહી છે. રાજ્યમાં કોવિડ 19થી સાજા થનારા દર્દીઓની સંખ્યામાં પણ સતત વધારો થઇ રહ્યો છે. રાજ્યમાં વધુ રેકોર્ડબ્રેક 14,931 દર્દીઓ સાજા થયા છે…જેની સામે નવા 11,592 કેસ નોંધાયા છે.\nજો કે રવિવારે નોંધાયેલા આંકડા કરતા સોમવારે સામે આવેલા નવા કેસ વધારે છે. રાજ્યમાં વધુ 117 દર્દીઓના મૃત્યુ સાથે કુલ મૃત્યુઆંક 8511 પર પહોંચ્યો છે તો રાજ્યમાં કુલ સાજા થનારા દર્દીઓની સંખ્યા5લાખ 47 હજારને પાર પહોંચી છે જો કે રાજ્યમાં હજુ પણ 1 લાખ 36 હજાર 158 એક્ટિવ કેસ છે..જેમાંથી 792 દર્દીઓ હાલ વેન્ટિલેટર પર છે જોકે રાહતની વાત એ છે કે સાજા થવાનો દર વધીને 79.11 ટકા પર પહોંચ્યો છે.\nરાજ્યના મહાનગરોની વાત કરીએ તો અમદાવાદમાં રેકોર્ડ બ્રેક દર્દીઓ સાજા થઇને ઘરે પરત ફર્યા છે. અમદાવાદમાં 3,263 કેસ નોંધાયા જ્યારે 20 દર્દીઓના મૃત્યુ થયા તો સુરતમાં 11ના મૃત્યુ સાથે 1,092 કેસ નોંધાયા. જ્યારે 2,097 દર્દીઓ કોરોના સામે જંગ જીત્યા તો આ તરફ વડોદરામાં 12 દર્દીના મૃત્યુ સાથે 1,230 કેસ નોંધાયા.\nજ્યારે 941 દર્દીઓ સાજા થયા તો રાજકોટમાં 11 દર્દીના મૃત્યુ સાથે 572 કેસ નોંધાયા, જ્યારે 656 દર્દીએ કોરોનાને હરાવ્યો તો જામનગરમાં 14ના મૃત્યુ સાથે 565 કેસ નોંધાયા. જ્યારે 598 દર્દીઓએ કોરોનાને હરાવ્યો, તો જૂનાગઢમાં 8 દર્દીઓના મૃત્યુ થયા જ્યારે મહેસાણા અને ભાવનગરમાં 4-4 દર્દીના મોત થયા હોવાનું નોંધાયું હતું.\nall gujarat case down\nAll Gujarat Corona\nall india corona latest news\ndeath toll decline in Gujarat\nDecline in Corona Virus\nગાંધીનગર5hours ago\nપોરબંદર6hours ago\nરાજકારણ 8 hours ago\nઆંતરરાષ્ટ્રીય 12 hours ago\nજુનાગઢ4 hours ago\nSports and Gaming4 hours ago


Gujarati News » Photo gallery » travelling visit these places of southern india in this summer vacation\nTravel: ઉનાળાના વેકેશનમાં દક્ષિણ ભારતના આ સ્થળોને બનાવો તમારી ખાસ ફરવા માટેની જગ્યા\nઉનાળાના વેકેશનમાં પ્રવાસ (Summer vacation trip) ન કરવો જોઈએ, એવું તો ન જ થઈ શકે. ઉનાળાની રજાઓમાં મોટાભાગના પરિવારો બહાર ફરવા જતા હોય છે. સાથે જ કેટલાક લોકો મૂંઝવણમાં હોય છે કે તેઓ ફરવા ક્યાં જઈ શકે? જો કે, તમે બાળકો સાથે દક્ષિણ ભારતના આ સ્થળોનો પ્રવાસ કરી શકો છો.\nજો આ ઉનાળાના વેકેશનમાં પરિવાર સાથે ફરવાનો પ્લાન હોય તો તમે દક્ષિણ ભારતમાં જઈ શકો છો. આવા ઘણા સ્થળો છે, જે ઇતિહાસ અને સંસ્કૃતિ માટે પ્રખ્યાત છે. અહીંનું પ્રાકૃતિક સૌંદર્ય મન મોહી લે તેવું છે. આ જગ્યાઓ પર કરો એક નજર...\nઉટીઃ તમિલનાડુમાં નીલગિરી પહાડીઓમાં સ્થિત ઉટીને વાસ્તવમાં 'ઉત્કમંડા' કહેવામાં આવે છે. પર્વતોની વચ્ચે વસેલા ઉટીને 'પહાડોની રાણી' પણ કહેવામાં આવે છે. ઉટી ડોડાબેટ્ટા ગાર્ડન, કાલાહટ્ટી ફોલ્સ અને ફ્લાવર શો માટે વિશ્વભરમાં પ્રખ્યાત છે.\nપોંડિચેરી: તેને દક્ષિણ ભારતની 'ફ્રેન્ચ રાજધાની' તરીકે પણ ઓળખવામાં આવે છે. અહીં તમને ફ્રેન્ચ આર્કિટેક્ચર, દરિયાકિનારા, ઓથેન્ટિક બેકરીઓ અને ઐતિહાસિક ચર્ચ જોવા મળશે. અહીં રહેલા સમુદ્રનો નજારો મન મોહી લે તેવો છે.\nમુન્નાર: દક્ષિણ ભારતનું સૌથી પ્રખ્યાત પર્યટન સ્થળ માનવામાં આવે છે. મુન્નારનું પ્રાકૃતિક સૌંદર્ય દિલ જીતી લે છે. આ જગ્યાએ ઘણા સુંદર ચાના બગીચા છે, જ્યાં તમે પરિવાર સાથે ક્વોલિટી ટાઈમ વિતાવી શકો છો. મુન્નારમાં ઘણા ધોધ પણ છે, જેને દક્ષિણ ભારતનું 'કાશ્મીર' કહેવામાં આવે છે.\nકોડૈકનાલ: આ હિલ સ્ટેશન તેની પ્રાકૃતિક સુંદરતા માટે ખૂબ જ પસંદ કરવામાં આવે છે. અહીં તમે Cokers Walk, Bear Shola Falls, Kodaikanal Lake, Green Valley View જેવા સ્થળોની મુલાકાત લઈને સફરને શાનદાર બનાવી શકો છો. આ સ્થળ પ્લમ અને નાસપતી માટે પણ પ્રખ્યાત છે.\nlifestylePondicherrySummer VacationSummer Vacation Plan\nGujarat માં ઇમરજન્સી નંબર 112નો સાત જિલ્લામાં સફળ પ્રયોગ, રાજયભરમાં અમલી બનાવવા કવાયત


‘ગુજરાત કોંગ્રેસના ઉપપ્રમુખે વિધવા ને નોકરની દીકરી સાથે રાખ્યા સેક્સ સંબંધ’, ક્યા નેતા સામે કોંગ્રેસના જ મંત્રીએ લખ્યો સોનિયાને પત્ર ?\nBy: abpasmita.in | Last Updated: Thursday,7September 2017 12:30 PM\nવડોદરાઃ ગુજરાત કોગ્રેસના વધુ એક નેતા મહિલા સાથે સંબંધ રાખવાને લઇને વિવાદમાં ફસાયા છે. વડોદરા કોગ્રેસના સિનિયર નેતા અને પ્રદેશ કોગ્રેસમાં ઉપપ્રમુખેનો હોદ્દો ધરાવતા મૌલિન વૈષ્ણવ સામે ભ્રષ્ટાચાર અને એક વિધવા મહિલા સાથે સંબંધો રાખવાના આક્ષેપ કરવામાં આવ્યા હતા. આ અંગે એક પત્ર પણ કોગ્રેસના રાષ્ટ્રીય અધ્યક્ષા સોનિયા ગાંધી અને ઉપાધ્યક્ષ રાહુલ ગાંધીને મોકલવામાં આવ્યો છે.\nપ્રદેશ કોગ્રેસના મંત્રી પ્રવીણ ડી. સ્વામીએ હાઇકમાન્ડને મૌલિનની કરતૂતોને જણાવતો પત્ર લખ્યો હતો. પ્રવીણભાઇએ પત્રમાં લખ્યું હતું કે મૌલિન વૈષ્ણવે સેવાદળની વિધવાનો દુરુપયોગ કર્યો છે. એટલું જ નહી તેના નોકરની દીકરી સાથે પણ સંબંધો બનાવ્યા હતા. આ વાત જાહેર થતાં બીજા નોકર સાથે તેને પરણાવી દીધી હતી.\nપત્રમાં પ્રવીણભાઇએ લખ્યું કે, જે તે સમયે આ વાત અખબારોમાં પણ ચમકી હતી. મૌલિન પાર્ટી ફંડનો દુરુપયોગ કરે છે. આવા નેતા સાથે હું કામ કરી શકું નહીં. આવા ભ્રષ્ટ નેતાને તાત્કાલિક દૂર કરવા પત્રમાં માંગણી કરવામાં આવી છે.\nપ્રદેશ કોગ્રેસના મંત્રીએ ઉપપ્રમુખ મૌલિન વૈષ્ણવ સામે કરેલી ફરિયાદમાં કહ્યું કે, વડોદરામાં મૌલિનથી નારાજ થઇ અનેક કાર્યકરો ભાજપમાં જોડાઇ ગયા છે. વડોદરામાં એક વર્ષમાં ચાર વખત પ્રદેશ પ્રમુખ બદલવામાં આવ્યા છે. વિધાનસભામાં પેનલમાં નામ મુકવા માટે મોટી રકમો ઉઘરાવી હતી.\nવધુમાં પત્રમાં કહ્યું હતું કે, મૌલિને વડોદરામાં વેમાલી ગામ પાસે વિલથી ખેડૂત બની ફાર્મ હાઉસ બનાવ્યું હતું. તેમના ટ્રસ્ટના કાર્યક્રમમાં સ્ટેજ પર ભાજપવાળાને બેસાડ્યા હતા. મૌલિન પાર્ટી ફંડનો દુરપયોગ કરે છે. આવા નેતાથી કોગ્રેસને નુકસાન વેઠવું પડશે. જેથી તરત જ આવા નેતાઓને કોગ્રેસમાંથી હાંકી કાઢવામાં આવે.


Sadhana Weekly - Gujarati Magazine - શ્રી અરવિંદની સ્વદેશાગમન - સવાશતાબ્દિએ સ્મરણાંજલિ... ! Sadhana Weekly - Gujarati Magazine - શ્રી અરવિંદની સ્વદેશાગમન - સવાશતાબ્દિએ સ્મરણાંજલિ... !\nશ્રી અરવિંદની સ્વદેશાગમન - સવાશતાબ્દિએ સ્મરણાંજલિ... !\nશ્રી અરવિંદના પિતાશ્રી કૃષ્ણધનની તો અંતરની ઇચ્છા હતી કે, તેમના સંતાનો ઇંગ્લૅન્ડમાં ખ્રિસ્તી પાદરીઓ પાસે રહીને; સંપૂર્ણપણે અંગ્રેજો જેવી જ જીવનશૈલી અને કારકિર્દી અપનાવે. પરંતુ વિધાતાની યોજના કંઈક અકળ-અનોખી હતી. ઇંગ્લૅન્ડ-લંડનમાં સંપૂર્ણ પાશ્ર્ચાત્ય પરિવેશમાં અભ્યાસ કરતાં રહીને જ, શ્રી અરવિંદે તેમના ભાવિજીવનનો માર્ગ જાતે જ કંડાર્યો હતો. પ્રિય માતૃભૂમિ ભારતમાતાની સંપૂર્ણ મુક્તિનું સ્વપ્ન, શ્રી અરવિંદનું જીવન-સ્વપ્ન બની રહ્યું. એટલે જ આઈ.સી.એસ. પરીક્ષામાં ઉત્તમ પરિણામ મેળવ્યા છતાંય, ઘોડેસવારીની પરીક્ષામાં જાણી જોઈને ગેરહાજર રહીને, શ્રી અરવિંદે અંગ્રેજ હકૂમતની નોકરી નહીં કરવાનો મનોમન સંકલ્પ કર્યો હતો. ઇંગ્લૅન્ડમાં જ શ્રી અરવિંદનો સંપર્ક વડોદરાના મહારાજા શ્રી સયાજીરાવ ગાયકવાડ સાથે થયો. એ મુલાકાતની ફળશ્રુતિ રૂપે, શ્રી અરવિંદે મહારાજાના ભાવભીના નિમંત્રણથી ફેબ્રુઆરી ૧૮૯૩માં સ્વદેશ પરત આવી, ૧૩ વર્ષ સુધી વડોદરાને પોતાની કર્મભૂમિ બનાવી.\nવડોદરાની કૉલેજમાં અંગ્રેજી-ફ્રેન્ચભાષા- સાહિત્યના પ્રબુદ્ધ પ્રાધ્યાપક તરીકે, શ્રી અરવિંદે છાત્રવર્ગમાં અપૂર્વ ચાહના મેળવી. શ્રી કનૈયાલાલ મુન્શી અને શ્રી ભાઈકાકા એમના મેધાવી છાત્રો પૈકીના હતાં. એ સહુ છાત્રો માટે માતૃભૂમિ ભારતમાતાની મુક્તિનો આદર્શ પ્રેરનાર શ્રી અરવિંદ હતા. વડોદરા રાજ્યની સુખ-સાહ્યબીવાળી નોકરી છોડીને કલકત્તા જવા તૈયાર થનાર તેમના વ્હાલા પ્રાધ્યાપક શ્રી અરવિંદ, ભારતમાતાની પુકાર ઉપર- માતૃભૂમિની મુક્તિ માટે કલકત્તા જઈ રહ્યા છે એવું વર્ગખંડમાં સાંભળતાં જ વિદ્યાર્થી આલમમાં વિદ્યુત-સંચાર થયેલો !\nવડોદરામાં પ્રાચાર્ય તરીકે અંગ્રેજી-ફ્રેન્ચ ભાષાના અજોડ અધ્યાપક શ્રી અરવિંદની અનોખી અધ્યાપન કામગીરી અને ભાવસૃષ્ટિથી તેમના વિદ્યાર્થીઓ તો મુગ્ધ હતાં, પરંતુ શ્રી અરવિંદનું ભાવવિશ્ર્વ તો એનાથી અનેકગણું સમુન્નત - માતૃભૂમિ ભારતમાતાની સંપૂર્ણ મુક્તિની ઝંખનાથી ઓતપ્રોત હતું ! વિદેશી-વિધર્મી અંગ્રેજ શાસકોની ગુલામીની જંજીરો તોડવા માટે, સંપૂર્ણ ભારતવર્ષમાં સશસ્ત્ર-સંગ્રામ છેડવાની ક્રાંતિકારી યોજના સાથે, શ્રી અરવિંદ એકરૂપ થવા લાગ્યા હતા. કૉલેજમાં વૅકેશન દરમ્યાન શ્રી અરવિંદ વડોદરાથી કલકત્તા જતા. એ સમયગાળામાં શ્રી અરવિંદે બંગાળના ક્રાંતિકારી આંદોલનનાં સૂત્રોને સુસંકલિત કરવાના પ્રયાસો જારી રાખ્યા હતા. કલકત્તાથી પસંદ કરાયેલા ક્રાંતિકારીઓને તેઓ વડોદરા લાવીને, તેમને લશ્કરી તાલીમની વ્યવસ્થા કરી આપતા. ખાસીરાવ અને માધવરાવ જાદવ જેવા ક્રાંતિકારીઓને માટે આવી સુવિધા ઊભી કરવામાં શ્રી અરવિંદે આગવી મદદ કરેલી. આ ક્રાંતિકારીઓએ બેરિસ્ટર પી. મિત્તલ, બિભૂતિ ભૂષણ ભટ્ટાચાર્ય અને શ્રીમતી સરલા ઘોષાલનો સંપર્ક કર્યો. તેઓએ બરણ ઓકાકુરાની પ્રેરણાથી ક્રાંતિકારી કાર્ય શરૂ કરી દીધું. આ સંદર્ભમાં શ્રી અરવિંદ, ભગિની નિવેદિતાના પણ સંપર્કમાં હતા. આમ સંપૂર્ણ ભારતમાં ખુલ્લી શસ્ત્રધારી ક્રાંતિ જગવવાની શ્રી અરવિંદની ક્રાંતિકારી યોજનાઓ નોંધપાત્ર બનવા લાગી.\nવડોદરામાં શ્રી અરવિંદ શ્રી માન્દ્રાલાને મળ્યા. તેઓ પશ્ર્ચિમ ભારતમાં સ્થપાયેલ એક ક્રાંતિકારી ગુપ્ત સંસ્થાના સદસ્ય હતા. તેના મુખ્ય નિર્દેશક ઉદયપુર રાજ્યના એક ઠાકુર હતા. આ સઘળા ક્રાંતિકારીઓ ભારતમાતાની મુક્તિ માટે સંપૂર્ણપણે પ્રતિજ્ઞાબદ્ધ હતા. શ્રી અરવિંદે મધ્યભારતના લશ્કરમાંના ભારતીય અધિકારીઓ અને જવાનોનો સંપર્ક કરી, તેઓને ક્રાંતિકારી આંદોલનને સહયોગ આપવા માટે પ્રેર્યા હતાં. શ્રી અરવિંદના ભાઈ બારીન પણ ક્રાંતિકારી પ્રવૃત્તિઓમાં સક્રિય હતા. તેમને વડોદરા લાવવામાં આવ્યા. એ સહુએ સાથે મળી ક્રાંતિકારી પ્રવૃત્તિઓને વેગ આપ્યો. આમ પૂર્વ ભારત અને પશ્ર્ચિમ ભારતના ક્રાંતિકારી જૂથો વચ્ચે સંપર્ક-સૂત્રરૂપ ગુપ્ત કડીરૂપે, શ્રી અરવિંદે મહત્ત્વપૂર્ણ ભૂમિકા નિભાવી છે.\nઆવા માહોલમાં ૨૦ જુલાઈ, ૧૯૦૫ના રોજ લૉર્ડ કર્ઝને બંગાળના ભાગલા જાહેર કર્યા. સમગ્ર બંગાળમાં લોકોનો આક્રોશ દાવાનળ જેમ ફેલાઈ ગયો ! શ્રી અરવિંદે બંગાળના ભાગલા વિરુદ્ધ ક્રાંતિકારીઓની સહાયથી એક ગુપ્ત પત્રિકા - ‘નો કોમ્પ્રોમાઈઝ’ - કોઈ જ પ્રકારની બાંધછોડ નહીં ! એવી રણહાક કરતી ગુપ્ત પત્રિકા પ્રસિદ્ધ કરી. તે વાંચીને બંગાળની તરુણાઈ થનગની ઊઠી ! છેવટે અંગ્રેજ હકૂમતને વ્યાપક જનઆક્રોશ સામે ઝૂકી જઈને, બંગાળના ભાગલા રદ કરવા પડ્યા. બંગભંગ-વિરોધી આંદોલન, અખિલ ભારતીય સ્વાતંત્ર્ય આંદોલન રૂપે સમગ્ર દેશવ્યાપી બની રહ્યું...!\nઆમ એક તરફ વડોદરામાં અધ્યાપન કરતા રહીને, શ્રી અરવિંદે બંગાળમાં ક્રાંતિ-જ્યોત પ્રજ્વલિત કરવાની કામગીરી બખૂબી નિભાવી જાણી હતી. તે સાથે જ વડોદરાના એ ૧૩ વર્ષોના નિવાસ દરમ્યાન જ - ૧૮૯૩થી ૧૯૦૬ - શ્રી અરવિંદે તેમની યોગસાધના, ભાષાશિક્ષણ, સાહિત્ય-સાધના, કાવ્યોપાસના જેવી અનેકવિધ પ્રવૃત્તિઓ એક સાથે જ આરંભીને, તે દરેક ક્ષેત્રે અનુપમેય સિદ્ધિઓ હાંસલ કરી હતી...\nશ્રી અરવિંદે વડોદરા નિવાસ દરમ્યાન જ સંસ્કૃત ભાષાનો ઊંડો અભ્યાસ કર્યો હતો. વિવિધ ભાષાઓને ઝડપથી શીખવાની કળા શ્રી અરવિંદને સહજસાધ્ય હતી. કોઈની પણ મદદ લીધા સિવાય સંસ્કૃત ભાષામાં તેમણે પ્રાવીણ્ય પ્રાપ્ત કર્યું. ‘ભવાની અષ્ટક’ નામનું એક પ્રલંબ સ્તુતિ-કાવ્ય પણ સંસ્કૃત ભાષામાં, શ્રી અરવિંદે વડોદરામાં જ લખ્યું છે. તો માતૃભાષા બંગાળીનું શિક્ષણ પણ તેમણે વડોદરા આવીને જ મેળવ્યું. સ્પોકન બંગાળી ભાષા માટે શ્રી અરવિંદે બંગાળથી શ્રી દિનેન્દ્રકુમારને ખાસ તેડાવેલા. હિન્દી ભાષા પણ ઔપચારિક અભ્યાસ વગર, શ્રી અરવિંદે શીખી લીધેલી. તેઓ સરળતાથી હિન્દી દૈનિકો-પુસ્તકો વાંચી શકતા અને આત્મસાત્ કરી શકતા. મુંબઈના પુસ્તક-વિક્રેતાઓ પાસેથી નિયમિત રીતે અઢળક પુસ્તકો મંગાવી ખૂબ ઝડપથી તે સઘળાં પુસ્તકો વાંચી લેતા.\nવડોદરામાં નિવાસ દરમ્યાન જ શ્રી અરવિંદે યોગાભ્યાસનો પ્રારંભ કર્યો. લેલે નામના યોગના ઊંડા અભ્યાસી પાસેથી\nશ્રી અરવિંદે યોગનો અભ્યાસ આરંભ્યો. શ્રી અરવિંદને અંત:સ્ફુરણા અને આધ્યાત્મિક અનુભૂતિઓ તો એ અગાઉથી જ થઈ આવતી...\nશ્રી અરવિંદે જણાવ્યા પ્રમાણે, જેવા તેઓ વિદેશથી આવીને મુંબઈના એપોલો બંદરે ઊતર્યા કે, માતૃભૂમિ ભારતમાતાની માટીના દિવ્ય સંસ્પર્શથી, તેમના સંપૂર્ણ શરીરમાં - સમગ્ર ચેતનામાં એક પ્રગાઢ શાંતિ ફરી વળી. આ એક અવર્ણનીય અનુભૂતિ હતી. એ આધ્યાત્મિક અનુભૂતિ પછીનાં વર્ષોમાં પણ શ્રી અરવિંદની સૂક્ષ્મ ચેતના સાથે કાર્યરત રહી. આવી વિરલ આધ્યાત્મિક અનુભૂતિને કારણે જ શ્રી અરવિંદ સર્વસાધારણ વ્યક્તિઓથી નોખા-અનોખા બની રહ્યા...!\nવડોદરાના નિવાસ દરમ્યાન તેઓ જે મકાનમાં રહેતા ત્યાં ઉનાળામાં ગરમી, વર્ષાઋતુમાં છાપરામાંથી પાણી ટપકવા જેવી મુશ્કેલીઓ અને મચ્છરોની તકલીફો હતી. પરંતુ શ્રી અરવિંદ આવી ભૌતિક મુશ્કેલીઓથી સંપૂર્ણ અલિપ્ત જણાતા. તેમની આસપાસ એક વિશિષ્ટ આધ્યાત્મિક તેજોવલય રક્ષા-કવચ પૂરું પાડતું. શ્રી અરવિંદ દુન્વયી વ્યવહારોથી અલિપ્ત-અનાસક્ત જણાતા. તેમને જે પગાર મળતો. તે અંગે તેઓ ત્રણ મહિનાનો પગાર એક સાથે પોતાના નિવાસસ્થાને લાવીને એક ખુલ્લી ટ્રેમાં મૂકી રાખતા. પગારની રકમ રોકડમાં મળતી. તેમાંથી શ્રી અરવિંદ જરૂર મુજબ ખર્ચ કરતા. તેમના સેવકો પણ તેમાંથી જર મુજબ રકમ ખર્ચ પેટે જાતે લઈ શકતા. શ્રી અરવિંદ એ રકમની ગણત્રી કરતા નહીં. ખર્ચ વ.નો કોઈ હિસાબ પણ રાખતા નહીં. તેમને જ્યારે એ અંગે પૂછવામાં આવતું તો તેઓ સસ્મિત જણાવતા કે, પરમેશ્ર્વર તેમના યોગક્ષેમની ચિંતા રાખે છે. પછી મારે હિસાબ-કિતાબમાં શા માટે પડવું ?! જો કે શ્રી અરવિંદ તેમના માતુશ્રી અને બહેન માટે નિયમિત રીતે જરૂરી રકમ તેમના વતનમાં મોકલતા રહેતા, પરંતુ એ સિવાય સમગ્ર રીતે જોતા શ્રી અરવિંદ દુનિયાદારીથી પર અને ઉપર હતા. સૂવા માટે પોચી પથારીને બદલે કાથીના ખાટલા ઉપર માત્ર ચાદર પાથરીને તેઓ સૂવાનું પસંદ કરતા. એ અંગે પ્રશ્ર્નના જવાબમાં તેઓ કહેતા : ‘બ્રહ્મચારી તરીકે મારે માટે પોચી પથારી નિષિદ્ધ છે !’ શ્રી અરવિંદે પ્રાણાયામ શીખવા માટે એન્જિનિયર-દેવધરની સલાહ લીધી. પ્રાણાયામથી શ્રી અરવિંદના માનસ અને શરીરમાં આમૂલ પરિવર્તન આવ્યું. કાવ્ય-સર્જનમાં પણ તેનાથી ઘણી જ પ્રગતિ થઈ આવી. એમના મસ્તક આસપાસ એક તેજોવલયનો તેઓ અનુભવ કરવા લાગ્યા. તેની નજીક મચ્છરો આવી શકતા નહોતા !\nશ્રી અરવિંદે લેલે પાસેથી યોગવિદ્યાનો અભ્યાસ કર્યો. તેનાથી શ્રી અરવિંદ એક વિશિષ્ટ આધ્યાત્મિક અનુભૂતિથી ઓતપ્રોત જણાયા. એક એવી પ્રગાઢ શાંતિ, નિર્વિકલ્પ મનસ્થિતિમાં શ્રી અરવિંદ ઊંડી આધ્યાત્મિક અનુભૂતિથી દિવ્યત્વમય ઊર્ધ્વચેતનામાં સ્થિત રહેવા લાગ્યા. આવી મનોભૂમિકામાં જ શ્રી અરવિંદ મુંબઈમાં નેશનલ યુનિયનના ઉપક્રમે પ્રવચન આપવા ગયા. તેમણે એવી મન:સ્થિતિમાં લેલેને પૂછ્યું : ‘મને કોઈ વિચારો આવતા નથી. આવી મનની અવસ્થામાં મારે શું કરવું ?’ લેલેએ પ્રત્યુત્તરમાં જણાવ્યું : તમે પ્રાર્થના કરો, પરંતુ શ્રી અરવિંદ જણાવે છે : હું તો શાંત બ્રહ્મની ચેતનામાં એટલો ડૂબી ગયેલો કે, હું પ્રાર્થના પણ ન કરી શક્યો. તેથી મેં તેમને કહ્યું કે, હું પ્રાર્થના કરી શકું એવી સ્થિતિમાં પણ નથી. લેલેએ કહ્યું, ‘કાંઈ વાંધો નહીં. તેઓ અને બીજા કેટલાક પ્રાર્થના કરશે.’ મારે તો બસ સભામાં જવાનું. શ્રોતાઓને નારાયણ સ્વરૂપ માનીને તેમને નમસ્કાર કરવાના અને કોઈક અવાજ બોલશે. તેમણે કહ્યું, એ મુજબ મેં કર્યું સભામાં જતાં કોઈકે મને વર્તમાનપત્ર વાંચવા આપ્યું. જેવો હું બોલવા ઊભો થયો કે તુરત જ વર્તમાનપત્રની મુખ્ય સમાચાર પંક્તિ મારા મન સામે ઊપસી આવી અને ઓચિંતું જ કોઈક બોલવા લાગ્યું. લેલે સાથેની મારી આ બીજી અનુભૂતિ હતી. આમ શ્રી અરવિંદને માત્ર યોગની વ્યવહારુતા વિશે જ નહીં, પરંતુ તેની ગતિશીલતા વિશેની ચાવી પણ મળી આવી. આવી અપ્રવૃત્તિશીલતા અને નિષ્ક્રિયતા તરફ લઈ જતી સાધનામાં, દિવ્ય ગતિશીલતાનું એક મહત્ત્વનું પાસું ઉમેરાયું. શ્રી અરવિંદ તેને સમજ્યા એટલું જ નહીં, પરંતુ મુંબઈથી કલકત્તા સુધીના સમગ્ર પ્રવાસ દરમ્યાન તેમણે તેની કસોટી પણ કરી જોઈ. ઉપર જણાવ્યું તેમ પછીથી શરૂ કરાયેલી તમામ પ્રવૃત્તિઓ આ જ પ્રકારે હાથ ધરવામાં આવી. માનવ સ્વભાવના સંપૂર્ણ પાંતરના પરિણામરૂપ દિવ્યજીવનનું બની આવવું - એ તેમના આદર્શનો પાયો, તોફાનભરી રાજકીય પ્રવૃત્તિઓ વચ્ચે પણ થયેલા નક્કર અનુભવ પરથી મળી આવ્યો.\nઆવા પૂર્ણયોગ - અતિમનસના દિવ્યદૃષ્ટા મહાયોગી\nશ્રી અરવિંદના સ્વદેશાગમનની સવા શતાબ્દીએ, કૃતજ્ઞ-રાષ્ટ્રની વિનમ્ર સ્મરણાંજલિ ! શ્રી અરવિંદ... શ્રી અરવિંદ હૃદય - હૃદય શ્રી અરવિંદ..!\n(લેખકશ્રી દિલીપ મહેતા, વડોદરાની રિલાયન્સ હાયર સેક્ધડરીમાં અંગ્રેજી ભાષાના શિક્ષક ઉપરાંત શ્રી અરવિંદ-દર્શનના મર્મજ્ઞ છે.)


આબે ઝમઝમ અને સફા-મરવહને ઓળખો : ડો. મહેબૂબ દેસાઈ | Prof. Mehboob Desai's Blog\n← ઇસ્લામમાં મહેમાન નવાઝી : ડો. મહેબૂબ દેસાઈ\nસૌરાષ્ટ્રના સિંહ : અમૃતલાલ શેઠ : ડૉ. મહેબૂબ દેસાઈ →\nAugust 31, 2015 · 4:23 AM\t↓ Jump to Comments\nઆબે ઝમઝમ અને સફા-મરવહને ઓળખો : ડો. મહેબૂબ દેસાઈ\nહજ યાત્રાનો માહોલ જામ્યો છે. હજ યાત્રાએ જનાર હાજીઓ હજ યાત્રાની તાલીમ લે છે. અને હજ યાત્રાના નિયમો અને તેની પાબંદીઓથી પરિચિત થાય છે. પણ એ સાથે હજ યાત્રામાં જનાર હજીઓએ ‘આબે ઝમઝમ’ અને સફા-મરવહ નામક પહાડીનું ઐતિહાસિક મહત્વ પણ જાણવું જોઈ.\n‘આબે ઝમઝમ’ની ઉત્પત્તિનો નાનકડો ઇતિહાસ જાણવા જેવો છે. હજરત ઇબ્રાહીમ (અ.સ.) ખુદાના આદેશ મુજબ પોતાની પત્ની હજરત હાજરા અને પુત્ર હજરત ઇસ્માઇલ (અ.સ.)ને ઉજજડ વેરાન રણપ્રદેશ ‘તિહામહ’માં મૂકી, મન મક્કમ કરી ચાલ્યા જાય છે. એ ઉજજડ વેરાન રણપ્રદેશમાં ન માણસ છે કે ન કોઈ પ્રાણી. દૂરદૂર સુધી જીવન નિર્વાહ માટે પાણીનું ટીપું પણ જોવા મળતું નથી. માત્ર બે ટેકરીઓ ઉજ્જડ રણમા દેખાતી હતી. જેનું નામ હતું સફા અને મરવહ. આવા ઉજ્જડ પ્રદેશને નિરાશ ચહેરે હજરત હાજરા થોડી પળો તો તાકી રહે છે. પછી પોતાના પુત્ર અને પોતાનું અસ્તિત્વ ટકાવી રાખવા સફા અને મરવહ નામની ટેકરીઓ વચ્ચે પાણીની શોધમાં દોડવા માંડે છે. એ દોડમા તેઓ બંને ટેકરીઓ વચ્ચે સાત ચક્કર મારે છે. પણ ઉજજડ પ્રદેશમાં દૂર દૂર સુધી માનવજાત કે પાણીનો એક છાંટો પણ જોવા મળતો નથી. અંતે થાકીને હજરત હાજરા સાતમા ચક્કર પછી મરવહ પહાડી પર ઉભા રહે છે. ત્યારે એકાએક તેમને કંઇ અવાજ સંભળાય છે. એ અવાજની શોધમાં તેઓ આસપાસ દૂર સુધી નજર ફેરવે છે. અને પોતાના નવજાત પુત્ર હજરત ઇસ્માઇલ પાસે એક માનવી ઉભેલો તેમને દેખાય છે. દોડતા હજરત હાજરા પોતાના પુત્ર પાસે આવે છે. બાળક પાસે ખુદાના ફરિશ્તા જિબ્રાઇલને જોઇને તેઓ શાંતિ અનુભવે છે. ખુદાના ફરિશ્તા હજરત જિબ્રાઇલે ઉજજડ રણપ્રદેશમાં અન્ન અને જળ શોધવામાં બેબાકળા બનેલા હજરત હાજરા સામે એક નજર કરે છે. પછી ચહેરા પર સ્મિત પ્રસરાવી, પોતાના પગની એડી જમીન પર મારે છે અને ત્યાંથી એક ઝરણું ફૂટી નીકળે છે. આ એ જ ઝરણું જેને આપણે ‘આબે ઝમઝમ’ કહીએ છીએ.\nઆ ઘટનાની સ્મૃતિ રૂપે જ હજયાત્રાએ જનાર હાજીઓને ફરજિયાત સફા અને મરવહ ટેકરીઓ વરચે સાત ચક્કર મારે છે. હજની ક્રિયાનો તે અહેમ ભાગ છે. જો કે આજે તો સફા અને મરવહ વરચેનું અંતર આધુનિક સાધનોથી સજજ છે. બંને પહાડીઓ વચ્ચેનું અંતર સંગેમરમરના પથ્થરોથી મઢી દેવામાં આવ્યું છે. વળી તે આખો વિસ્તાર સંપૂર્ણ વાતાનુકુલ બનાવી દેવામાં આવ્યો છે. હાજીઓની સગવડતા માટે બંને ટેકરીઓની વચ્ચે ઠેર ઠેર ઠંડા પાણીના જગો મુકવામાં આવેલ છે. બંને પહાડીઓ વચ્ચેનું અંતર ન ચાલી શકનાર હાજીઓ સાત ચક્કર મારી આસાનીથી પૂર્ણ કરે તેમ માટે ખાસ વ્હીલ ચેરનો માર્ગ પણ બનાવવામાં આવેલ છે. ટુંકમાં બંને પહાડીઓ વચ્ચેની ભવ્યતા જન્નત જેવી ભાસે છે.\nપરિણામે આજે તો ‘આબે ઝમઝમ’ને કારણે ‘તિહમહ’ જેવો ઉજજડ-વેરાન પ્રદેશ સુંદર મક્કા શહેર બન્યો છે.\nહજરત મહંમદ પયગંબર (સ.અ.વ) એ આબે ઝમઝમ અંગે ફરમાવ્યું છે.\n“ઝમઝમનું પાણી જે ઇરછાથી પીશો તે ઇરછા પૂર્ણ થશે. તરસ છિપાવવા પીશો તો પ્યાસ બૂઝશે. ભૂખ મિટાવવા પીશો તો પેટ ભરાઇ જશે અને બીમારી દૂર કરવા પીશો તો બીમારી અવશ્ય દૂર થશે.”\nઅને એટલે જ લાખો કરોડો હાજીઓ મોટા મોટા કેરબામા તે ભરી પોતાના દેશ લઇ જાય છે. અને ત્યાં ન્યાઝ (પ્રસાદ) રૂપે સૌને આપે છે. હજજ યાત્રાએ જતા મુસ્લિમો માટે ઝમઝમના જળની કેટલીક નોંધવા બાબતો જાણવી જોઈએ. ઝમઝમના પાણીનું આઘ્યાત્મિક જેટલું મહત્ત્વ છે તેટલું જ વૈજ્ઞાનિક દૃષ્ટિએ પણ મહત્ત્વ છે. ઝમઝમના પાણીમાં રહેલા વૈજ્ઞાનિક તત્વોની તપાસ મિસરના એક વૈજ્ઞાનિકે થોડાં વર્ષો પહેલાં કરી હતી. તેની તપાસનું તારણ ઝમઝમ પ્રત્યે આસ્થા રાખનારા સૌએ જાણવા જેવું છે. ઝમઝમના પાણીની વૈજ્ઞાનિક તપાસ કરતા જાણવા મળ્યું છે કે તેમાં સાત તત્વો રહેલાં છે.\n૧. મેગ્નેશિયમ સલ્ફેટ ૨. સોડિયમ સલ્ફેટ ૩. સોડિયમ કલોરાઇડ ૪. કેલ્શિયમ કાર્બોનેટ ૫. પોટેશિયમ કાર્બોનેટ ૬. હાઇડ્રોજન ગેસ ૭. સલ્ફર (ગંધક).\nઝમઝમના પાણીમાં રહેલાં આ સાતેય તત્ત્વો માનવશરીર માટે ઉપયોગી છે. જેમ કે મેગ્નેશિયમ સલ્ફેટ શરીરની ગરમી દૂર કરે છે. એ જલંદરની બીમારી માટે અસરકારક છે. સતત ઉલટી થતી હોય અને માથું ફરતું હોય તેને માટે તે અકસીર છે.\nસોડિયમ સલ્ફેટ કબજિયાત દૂર કરે છે. શરીરના સાંધાના દુ:ખાવા, ડાયાબિટીસ અને પથરીના રોગ માટે તે ફાયદાકારક છે. સોડિયમ કલોરાઇડ લોહી શુદ્ધ કરી શરીરની નકામી ગરમી, પાચન બરાબર ન થતું હોય, આંતરડાં અને પેટની બીમારી વગેરે માટે ખૂબ જ ઉપયોગી છે. શરીરના અવયવોની નબળાઈ પણ એ દૂર કરે છે અને ધુમાડાના ઝેરની અસરને તે દૂર કરે છે.\nકેલ્શિયમ કાર્બોનેટ પાચન, પેશાબની સફાઇ, કિડનીની બીમારી માટે અસરકારક છે. ગરમી, જલન અને લૂની અસરને તે દૂર કરે છે. પોટેશિયમ કાર્બોનેટ લૂની વધુ પડતી અસર, બળતરા, થાક, દમની બીમારી માટે અકસીર છે. ઝમઝમના પાણીની અસાધારણ ઠંડક માટે આ તત્ત્વ જવાબદાર છે. તેનાથી પેશાબ છૂટથી આવે છે અને હાઇડ્રોજન ગેસ ચામડીના રોગો, શરદી, કોલેરા, હરસ-મસા અને સાંધાનાં દર્દોમાટે ખૂબ જ અસરકારક છે. તેનાથી ભૂખ સારી લાગે છે અને તે જંતુનાશક છે.\nઝમઝમના પાણીનું આ વૈજ્ઞાનિક પૃથક્કરણ એ બાબત સૂચવે છે કે ઝમઝમનું પાણી માત્ર આસ્થા નથી, વૈજ્ઞાનિક દૃષ્ટિએ પણ તેનું વિશિષ્ટ મહત્ત્વ છે. એટલે જ હાજીસાહેબો મક્કાથી બીજું કંઇ લાવે કે ન લાવે પણ ઝમઝમનું પાણી અવશ્ય લાવે છે, જે આસ્થા અને સ્વાસ્થ માટેનું ઉમદા પ્રતીક છે.


સેના અને CRPF વચ્ચે શું હોય છે તફાવત? શા માટે CRPFને મળતું નથી પેન્શન? વાંચો કારણ - Mojemoj.com સેના અને CRPF વચ્ચે શું હોય છે તફાવત? શા માટે CRPFને મળતું નથી પેન્શન? વાંચો કારણ - Mojemoj.com


ભારત સામે બાંગ્લાનો (એસિડ) ટેસ્ટ | Gujarat Mirror\nNovember 14, 2019 November 14, 2019 ગુજરાત મિરર 1540 Views\nભારતને ટેસ્ટ શ્રેણી જીતવાનો હેટ્રિક ચાન્સ\nભારતીય(ઇન્ડિયા) ક્રિકેટ ટીમ ગુરૂવારે બાંગ્લાદેશ સામે બે મેચની ટેસ્ટ શ્રેણીમાંની પ્રથમ ટેસ્ટ રમશે. ઈન્દોરના હોલ્કર સ્ટેડિયમમાં આ મેચ રમાશે. છેલ્લી બે ટેસ્ટ સીરિઝમાં ભારત ક્લીન સ્વિપ કરી ચૂક્યું છે. ભારતે વેસ્ટ ઈન્ડીઝને તેના ઘરમાં 2-0થી અને પછી ઘરેલુ શ્રેણીમાં દક્ષિણ આફ્રિકાને 3-0થી હરાવ્યું હતું. હવે તેની પાસે સતત ત્રીજી શ્રેણી ક્લીન સ્વિપ કરવાની તક છે.\nજો ભારત બંને ટેસ્ટ જીતી લેશે તો આઈસીસી વર્લ્ડ ટેસ્ટ ચેમ્પિયનશિપમાં ભારતને 120 પોઈન્ટ મળશે. ભારત અત્યારે આ ચેમ્પિયનશિપમાં 240 પોઈન્ટ સાથે પ્રથમ ક્રમે છે. ભારતે બાંગ્લાદેશ સામે રમાયેલી ટી20 શ્રેણી 2-1થી જીતી લીધી હતી. બાંગ્લાદેશની ટીમ નબળી હોવા છતાં ભારતીય ટીમ તેને હળવાશથી લેવા માગતી નથી. કેપ્ટન કોહલી અને વાઈસ કેપ્ટન અજિંક્ય રહાણેએ પણ બાંગ્લાદેશનો સામનો કરવા પુરતી તૈયારી કરી લીધી છે.\nટેસ્ટમાં ફરી એક વખત દરેકની નજર રોહિત શર્મા પર હશે. દક્ષિણ આફ્રિકા શ્રેણી સાથે ટેસ્ટમાં ઓપનર તરીકે શરૂઆત કરનારા રોહિતે ખુદને આ સ્થાન માટે સાબિત કરવાની જરૂર રહેશે. રોહિતની સાથે મયંક અગ્રવાલે સારી ભાગીદારી બનાવી હતી. બંનેએ ભેગા મળીને દક્ષિણ આફ્રિકા સામે 829 રન બનાવ્યા હતા. ટેસ્ટમાં ભારતનો બેટિંગ ક્રમ મજબુત છે. મધ્યમ ક્રમમાં ચેતેશ્વર પુજારા, અજિંક્ય રહાણે, રિદ્ધિમાન સાહા, હનુમા વિહારી સારું પ્રદર્શન કરે છે. ફાસ્ટ બોલરમાં મોહમ્મદ શમી, ઈશાંત શર્મા અને સ્પીન બોલિંગમાં રવિચંદ્રન અશ્વિન અને રવિન્દ્ર જાડેજાની જોડી કમાલ કરી રહી છે. શાકિબ અલ હસન અને તમીમ ઈક્બાલ ન હોવાના કારણે બાંગ્લાદેશ ઘણી મુશ્કેલીમાં છે. આ બંને ટેસ્ટ ટીમમાં મહત્વના ખેલાડી છે. ટેસ્ટમાં ટીમની કમાન મોમિનુલ હક પાસે છે. તે ઈચ્છશે કે ટીમ ટેસ્ટમાં પણ ટી20 જેવું પ્રદર્શન કરે. પૂર્વ કેપ્ટન અને સીનિયર ખેલાડી હોવાના ધોરણે મુશફિકુર રહીમના માથે પણ મોટી જવાબદારી છે.\nભારતીય ટીમ: વિરાટ કોહલી (કેપ્ટન), રોહિત શર્મા, મયંક અગ્રવાલ, ચેતેશ્વર પુજારા, અજિંક્ય રહાણે, હનુમા વિહારી, રિદ્ધિમાન સાહા, રવિન્દ્ર જાડેજા, રવિચંદ્રન અશ્વિન, કુલદીપ યાદવ, મોહમ્મદ શમી, ઉમેશ યાદવ, ઈશાંત શર્મા, શુભમન ગિલ અને ઋષભ પંત.\nબાંગ્લાદેશ ટીમ: મોમિનુલ હક(કેપ્ટન), અબુ ઝાયેદ, લિટન દાસ, મુશપિકુર રહીમ, મહેમદુલ્લાહ, મોહમ્મદ મિથુન, મુસદ્દક હુસેન, શાદમાન ઈસ્લામ, ઈમરુલ કાયેસ, સૈફ હસન, મહેંદી હસન મિરાજ, તૈજુલ ઈસ્લામ, નઈમ હસન, મુસ્તફિઝુર રહેમાન, અલ અમીન હુસેન, ઈબાદત હુસેન.


કેટરીનાં કૈફનો આવો સુંદર અવતાર તમે, આજથી પહેલાં ક્યારેય નહીં જોયો હોય, તસવીરો જોઈ ચોંકી જશો – Gujju Gujarati\nHome/બૉલીવુડ/કેટરીનાં કૈફનો આવો સુંદર અવતાર તમે, આજથી પહેલાં ક્યારેય નહીં જોયો હોય, તસવીરો જોઈ ચોંકી જશો\nAdmin July 24, 2020\tબૉલીવુડ Leaveacomment 54 Views\nઅભિનેત્રી કેટરીના કૈફ અવારનવાર તેના ઘરની તસ્વીરો હમેંશા તેના ચાહકોમાં શેર કરતી હોય છે.લોકડાઉન દરમિયાન અભિનેત્રીએ ઘરની અંદર અનેક તસવીરો તેના ચાહકોમાં શેર કરી હતી.બોલિવૂડમાં બાર્બી ગર્લ તરીકે જાણીતી અભિનેત્રી કેટરિના કૈફ એ વર્ષ 2003 માં ફિલ્મ બૂમથી બોલિવૂડમાં પ્રવેશ કર્યો હતો. હોંગકોંગમાં જન્મેલી કેટરિના કૈફને બોલિવૂડના દબંગ સ્ટાર સલમના ખાનનો ઘણો સપોર્ટ મળ્યો છે.\nલોકડાઉન દરમિયાન અભિનેત્રી પોતાના ઘરની વિશેષ કાળજી લેતી જોવા મળી હતી. એક વીડિયોમાં, અભિનેત્રી તેના ઘરની અંદર સફાઈ કરતી જોવા મળી હતી. તેણે વીડિયોને તેના ચાહકોમાં શેર કર્યો છે.ઘરની દિવાલોની સજાવટ અને ફર્નિચર પોપ આર્ટથી પ્રેરિત છે. આ તસવીરોમાં કેટરિનાએ તેના ડ્રોઈંગ રૂમથી લઈને બેડરૂમ અને બાથરૂમ સુધીની તસ્વીરો શેર કરી છે. આ તસવીરો જોઈને અનુમાન લગાવી શકાય છે કે કેટરિનાએ પોતાનું ઘર ખૂબ જ સુંદર રીતે સજ્જ કર્યું છે.\nરસોઈ કરતા દરમિયાનની તસવીરો ઇન્સ્ટાગ્રામ પર અપલોડ કરવામાં આવી હતી, આ તસવીરમાં તેની બહેન ઇસાબેલ પણ જોવા મળી રહી છે.મીડિયા રિપોર્ટ્સ અનુસાર, કેટરીના કૈફ 45 કરોડ રૂપિયાની સંપત્તિની માલિકી ધરાવે છે. તેણે આ સફળ ફિલ્મો અને જાહેરાતોથી આ નાણાં કમાવ્યા છે. કેટ મુંબઇના અંધેરી વેસ્ટમાં વીઆઈપી પ્લાઝા નજીક મૌર્ય હાઉસ ખાતે રહે છે. તેમની લક્ઝરી કાર વિશે વાત કરો, અને કેટરીના પાસે બે ઓડી કાર છે. એ ક્યુ7 અને ક્યુ3. આગામી દિવસોમાં કેટરિના અને તેણી ઘણી કમાણી કરશે કારણ કે અત્યારે તે ખૂબ જ બોલ્ડ છે અને તેમની બોલિવૂડ કરિયર ઘણી બાકી છે.\nતમને જણાવી દઈએ કે અભિનેત્રીનું ઘર મુંબઇના અંધેરી વિસ્તારમાં છે. તેના ઘરને વિવિધ પ્રકારની સરળ વસ્તુઓથી સજાવટ કરો, ખાસ કરીને જો તમે તેમાં દેખાતા લાકડાના હેંગરને જોશો, તો તે સુશોભન વસ્તુઓમાં સરળ છે.કેટરિના જ્યારે ખાલી હોય ત્યારે ટેલિવિઝન જોવા માટે સમય વિતાવે છે, કેટરીના છેલ્લા કેટલાક દિવસોમાં ઘણી ફિલ્મો પણ જોઈ ચૂકી છે, જેનો તેમણે ઇન્સ્ટાગ્રામ વાર્તામાં ઉલ્લેખ કર્યો છે. તસવીરમાં તે ટીવી સામે બેસીને પોઝ આપી રહી છે.અભિનેત્રીને પુસ્તકો વાંચવાનો ખૂબ શોખ છે, જેના કારણે તેની આસપાસ ઘણાં પુસ્તકો જોવા મળે છે, અહીંયા સુધી બુકશેલ્ફમાં પણ ઘણાં પુસ્તકો જોવા મળ્યાં હતાં.\nતેનો જન્મ હોંગકોંગમાં થયો હતો. તેનાં પિતાનું નામ મોહમ્મદ કૈફ અને માતાનું નામ સુઝૈન છે. આજે ફિલ્મ ઇન્ડસ્ટ્રીની ટોપ એક્ટ્રેસિસમાં કેટરિનાનું નામ આવે છે. તેણે તેની મેહનતથી આ સ્થાન મેળવ્યું છે. જોકે તેનાં કરિઅરની શરૂઆત કંઇ ખાસ ન હતી.કેટરિનાએ એ મોડલિંગથી કરિઅરની શરૂઆત કરી હતી. તે શરૂઆતમાં લંડનમાં મોડલિંગ કરતી હતી. જ્યાં ડિરેક્ટર કૈઝાદ મુસ્તાકની નજર તેનાં પર પડી અને તેમણે તેને ફિલ્મ ઓફર કરી. કેટરિનાની પહેલી ફિલ્મ હતી બૂમ જે વર્ષ 2003માં આવી હતી.\nઆ ફિલ્મે બોક્સ ઓફિસ પર તો કંઇ ઝાઝી કમાણી કરી ન હતી. પણ ફિલ્મ તેનાં બોલ્ડ કન્ટેઇનને કારણે ચર્ચામાં રહી. ફિલ્મમાં કેટરિનાનાં બોલ્ડ સીન્સ પણ ચર્ચામાં હતાં. ગુલશન ગ્રોવરની સાથે કેટરિના કૈફનો કિસિંગ સીન ફેન્સ અને ઇન્ડસ્ટ્રીમાં પણ ચર્ચાનો વિષય બની ગયો હતો. આ બાદ કેટરિના કૈફે વર્ષ 2004માં સાઉથ ફિલ્મો કરી. જેમાં તેણે ‘મલ્લિસવરી’માં લિડ રોલ કર્યો હતો. આ ફિલ્મમાં કેટરિનાનાં કામનાં ખુબ વખાણ થયા. બાદમાં ડિરેક્ટર રામ ગોપાલ વર્માએ તેને તેની ફિલ્મ ‘સરકાર’માં નાનકડો રોલ આપ્યો. જે માટે કેટરિનાએ હામી ભરી હતી.\nઆ બાદ બોલિવૂડનાં દબંગ ખાન એટલે કે સલમાન ખાનની નજર કેટરિના કૈફ પર પડી અને તે ડેવિડ ધવનની કોમેડી ફિલ્મ ‘મેને પ્યાર ક્યો કિયા’માં સાથે જોવા મળ્યાં. આ બાદ કેટરિનાએ પાછળ વળીને જોયુ નથી. એક બાદ એક શાનદાર ફિલ્મોની ઓફર તેને મળતી ગઇ અને કેટરિનાનો સિક્કો બોલિવૂડમાં જામી ગયો.શરૂઆતનાં સમયમાં કેટરિનાની હિન્દી એટલી સારી ન હતી. પણ સખત મહેનતથી આજે કેટરિના બોલિવૂડની ટોપ એક્ટ્રેસિસમાં પોતાનું સ્થાન જમાવી ચૂકી છે.\nકેટરિના કૈફ પોતાના આવનારા બે પ્રોજેક્ટ વિશે ઘોષણા કરવાની હતી. પરંતુ આ દરમિયાન કોવિડ ૧૯ના કારણે સઘળા કામકાજ થંભી ગયા. તમામ પ્રોડકશન હાઉસિસ અને ફિલ્મસર્જકોની ઘોષણા પણ હોલ્ડ પર મુકાઇ ગઇ.\nએવી ચર્ચા હતી કે, કેટરિના એક સુપરહીરો ફિલ્મમાં કામ કરવાની છે. આ એક બિગ બજેટ ફિલ્મ બનશે, જેનું દિગ્દર્શન અલી અબાસ ઝફર કરવાનો છે. ડાયરેકટરે આ પ્રોજેક્ટને સત્તાવાર સમર્થન આપી દીધું છે.\nહાલમાં જ એક ઇન્ટરવ્યુમાં અલીએ જણાવ્યું હતુ કે, હું એક સુપરહીરો યૂનિવર્સ ક્રિએટ કરી રહ્યો છું. પછી અમે મિસ્ટર ઇન્ડિયા ફિલ્મ કરશું જેમાં કેટરિનાની વાર્તા આગળ વધશે. અમે બે વધુ કેરેકટ્રસને ડેવલપ કરી રહ્યા છે. મારો ત્રીજો સુપરહીરો ભારતીય પૌરાણિક કથા સાથે જોડાયેલો છે અને ચોથો આર્મી ઓફિસર પર આધારિત છે.\nજોકે વાત એવી છે કે આ બિગ બજેટ ફિલ્મને ઓનલાઇન પ્લેટફોર્મ પર રિલીઝ કરવામાં આવશે. સૂત્રની વાત સાચી માનીએ તો કેટરિના આ ફિલ્મ દ્વારા ડિજિટલ ડેબ્યુ કરશે. ફિલ્મ બિગબજેટ બનશે અને ટીમે નેટફિલ્કસ સાથે આ ડીલ કરી છે. ફિલ્મ થિયેટરોમાં નહી પરંતુ વેબ પ્લેટફોર્મ પર જશે અને આ ધ્યાનમાં રાખીને ફિલ્મ તૈયાર કરવામાં આવશે.\nPrevious બોલિવૂડનાં નામચીન અભિનેતાઓ કરતાં પણ વધારે ફિ લે છે આ દિગ્ગજ અભિનેત્રીઓ,આંકડો જાણી ચોંકી જશો………..\nNext આ પાંચ રાશીઓનું કિસ્મત રાહુ-કેતુ નાં કારણએ ચમકશે, દરેક દુઃખ થઈ જશે દૂર, આવશે ઢગલાબંધ રૂપિયા…….


ReadGujarati.com » સહેલાણીઓનો દેશ સિંગાપોર – પ્રવીણ શાહ » Print\nસહેલાણીઓનો દેશ સિંગાપોર – પ્રવીણ શાહ\nPosted By Editor On September 16, 2013 @ 7:00 am In પ્રવાસવર્ણન | 12 Comments\n[ રીડગુજરાતીને આ લેખ મોકલવા માટે શ્રી પ્રવીણભાઈનો (અમદાવાદ) ખૂબ ખૂબ આભાર. આપ તેમનો આ નંબર પર +91 9426835948 અથવા આ સરનામે pravinkshah@gmail.com સંપર્ક કરી શકો છો.]\nસિંગાપોર વિષે તો આપણે બધાએ ઘણુ સાંભળ્યું છે અને ઘણુ વાંચ્યું છે. ઘણાએ તો સિંગાપોર જોયું પણ હશે. તમારે એક સુંદર, સ્વચ્છ, પ્રદૂષણરહિત અને રળિયામણો દેશ જોવો હોય તો સિંગાપોરની એક વખત મુલાકાત લેવી જોઈએ. એક ટાપુ પર વસેલો અને માત્ર ૩૫ લાખની વસ્તી ધરાવતો દેશ આખુ વર્ષ સહેલાણીઓથી ઉભરાય છે. સિંગાપોર આટલો નાનકડો દેશ હોવા છતાં દેશવિદેશમાં જાણીતો છે. સિંગાપોરના આવા આકર્ષણથી અમે સિંગાપોરનો એક પ્રવાસ ગોઠવી કાઢ્યો.\nસિંગાપોર ભારતથી પૂર્વમાં અને થોડે દક્ષિણે બંગાળાના ઉપસાગરમાં આવેલો ટાપુ છે. તેની લંબાઈ ૪૨ કી.મી., પહોળાઈ ૨૩ કી.મી. અને વિસ્તાર આશરે ૬૦૦ ચો.કી.મી. છે. ચેન્નાઈ(મદ્રાસ)થી સિંગાપોરનું અંતર ૩૦૦૦ કી.મી. જેટલું છે. સિંગાપોર જવા માટે ચેન્નાઈથી સ્ટીમર તેમ જ વિમાની સેવા ઉપલબ્ધ છે. સિંગાપોરનું ચાંગી એરપોર્ટ દુનિયાના ઘણા બધા દેશો સાથે સંકળાયેલું છે. સિંગાપોરની ઉત્તરે મલેશિયા અને દક્ષિણે ઇન્ડોનેશિયા દેશ આવેલા છે. સિંગાપોરથી ન્યુઝીલેન્ડ અને ઓસ્ટ્રેલિયા નજીક ગણાય. અમે અમદાવાદથી ચેન્નાઈ અને ત્યાંથી બંગાળાના ઉપસાગર, આંદામાન-નિકોબાર, સુમાત્રા, મલેશિયા વગેરે દેશો પરથી ઉડીને સિંગાપોર પહોંચ્યા. વિમાનમાંથી ઉતર્યા ત્યારે વિદેશની ધરતી પર પગ મૂક્યાનો રોમાંચ થયો. આમ તો ધરતી બધે જ સરખી છે, પણ માણસોએ દેશ-દેશ વહેંચી લીધા છે.\nભૌગોલિક દ્રષ્ટિએ જોતાં, સિંગાપોર લગભગ વિષુવવૃત પર આવેલું છે. એટલે ત્યાંની આબોહવા આપણા દક્ષિણ ભારત જેવી ગણાય. આમ છતાં તે ટાપુ હોવાથી ત્યાં બારે માસ વરસાદી વાદળ છવાયેલાં રહે છે. વરસાદ ક્યારે તૂટી પડશે એ કહેવાય નહિ. મુંબઈની જેમ, ત્યાં પરસેવો પણ સખત થાય. સિંગાપોરનો સમય, આપણા દેશના સમય કરતાં અઢી કલાક આગળ છે. આપણે સવારે પાંચ વાગે હજુ ઉંઘતા હોઈએ, ત્યારે સિંગાપોરમાં સાત વાગ્યા હોય અને લોકોને ચાપાણી પતી ગયાં હોય. સિંગાપોરનું નાણું સિંગાપોર ડોલર છે.\nસિંગાપોરમાં કોઈ મોટા ઉદ્યોગોનો વિકાસ થયો નથી. જમીન ફળદ્રુપ નથી, એટલે ખેતી પણ થતી નથી. પશુપાલનનો વ્યવસાય પણ નથી. અહીં તમને ક્યાંય ગાય, ભેંસ, ઘેટાં, બકરાં, ઉંટ વગેરે જોવા નહિ મળે. કૂતરાં પણ નહિ. હા, કો’ક બિલાડી જોવા મળી જાય ખરી. તમને પ્રશ્ન થશે કે ખેતીવાડી કે પશુઓ વગર અનાજ, કઠોળ, દૂધ, શાકભાજી, ફળ વગેરે ક્યાંથી મળે ? આ બધી જ ચીજો અહીં મલેશિયાથી આયાત થાય છે. સિંગાપોર અને મલેશિયા વચ્ચેનો દરિયાઈ પટ્ટો ફક્ત એક કી.મી. જેટલો જ પહોળો છે. સિંગાપોરનું બંદર ખૂબ જ મોટુ અને આધુનિક છે, અને રોજ ટનબંધી માલ સિંગાપોરના કાંઠે ઉતરે છે. આ બંને દેશોને જોડતો રેલ્વે તેમ જ સડક માર્ગ પણ છે. જો કે મલેશિયા જવું હોય તો તેનો વિસા લેવો પડે છે. સિંગાપોરમાં ખેતી કે ઉદ્યોગો ન હોવાથી, કમાણી માટેનું કંઇક સાધન તો શોધવું પડે ને ? સિંગાપોરે આ માટે પ્રવાસન(tourism)નો ધંધો વિકસાવ્યો છે. બલ્કે અહીનો મુખ્ય ધંધો જ ટુરિઝમનો છે. આખું વર્ષ દેશવિદેશના પ્રવાસીઓ અહીં આવ્યા જ કરે તેવાં આકર્ષણો ઉભાં કર્યાં છે.\nપ્રથમ તો તમે સિંગાપોરનું ચાંગી એરપોર્ટ જોઈને જ ખુશ થઇ જશો. આખું એરકન્ડીશન્ડ કલરફૂલ બિલ્ડીંગ, એસ્કેલેટર્સ, જમીન પર જાજમ, ટુરીસ્ટ જગાઓની માહિતી દર્શાવતાં ચોપાનિયાં, નકશા – આ બધુ જોઈને સિંગાપોરમાં ફરવાનું મન અહીંથી જ થઇ જાય. સિંગાપોરમાં બધાં જ મકાનોને થોડા થોડા વખતે રંગવાની પ્રથા છે, એટલે અહીંનો કોઈ પણ વિસ્તાર હંમેશાં નવોનકોર જ લાગે. અહીંની ટ્રેન વ્યવસ્થા અફલાતૂન છે. તે MRT (Mass Rapid Transit)ના નામે ઓળખાય છે. મુખ્ય રેલ્વે લાઈન પૂર્વ-પશ્ચિમ આશરે ૩૪ કી.મી. લાંબી છે. તેમાં મોટા ભાગનો રસ્તો થાંભલાઓ પર છે. નીચે થાંભલાઓની વચ્ચેથી રોડ પણ પસાર થાય. શહેરના મધ્ય ભાગમાં જ્યાં વ્યાપારી વિસ્તાર અને ઓફિસો આવેલી છે ત્યાં રેલ્વે અન્ડરગ્રાઉન્ડ હોય. ટ્રેનનો માર્ગ જમીન પર ન હોવાથી ક્યાંય રેલ્વે ક્રોસિંગ ન હોય. આથી વાહનવ્યવહાર કેટલો સરળતાથી ચાલે ! દરેક સ્ટેશને ઉપર ચડવા કે અન્ડરગ્રાઉન્ડમાં ઉતરવા એસ્કેલેટર હોય. સ્ટેશનનું પ્લેટફોર્મ સરસ લીસી રંગીન ટાઈલ્સથી મઢેલું હોય. પ્લેટફોર્મ પર તથા ટ્રેનના બારણા આગળ અંદર-બહાર રેલ્વે મેપ દોરેલો હોય. ટીકીટ માટે પાસ કઢાવી લેવાનો એટલે રોજ ટીકીટ લેવાની ઝંઝટ નહિ. પાસ ગેટના કાણામાં નાખો તો જ લીવર ખુલે અને પ્લેટફોર્મ પર જવાય, એટલે વગર ટીકીટે મુસાફરી શક્ય જ નથી. બીજી એક ખાસ વ્યવસ્થા એ છે કે રેલવેનો પાસ, સીટી બસમાં પણ ટીકીટ માટે વાપરી શકાય છે. ટ્રેનો, બસો બધું જ એરકન્ડીશન્ડ અને પ્લેટફોર્મ પર ખાણીપીણી વેચનારા ફેરિયા પર સંપૂર્ણ પ્રતિબંધ. પહેલે દિવસે તો પહોંચીને આરામ કર્યો. બીજે દિવસે બપોરે અમે બસમાં બેસીને સાયન્સ સેન્ટર જોવા ગયા. તેનું પ્રવેશદ્વાર ભવ્ય છે. અહીં ઓમ્ની થીયેટર, સીમ્યુલેટર અને સાયન્સ વિભાગ જોવા જેવા છે. ઓમ્ની થીયેટરમાં મોટા અર્ધગોળાકાર કરતાં યે મોટા ભાગમાં પડદો છે. પડદો સામે, ઉપર અને આજુબાજુ વિસ્તરેલો હોવાથી તેના પર રજૂ થતુ વૈજ્ઞાનિક મૂવી ચિત્ર તાજુબ કરી દે છે. આપણે એ દ્રશ્યોમાંના એક હોઈએ એવો અનુભવ થાય છે.\nસીમ્યુલેટરની મજા તો કંઇ ઓર જ છે. ખુરશી પર બેસીને સામે પડદા પર જે દ્રશ્ય જોતા હોઈએ એ દ્રશ્ય પ્રમાણે ખુરશી આગળ, પાછળ, ઉપરનીચે, આજુબાજુ એમ જાતજાતની રીતે હાલતી હોય છે એટલે આપણે એ દ્રશ્ય સાથે ફરતા-દોડતા-પડતા હોઈએ એવો ભાસ થાય છે. એક વાર આ અનુભવ કરવા જેવો ખરો ! જો કે હવે તો અમદાવાદમાં પણ સાયન્સસીટીમાં આવાં સીમ્યુલેટર આવી ગયાં છે. સાંજ પડી ગઈ એટલે અહી થોડુક જોવાનું બાકી રહી ગયું. ટ્રેનમાં બેસીને પાછા આવ્યા.\nબીજા દિવસે ‘હાઉ પર વિલા’ જોવા ગયા. આ સ્થળ ચીની સંસ્કૃતિનું પ્રતિક છે. અહીં ચીની ધર્મગ્રંથો પર આધારિત, જીવન અને મૃત્યુની ફિલોસોફી દર્શાવતી વિશાળ પ્રતિમાઓ ઉભી કરેલી છે. જોવાનું ગમે એવું છે. સિંગાપોરમાં પ્રવાસીઓને ખરીદી કરવાનું જબરૂ આકર્ષણ છે. અહીં ખરીદી માટે મોટા ભવ્ય સ્ટોર છે. દરેક સ્ટોરમાંથી તમને જોઈતી બધી વસ્તુ મળી રહે. હવે તો જો કે આપણે ત્યાં પણ સ્ટોર અને મોલ કલ્ચર આવી ગયું છે. સિંગાપોરની લગભગ મધ્યમાં આવેલ સીટી હોલ નામના સ્ટેશનની આજુબાજુનો વિસ્તાર, મુખ્ય વ્યાપારી વિસ્તાર છે. અહીં સનટેક સીટી નામનો ખૂબ ભવ્ય સ્ટોર છે. આ જગાએ એક મોટો ફુવારો છે, તે fountain of wealthના નામે ઓળખાય છે. દુનિયામાં મોટામાં મોટા ફુવારા તરીકે ગીનેસ બૂકમાં તેનું નામ છે. આ એક જોવાલાયક જગા છે. આ વિસ્તાર એટલો ભવ્ય છે કે તેને માટે ‘ભવ્ય’ શબ્દ નાનો લાગે. હાઉ પર વિલા જોયા પછી અમે આ વિસ્તારમાં ફર્યા અને બરાબરના થાક્યા.\nસિંગાપોરની વચમાંથી પસાર થતી નદીના કિનારે મરલીઓન પાર્ક છે. તેમાં મરલીઓનનું મોટુ પૂતળુ ઉભુ કરેલુ છે. આ પૂતળાનો માથાનો ભાગ સિંહનો અને બાકીનો ભાગ માછલીના આકારનો બનાવેલો છે. મરલીઓન એ સિંગાપોરની ઓળખ છે અને તે “સિંગાપોર સહેલાણીઓનો દેશ છે” એવું દર્શાવતું પ્રતિક છે. આ વિસ્તારમાં ઉંચાં ઉંચાં સ્કાયસ્ક્રેપર બિલ્ડીંગો આવેલાં છે. નદીમાં બોટમાં પ્રવાસ કરી શકાય છે. બીજા દિવસે અમે ડિસ્કવરી સેન્ટર જોવા નીકળ્યા. અહીં ઘણી અદભૂત અને મનોરંજક બાબતો જોવા મળે છે. દાખલ થતામાં જ એક રોબોટ ગોઠવેલો છે. તમે તેને કોઈ પ્રશ્ન પૂછો (બોલીને) તો તે તેનો જવાબ આપશે. દા.ત. તમે પૂછો કે ‘What is your name ?’ તે બોલશે, ‘My name is little George’ વિગેરે. અહી એક ૩-ડી શો તથા સીમ્યુલેટર પણ છે.\nઅહીંથી અમે સાયન્સ સેન્ટર ગયા. અને તે દિવસે જે જોવાનુ બાકી રહી ગયુ હતુ, તે બધુ જોયુ. વિમાનના સિધ્ધાંતો, રસાયણો, કોમ્પ્યુટર, અરીસા-એ બધુ જોવાની મજા આવી. અરીસાઓની ભૂલભૂલામણી ભલભલાને ગોથુ ખવડાવી દે તેવી છે. ટનલ ઓફ ઈલ્યુઝનમાં આપણે ખુરશી પર બેઠા હોવા છતાં, આપણી બાજુવાળાને આપણી ખુરશી ખાલી દેખાય છે. આવી ઘણી કરામતો અહીં છે. સાયન્સ સેન્ટરની બાજુમાં ચાઈનીઝ અને જાપાનીઝ ગાર્ડન આવેલા છે. અમે એક દિવસ બે મ્યુઝીયમ જોવા માટે ફાળવ્યો હતો. પહેલાં એશિયન સિવિલાઈઝેશન મ્યુઝીયમ જોવા ગયા. આજે જન્માષ્ટમી હતી, તેથી મ્યુઝીયમમાં શ્રીકૃષ્ણને લગતી માહિતી પ્રદર્શિત કરી હતી. આ જોઈને ખૂબ આનંદ થયો અને સંતોષ થયો કે ચાલો, સિંગાપોરમાં પણ લોકો શ્રીકૃષ્ણને જાણે છે ખરા ! એટલું જ નહિ, જન્માષ્ટમી પણ ઉજવે છે ! સિંગાપોરમાં શ્રીકૃષ્ણ મંદિર પણ આવેલું છે. બીજુ એક સિંગાપોર હિસ્ટ્રી મ્યુઝીયમ હતું, પણ ખાસ જોવા જેવું લાગ્યું નહિ.\nપછીના દિવસે સિંગાપોરના ઉત્તર ભાગમાં આવેલા ઝુઓલોજીકલ ગાર્ડન અને નાઇટ સફારી જોવા ગયા. આ ગાર્ડનમાં વિવિધ પ્રાણીઓના શો જોવા જેવા છે. અહીં તમે ચિમ્પાન્ઝી સાથે ફોટો પડાવી શકો છો. ચિમ્પાન્ઝી આપણી બાજુમાં બેસી આપણા ખભા પર હાથ મૂકે, માણસની જેમ જ, અને એનો ફોટો પડે. અમે ફોટો પડાવ્યો જ. નાઇટ સફારીના પ્રવેશ આગળ એક શો હતો, તે જોયો. બિલાડી દસેક ફૂટ જેટલું ઉંચુ કુદીને ફેંકેલો ટુકડો ઝડપી લે – એવુ બધુ જોવાની મજા આવી ગઈ. નાઇટ સફારી રાત્રે અંધારુ થયા પછી શરુ થાય છે. અહીં વિશાલ જંગલમાં હરણ, વાઘ, સિંહ, વગેરે પ્રાણીઓ રાત્રે કેવી રીતે પોતાનો સમય વ્યતીત કરે છે, તે કુદરતી પરિસ્થિતિ જોવા મળે. આ બધુ તમે અવાજરહિત ગાડીમાં ફરતાં ફરતાં જોઈ શકો છો.\nહવે સિંગાપોરમાં એક ખાસ જોવાલાયક સ્થળની વાત કરીએ. એ છે સેન્ટોસા ટાપુ. સેન્ટોસા ના જુઓ તો સિંગાપોરની મુલાકાત અધૂરી ગણાય. સેન્ટોસા એ સિંગાપોરની સાવ નજીક દક્ષિણે આવેલો નાનકડો ટાપુ છે. આ ટાપુ પર ફેરી બોટમાં, કેબલ કારમાં કે બસમાં બેસીને જવાય છે. એક વાર સેન્ટોસાની પ્રવેશ ટીકીટ લઇ લો પછી આ ટાપુ પર ફરતી મોનોરેલ કે બસમાં મફત ફરી શકાય છે. હા, અહી ફરવાના સ્થળોની જુદી ટીકીટ લેવાની રહે. અમે એક પેકેજ ટીકીટ લઈને પ્રથમ તો અન્ડરવોટર વર્લ્ડ જોવા ગયા. અહીં પ્રથમ તો બે માળ જેટલુ નીચે ભોંયરામાં ઉતરવાનું. ત્યાં એક લાંબી ટનલ છે, અને તેની આજુબાજુ, ઉપર – એમ બધી બાજુ કાચ અને મોટુ માછલીઘર છે. આપણે જાણે કે દરિયાને તળિયે ઉભા હોઈએ એવું લાગે. ફોર્ટ સીલોસોમાં બંકર્સ, સૈનિકોના પૂતળાં, તોપો અને સાથે વાગતી રેકોર્ડ – આ બધુ લડાઇનુ આબેહૂબ દ્રશ્ય ખડુ કરી દે છે. સીલોસો બીચ આગળ પોચી મખમલી રેતી, દરિયાનાં ચોખ્ખાં બ્લ્યુ પાણી અને તેમાં આવતાં મોજાં જોઈને એમ થાય કે બસ, આપણું અમદાવાદ ભૂલી જઇને અહીં દરિયાકિનારે બેસી જ રહીએ ! અહીં નહાવાની બહુ જ મજા આવે એવું છે.\nસેન્ટોસા ટાપુની વચમાં જ દસ માળ ઉંચો મરલીઓન છે. તેમાં ટોચ સુધી જવા માટે લિફ્ટ છે. ઉપરથી આખો ટાપુ દેખાય છે. મરલીઓનની એક બાજુ માછલી આકારના ફુવારા બનાવ્યા છે. પાણીનો એક ટુકડો એક માછલી આકારમાંથી બીજામાં પડે, બીજામાંથી ત્રીજામાં – જાણે કે માછલીઓ કૂદતી દેખાય. મરલીઓનની બીજી બાજુ ફ્લાવર ટેરેસ છે. ફ્લાવર ટેરેસ એટલે ઢોળાવ પર બનાવેલા બગીચા. આ બગીચા બહુ જ સરસ દેખાય છે. મરલીઓનની સામે સાદા તથા ડાન્સીંગ ફુવારા છે, અને તેની જોડે મોટુ સ્ટેડીયમ છે. ડાન્સીંગ ફુવારાનો પ્રોગ્રામ સાંજે જોવાનો હતો. અહીંથી અમે ઇમેજીસ ઓફ સિંગાપોર, બટરફ્લાય પાર્ક, ફેન્ટેસી લેન્ડ અને વોલ્કેનો લેન્ડ જોવા ગયા. ઇમેજીસ ઓફ સિંગાપોરમાં ચીનની સંસ્કૃતિ, તહેવારો વગેરે પ્રદર્શિત કરેલું છે. ફેન્ટેસી લેન્ડમાં આપણા વોટર પાર્ક જેવી રાઈડ્સ છે. વોલ્કેનો લેન્ડમાં અઘોરી બાવાની ગુફા જેવું દ્રશ્ય ખડુ કર્યું છે. પછી એક આડાંઅવળાં પાટિયાં ઠોકીને બનાવેલી ખખડધજ લીફ્ટમાં બધાને પૂરી દઈ, લિફ્ટને ચારણીની જેમ બરાબર ધુણાવી નાખે. શરૂઆતમાં ડર લાગે પણ પછી મજા આવે.\nઅહીંથી અમે મ્યુઝીકલ ફુવારા આગળ પહોંચ્યા. અહી ૧ કલાકનો શો જોવાની મજા આવી ગઈ. ફુવારાના શોનો માહોલ એવો સરસ છે કે તે જોઈને આખા દિવસનો થાક ઉતરી જાય, મન પ્રસન્ન થઇ જાય. આ સમયે દસ માળ ઉંચા મરલીઓનની આંખોમાંથી નીકળતાં લેસર કિરણો પણ ફુવારાની સાથે નાચતાં હોય એ દ્રશ્ય કેટલું મનોહર લાગે ! સેન્ટોસા ટાપુની આ બધી ખૂબીઓ છે. આ ઉપરાંત, એશિયન વિલેજ, ઓર્ચિડ ગાર્ડન, મેરીટાઈમ મ્યુઝીયમ – કેટકેટલું ઉભુ કર્યું છે સેન્ટોસા ટાપુ પર ! એ બધા વિષે વિગતે લખવું હોય તો એક આખો નવો લેખ થાય. ટુરીસ્ટ માટે સેન્ટોસા એક આકર્ષક સ્થળ છે, તો સિંગાપોર માટે તે કમાણીનું સારું સાધન પણ છે.\nપછીના દિવસે અમે ‘મગર અને સાપ’ પાર્ક તથા જ્યુરોંગ બર્ડ પાર્ક જોવા ગયા. મગર અને સાપ પાર્કમાં મગરના અને સાપના શો જોયા, ઠીક છે. તેની સામે જ બર્ડ પાર્ક છે, અને તે જોવાલાયક છે. અહીં દેશવિદેશનાં ઘણાં પક્ષીઓ જોવા મળે છે. પેન્ગવિન જોવાની મજા આવી. ઘણા બર્ડ શો જોવાની પણ મજા આવે છે. અમુક પક્ષી ટેલીફોનની રીંગ જેવો, હસવાનો, રડવાનો – એમ વિવિધ અવાજ કરી બતાવે છે. એક પક્ષી ડોકથી ચાંચ સુધીનો ભાગ હલાવી ડાન્સ કરી બતાવે છે. અમુક પક્ષી ઉડીને રીંગમાંથી પસાર થઇ જાય. એક જગાએ બોલતાં પક્ષી રાખેલાં છે. તેને તમે પૂછો કે ‘How are you ?’ તે બોલશે, ‘Fine’ ત્યાંથી આપણે ખસી જઈએ તો બોલે, ‘બાય, બાય…’(જાણે કે નાનાં છોકરાંને શીખવાડી રાખ્યું હોય તેમ !) બર્ડ પાર્કમાં પીલર પર દોડતી મોનોરેલમાં બેસવાનો આનંદ આવે છે. અહીં માનવનિર્મિત દુનિયાનો સૌથી ઉંચો ધોધ આવેલો છે, પણ ખાસ કંઇ આકર્ષક નથી. અહીંથી એક ગુજરાતી હોટેલમાં જમવા ગયા. સરસ હતું. સિંગાપોરમાં ગુજરાતી ડીશ મળે છે, એ જાણીને ઘણો આનંદ થયો.\nસિંગાપોરમાં આ ઉપરાંત ઈસ્ટ કોસ્ટ પાર્ક, નદી કિનારાનાં ભવ્ય બિલ્ડીંગો, ભૂગર્ભનો બસ માર્ગ – વિગેરે જોવા જઈ શકાય. સિંગાપોર ઇલેક્ટ્રોનીક ચીજો માટે પણ જાણીતું છે. સિંગાપોરમાં ઘણાં હિંદુ મંદિરો છે. આ ઉપરાંત, દરિયાની ક્રુઝમાં બે કે ત્રણ દિવસ જલસાથી રહી શકાય છે. પૈસા પણ એવા જ તગડા ખર્ચવા પડે. એક ધ્યાન ખેંચે એવી બાબત એ છે કે આવાં સ્થળો તથા સ્ટોર કે ઓફિસો – દરેક જગાએ પાણી પીવાની અને ટોઈલેટની સગવડ હોય જ, અને તે પણ ખૂબ સ્વચ્છ.\nસિંગાપોર વિષે બીજી થોડી વાતો કરીએ.\nઓગણીસમી સદી સુધી તો સિંગાપોર ટાપુ પર માત્ર છુટીછવાઈ વસ્તી હતી. ઇ.સ. ૧૮૧૯માં અહીં અંગ્રેજોનું આગમન થયું. સ્ટેમ્ફોર્ડ રેફલ્સ નામના એક અંગ્રેજને આ ટાપુનો વિકાસ કરવાનો વિચાર આવ્યો. ટાપુની મધ્યમાં સિંગાપોર નામની જ નદી વહે છે. રેફલ્સે આ નદીને કિનારે મોટાં આધુનિક મકાનો બંધાવ્યાં. પછી તો વધુ ને વધુ લોકો આ ટાપુ પર આવવા લાગ્યા. સિંગાપોર ચીનની નજીક હોવાને લીધે, ચીની લોકો વધુ સંખ્યામાં અહીં આવીને વસી ગયા. આપણે ત્યાંથી દક્ષિણ ભારતના તમિલનાડુ અને આંધ્ર પ્રદેશના થોડા લોકો પણ ત્યાં પહોંચી ગયા. ધીરે ધીરે સિંગાપોર મોટું શહેર બની ગયું. આમ છતાં, તે અંગ્રેજોની ગુલામી હેઠળ જ રહ્યું. છેક ૧૯૬૩ સુધી અહીં અંગ્રેજોનો પગદંડો રહ્યો. ૧૯૬૩માં અંગ્રેજોએ સિંગાપોર, બાજુના દેશ મલેશિયાને સોંપી દીધું. મલેશિયાને સિંગાપોરમાં વહીવટ ચલાવવાનું બહુ ફાવ્યું નહિ. એટલે ફક્ત બે વર્ષ બાદ, ૧૯૬૫ માં તેમણે સિંગાપોરને સ્વતંત્ર કરી દીધું. ત્યારથી અહીં લોકશાહી ઢબે શાસન ચાલે છે. સિંગાપોરમાં ૭૦% વસ્તી ચીનાઓની છે. ૧૪% મલય પ્રજા છે, ૮% ભારતીયો છે અને બાકીના ખ્રિસ્તી, મુસ્લિમ વગેરે છે. સિંગાપોરમાં લીટલ ઇન્ડિયા અને ચાઈના ટાઉન જેવાં વિસ્તારો પણ છે.\nસિંગાપોરમાં ઉડીને આંખે વળગે એવી ઘણી બાબતો છે. ત્યાંના રસ્તા અને ચોખ્ખાઈની વાત કરીએ. સિંગાપોર એ ટાપુ પર વસેલું મોટું શહેર છે. શહેરના રસ્તા સરસ બાંધણીવાળા અને ચોખ્ખા રહે તે માટે ત્યાંનું વ્યવસ્થાતંત્ર ખૂબ જાગૃત છે. અહીં રસ્તામાં ક્યાંય ખાડાટેકરા જોવા ન મળે, રસ્તાની બંને બાજુની ફૂટપાથ પાકી બાંધેલી હોય, ફૂટપાથ પર બેસાડેલા પથ્થર, હુબહુ આપણા ઘરની ટાઈલ્સની જેમ જડેલા હોય, એકાદ પથ્થર પણ જરાય ઉંચો કે નીચો ન હોય, ફૂટપાથ અને મકાન વચ્ચે વરસાદનું પાણી વહી જવા માટે પાકી અન્ડરગ્રાઉન્ડ મોટી નીક હોય, ફૂટપાથ અને મકાન વચ્ચે હજુ જે કંઇ જગા બાકી રહી હોય તેમાં લોન ઉગાડેલી હોય, આથી ક્યાંય ધૂળનું નામોનિશાન ન હોય. તમે સવારે બૂટ પહેરીને ફરવા નીકળો પછી સાંજે ઘેર પાછા આવો ત્યારે બૂટ પર ધૂળનો એક પણ કણ ચોંટ્યો ન હોય ! ફૂટપાથ પર, વરસાદી નીકમાં કે લોન પર ક્યાંય કાગળના ડૂચા,પ્લાસ્ટિકની કોથળીઓ, ગાભા, ઈંટોનાં રોડાં કે એવી કોઈ ચીજ જોવા ન મળે. કચરો, ફૂટપાથ પર થોડા થોડા અંતરે મૂકેલી પ્લાસ્ટિકની ઢાંકણાવાળી કચરાપેટીમાં જ નાખવાનો. કચરાપેટીની આજુબાજુ પણ ખૂબ ચોખ્ખાઈ હોય. ક્યાંય માંખો બણબણતી ન હોય, ગંદા પાણીની નીક ન હોય, પાણીનાં કાદવમિશ્રિત ખાબોચિયાં ન હોય કે ક્યાંય ગંદી વાસ ન આવતી હોય. ચોખ્ખાઈ બાબતમાં આપણે ખૂબ શીખવા જેવું છે. ફૂટપાથ પર ચાની લારી, પાનનો ગલ્લો કે પાથરણાવાળો ફેરિયો – કોઈ દુકાન માંડીને બેસી જાય નહિ. રસ્તા પર કોઈ દબાણ કરે જ નહિ.\nચાલતી વ્યક્તિએ રોડ ક્રોસ કરવો હોય તો ચાર રસ્તાના સિગ્નલ આગળથી જ કરવાનો. આમ છતાં, અન્ય જગાએથી રોડ ક્રોસ કરો તો સ્પીડમાં આવતી કાર ઉભી રહીને પણ તમને રોડ ક્રોસ કરી લેવા દે. માણસનું મહત્વ પહેલું. અહીંના લોકોને ફાસ્ટફૂડ ખાવાની ખૂબ આદત છે. જો કે આપણે ત્યાં પણ આ ટેવ વધતી જાય છે. સિંગાપોરમાં વ્યાપારી વિસ્તાર હોય કે રહેણાંકનો વિસ્તાર હોય, થોડા થોડા અંતરે આવી દુકાનો મળે જ. આવી દુકાનના ઓટલા પર ટેબલખુરશી વિગેરે હોય, પણ ઓટલો વિસ્તાર પામીને ક્યારેય ફૂટપાથ પર આવી જાય નહિ. આ બધુ જોયા પછી લાગે છે કે સિંગાપોરની સરકારે ટુરિઝમનો ધંધો ખૂબ જ સફળતાપૂર્વક વિકસાવ્યો છે. ફરવાના શોખીનોએ સિંગાપોર દેશ એક વાર તો જરૂર જોવો જોઈએ. ફરવા માટેનાં આવાં આકર્ષણો આપણા દેશમાં પણ કેટલાંયે છે. પરંતુ તેને વિકસાવીને, તેમાંથી નાણા કમાવાની દ્રષ્ટિનો અભાવ છે. સિંગાપોર દેશ ફક્ત આ એક જ ધંધા પર નભી શકતો હોય તો આપણે તો તેના કરતાં ક્યાંય સધ્ધર છીએ. જરૂર છે ફક્ત એક વિઝનની.\nસિંગાપોર ફરવા જનાર લોકો પડોશી દેશ મલેશિયાની મુલાકાત લેવાનુ સાથે સાથે ગોઠવી દેતા હોય છે. મલેશિયામાં ખાસ જોવા જેવાં બે સ્થળો છે, એક જેન્ટીંગ હાઈલેન્ડ્સ અને બીજુ પેટ્રોનાસના જોડિયા ટાવરો. અમે સિંગાપોરનો એક અઠવાડિયાનો આ પ્રોગ્રામ બધુ જાતે ગોઠવીને બનાવ્યો હતો. રહેવાનું એક સંબંધીને ત્યાં રાખ્યું હતું. આજે સિંગાપોર – મલેશિયા ફરવા માટે ઘણી પેકેજ ટુરો મળે છે.\nURL to article: http://www.readgujarati.com/2013/09/16/sahelani-singapore/


bmw g310 rr pre launch bookings best sports bike apache know its price and specifications - બીએમડબ્લ્યૂ જી 310 આરઆર પ્રી-લૉન્ચિંગ બુકિંગ શ્રેષ્ઠ સ્પોર્ટ્સ બાઇક અપાચે જાણો તેની કિંમત અને વિશિષ્ટતાઓ – News18 Gujarati\nBMW આવતા મહિને લોન્ચ કરશે સસ્તી બાઇક, માત્ર 3,999ની EMI પર લાવી શકશો ઘરે\nઆગામી G 310 RRનું ટીઝર ઘણી વખત રિલીઝ કરવામાં આવ્યું છે.\nબાઇક (BMW)ને કંપનીની તમામ સત્તાવાર ડીલરશીપ પર અથવા રિફંડપાત્ર રકમ સાથે ઓનલાઈન બુક (Online Booking) કરી શકાય છે. કંપનીએ કહ્યું કે નવી સ્પોર્ટ બાઇક (New Sports Bike) ભારતમાં 15 જુલાઈના રોજ લોન્ચ થવા જઈ રહી છે.\nLast Updated : June 11, 2022, 12:17 IST\nભારતીય બજારમાં BMWની આગામી બાઇકનું પ્રી-બુકિંગ (Pre-booking) શરૂ થઈ ગયું છે. આ બાઇકનું નામ G 310 RR રાખવામાં આવ્યું છે. બાઇકને કંપનીની તમામ સત્તાવાર ડીલરશીપ પર અથવા રિફંડપાત્ર રકમ સાથે ઓનલાઈન બુક (Online booking) કરી શકાય છે. કંપનીએ કહ્યું કે નવી સ્પોર્ટ બાઇક (New Sports Bike) ભારતમાં 15 જુલાઈના રોજ લોન્ચ (Launch) થવા જઈ રહી છે. વહેલા તે પહેલાના ધોરણે ડિલિવરી થશે.\nકંપની ગ્રાહકોને બાઇક ખરીદવા માટે તેની BMW ઇન્ડિયા ફાઇનાન્શિયલ સર્વિસિસ દ્વારા નાણાકીય મદદ પણ આપશે. આ પેકેજમાં, ગ્રાહકો આ બાઇકને માત્ર રૂ.3,999 થી શરૂ થતા માસિક EMI પર શૂન્ય ડાઉન પેમેન્ટ (Zero Down Payment) સાથે ખરીદી શકે છે. આમાં તમને વીમો અને એસેસરીઝ ખરીદવાનો વિકલ્પ પણ મળશે.\nખૂબ જ શાનદાર છે બાઇકની ડિઝાઇન\nG 310 RRનું ટીઝર (Teaser) ઘણી વખત રિલીઝ કરવામાં આવ્યું છે. બાઇક નિર્માતાએ બાઇકની બાહ્ય પેઇન્ટ થીમ અને બોડી ડિઝાઇનને હાઇલાઇટ કરતી કેટલીક બોડી પેનલ્સની ઝલક પણ આપી છે. રસપ્રદ વાત એ છે કે, તે BMW ના G 310 ટ્વિન્સ સાથે પ્લેટફોર્મ શેર કરશે. આ Apache RR 310 નું સંપૂર્ણ-ફેર વર્ઝન હશે, જે સમાન પ્લેટફોર્મ શેર કરે છે.\nઆ પણ વાંચો- Svitch એ CSR 762 ઇલેક્ટ્રિક બાઇક કરી લૉન્ચ, રૂ. 40 હજારની મળશે સબસિડી\n313 સીસીનું એન્જિન\nબાઇકના એન્જિનની વાત કરીએ તો તેમાં 313 cc સિંગલ-સિલિન્ડર, ફોર-સ્ટ્રોક, DOHC એન્જિન મળશે. તે 9,500 rpm પર 33 Bhp નો મહત્તમ પાવર અને 7,500 rpm પર 28 Nm પીક ટોર્ક જનરેટ કરી શકે છે. એન્જિનને 6-સ્પીડ ગિયરબોક્સ સાથે પણ જોડવામાં આવશે, જે પ્રમાણભૂત ફિટમેન્ટ તરીકે સ્લિપર ક્લચ મેળવે છે.\nઆ પણ વાંચો- Ola અને Atherને ટક્કર આપવા આવી રહી છે Yamaha Neo ઈલેક્ટ્રિક સ્કૂટર, જાણો વિગતો\nખર્ચ પોષણક્ષમ હશે\nજ્યાં સુધી કિંમત (BMW bike Price)નો સંબંધ છે, તેની કિંમત લગભગ 2.90 લાખ (એક્સ-શોરૂમ) હશે. તેને G 310 R અને G 310 GS વચ્ચે મૂકવામાં આવશે. ઉપરાંત, તેના લોન્ચિંગ સાથે, BMW Motorrad India પાસે હવે દેશમાં ત્રણ એન્ટ્રી-લેવલ બાઇક હશે. આનાથી ભારતમાં કંપનીના માર્કેટ શેરને વધુ વેગ મળશે.\nFirst published: June 11, 2022, 12:17 IST


મહેસાણા શહેરમાં વકરી રહેલા કમળાથી પ્રજામાં ફફડાટ\nકસબા અને પરાના શક્તિનગર વિસ્તારમાં ૫૦ થી વધુ દર્દીઓ ઃ પાલિકા તંત્ર હજી ઘોર નિંદ્રામાં\nમહેસાણા શહેરમાં દિન-પ્રતિદિન વકરી રહેલો કમળા સામે આરોગ્ય તંત્ર કે પાલિકા તંત્ર દ્વારા કોઈ ઠોસ કાર્યવાહી ધરાઈ હોય તેમ લાગતુ નથી. ગયા માસમાં બી.કે. રોડ પરની કેટલીક સોસાયટીઓમાં કમળાના રોગે માથુ ઉચક્યુ હતુ. જ્યારે હાલમાં મહેસાણાના પરા નજીક શક્તિનગર તેમજ કસબા વાસમાં પણ ઘેર ઘેર આ રોગની બૂમરાડ ઉઠવા પામી છે. કેટલાક સિવિલ તો કેટલાક ખાનગી દવાખાનાઓમાં સારવાર લઈ રહ્યા છે.\nમહેસાણા શહેરના કસ્બા વિસ્તારમાં હાલમાં ૫૦ થી વધુ જેટલા લોકો પેટમાં દુખાવાની તેમજ અશક્તિ વર્તાતી હોવાની બૂમરાડ ઉઠી છે. જેમાં છેલ્લા એકાદ માસથી અપાતા પાણીના પુરવઠામાં પણ આ વિસ્તારના લોકો દ્વારા પાણી વાસ મારતુ હોવાની બૂમરાડ ઉઠી છે. ક્યાંક પાણીની પાઈપ લાઈન કે ગટર લાઈન લીકેજ થઈ હોવાનું કેટલાક જણાવી રહ્યા છે. જેના લીધે દૂષિત પાણીથી આ રોગ દિન-પ્રતિદિન વકરી રહ્યો છે. મહેસાણામાં સફાઈ ઝુંબેશના નામે પણ મીંડુ છે. માત્ર રોડની જ સફાઈ કરવામાં આવે છે. જ્યારે ભરાતી કચરા પેટીઓ તેમજ રોડની બંનેસાઈડે દુર્ગંધ મારતા ઢગ ઠેરઠેર જોવા મળે છે. તેમજ પાલિકા તંત્ર કોઈ દિવસ દવાનો છંટકાવ થતો નથી. માત્ર સરકારી કાર્યક્રમ હોય તે દિવસે જ ચોક્કસ વિસ્તારોની સફાઈ કરી દવા છંટકાવ થાય છે. જેથી પાલિકા તંત્ર તેમજ આરોગ્ય તંત્ર દ્વારા આ રોગ વધુ ન વકરે તે પહેલા પગલા ભરે તેવી આ વિસ્તારની માંગ ઉઠવા પામી છે.


Oh My God : ‘મોદી બનશે ભારતના PM’, 450 વર્ષ પહેલા કરવામાં આવી હતી ભવિષ્યવાણી - mojilomanas.in\nOh My God : ‘મોદી બનશે ભારતના PM’, 450 વર્ષ પહેલા કરવામાં આવી હતી ભવિષ્યવાણી\nSeptember 17, 2021 AdminLeaveaComment on Oh My God : ‘મોદી બનશે ભારતના PM’, 450 વર્ષ પહેલા કરવામાં આવી હતી ભવિષ્યવાણી\nભારતના લોકપ્રિય પ્રધાનમંત્રી નરેન્દ્ર મોદીનો આજે 71મો જન્મ દિવસ છે. આજે નરેન્દ્ર મોદી સમગ્ર દેશમાં નહીં પરંતુ વિશ્વભરમાં જાણીતા છે. નાનામાં નાના દેશથી લઈને મોટા મોટા દેશોમાં પીએમ મોદીના ચાહકો છે. નરેન્દ્ર મોદીના જન્મ દિવસના ખાસ પ્રસંગે અમે તમને વડાપ્રધાન બનવા પાછળ થયેલી એક જુની ભવિષ્યવાણીની વાત કરવા જઈ રહ્યા છીએ. જી હાં વર્ષો પહેલા પીએમ મોદી વડાપ્રધાન બનશે તેવી ભવિષ્યવાણી થઈ ગઈ હતી. કદાચ તમને આ જાણીને નવાઈ લાગશે પરંતુ આ વાત એકદમ સત્ય છે. થોડીવાર માટે તમને આશ્ચર્ય પણ થશે. પરંતુ આ ભવિષ્યવાણી જાણીતા ભવિષ્યકાર નાસ્ત્રેદેમસ દ્વારા કરવામાં આવી હતી.\nફ્રેન્ચ ભવિષ્યકાર નાસ્ત્રેદેમસ અંગે દુનિયા આખી જાણે છે. તેમણે પોતાના પ્રખ્યાત પુસ્તક ‘ધી પ્રોફેસીજ’માં ભવિષ્યની કેટલીય મોટી ઘટનાઓનો ઉલ્લેખ કર્યો છે. પ્રખ્યાત કોલમ્નિસ્ટ ફ્રેંકોઈઝ ગોટિયરના મતે નાસ્ત્રેદેમસે ભારતમાં ભાજપના નેતા નરેન્દ્ર મોદીની જીત અંગે ભવિષ્યવાણી કરી હતી.\nફ્રેંકોઈઝએ પોતાના બ્લોગમાં આ અંગે લખ્યું છે. તેણે જણાવ્યું છે કે પ્રખ્યાત ફ્રેન્ચ સ્કોલર બેમ્પરેલ ડે લા રોશફોકોલ્ટને એક જુના સંદૂકમાંથી કેટલાક જુના દસ્તાવેજો મળ્યા હતા. જે તેમણે 1876માં બોર્દોના એક દુકાનદારને વેચ્યા હતાં. બેમ્પરેલના મતે આ દસ્તાવેજો લેટિન ભાષામાં લખાયેલા હતા અને તે નાસ્ત્રેદમસના હતા. ઉલ્લેખનીય છે કે નાસ્ત્રેદેમસે પોતાના પુસ્તક ‘ધી પ્રોફેસિજ’માં ફ્રેન્ચ રિવોલ્યુશન, પરમાણુ હુમલાઓ, એડલ્ટ હિટલર તેમજ 9/11ના હુમલાઓ અંગે ભવિષ્યવાણી કરી હતી જે સાચી સાબિત થઈ હતી.\nલગભગ 450 વર્ષ પહેલા ભવિષ્યવેત્તા માઇકલ દિ નાસ્ત્રેદમસે આગાહી કરી હતી કે 2014થી 2026 સુધીમાં એક એવો વ્યક્તિ આવશે જે ભારતને ઊંચા સ્તરે લઈ જશે. નાસ્ત્રેદમસની ભવિષ્યવાણી બિલકુલ સાચી પડી કેમ કે ભારતને એક એવા PM 2014માં મળ્યા. જોકે આ ભવિષ્યવાણીમાં વધુ એક વાત જણાવાઈ છે કે PM નરેન્દ્ર મોદી 2026 સુધી જ વડાપ્રધાન પદ પર રહેશે. આગાહી કરી હતી કે વર્ષ 2014 થી 2026 સુધી ભારતનું પ્રતિનિધિત્વ એક વ્યક્તિ કરશે જેને દેશના લોકો એટલો પ્રેમ કરશે કે તે ઘણા વર્ષો સુધી ભારતના વડાપ્રધાન રહેશે. કોઈ પણ વ્યક્તિ વડાપ્રધાન બને છે તો તે વ્યક્તિને નિર્ધારિત સમય સુધી વડાપ્રધાન બનવાની તક આપવામાં આવે છે. એવો નિયમ બનાવાયો છે કે કોઈપણ વ્યક્તિ 75 વર્ષ સુધી જ વડાપ્રધાન બની શકે છે. એવામાં અમે તમને જણાવી દઈએ કે વડાપ્રધાન નરેન્દ્ર મોદીની ઉંમર 70 વર્ષની છે. તેથી તેઓ આગામી5વર્ષમાં આ પદ પરથી નિવૃત્ત થઈ જશે. એવામાં 2026 આવશે અને નાસ્ત્રેદમસની ભવિષ્યવાણી સાચી પડશે.\nતમને જણાવી દઈએ કે ભારતીય જનતા પાર્ટી દ્વારા આ નિયમ બનાવાયો છે. જો કોઈપણ પ્રધાનમંત્રી 75 વર્ષથી વધુ ઉંમરના થાય તો તેમણે રાજીનામું આપવું પડે છે. 2014માં નરેન્દ્ર મોદી જ્યારે પહેલીવાર વડાપ્રધાન બન્યા, ત્યારે એક બાબતની સૌથી વધુ ચર્ચા કરવામાં આવી તે મહાન ફ્રેન્ચ પ્રબોધક નાસ્ત્રેદમસની આગાહી હતી. ફરી એકવાર તેની આગાહી ચર્ચામાં છે.\nફ્રેન્ચ કટારલેખક ફ્રાંકોઇસ ગૌટીરે9મેના રોજ પોતાના બ્લોગમાં કહ્યું હતું કે 2019ની લોકસભાની ચૂંટણીમાં ભાજપનો વિજય થશે. તેમણે ભાજપ માટે ત્રણસો બેઠકો મેળવવાની સંભાવના વ્યક્ત કરી હતી. તેમાં એ પણ કહેવામાં આવ્યું છે કે આ ભારત નિર્ણાયક અને શાંતિદૂતની ભૂમિકા ભજવશે અને વિભીષકાથી ઉભરવામાં મદદ કરશે. આ દરમિયાન ભારત મહાગુરૂ તરીકે ઓળખાશે. આ ભવિષ્યવાણીમાં કોઇ મહાન નેતા દ્વારા વધુ સંકેત આપવામાં આવશે જે વિશ્વના પ્રિય નેતા હશે. આ નેતાનો જન્મ કયા દેશમાં થશે તેનો સ્પષ્ટ ઉલ્લેખ નથી. એટલા માટે ભારત સહિત અનેક દેશ અને તેને પોત-પોતાના નેતા સાથે જોડીને જુએ છે.\nબાપ્પાને વિદાઈ આપવાનો દિવસ, અનંત ચતુર્દશીના દિવસે ગણેશજીનું વિસર્જન શુભમુહૂર્તમાં કરો\nઆ દેશમાં છાપવામાં આવી હતી રામના ફોટો વાળી નોટ, એક નોટની કિંમત જાણીને ચોંકી જશો\nસંપૂર્ણ સુષ્ટિમા સૌથી મહત્વપૂર્ણ છે આ વસ્તુ, આનાથી શ્રેષ્ઠ બીજું કંઈ નથી….\nપતિને આવ્યો કોલ- ભાઈ ભાભી અજાણ્યા યુવક સાથે ફરી રહી છે અને પછી…..


અમેરિકામાં ઘૂસવા ગ્યા'તા ને મેક્સિકોમાં થયું આવું, 30-30 લાખ આપ્યા હતા એજન્ટને\nમેરાન્યૂઝ નેટવર્ક.મેક્સિકો સિટીઃ ગેરકાયદે રીતે અમેરિકાનું સપનું પુરુ કરવા માટે ભારતીયો એમાં ખાસ કરીને ગુજરાતીઓના કેટલાક વર્ગમાં તો રિતસરની જાણે હરિફાઈ છે. આવી રીતે જ સપનું પુરુ કરવા જતાં 311 ભારતીયોને મેક્સિકોથી જ ડિપોર્ટ કરી દેવામાં આવ્યા છે. તેમણે આ રીતે અમેરિકામાં ઘૂસવાના લાખો રૂપિયા આપ્યા હતા તે તો ડૂબી જ ગયા, ઉપરથી હેરાનગતી અને ડિપોર્ટ કરાયાની શરમ પણ હવે તેમને સહન કરવી પડશે. મેક્સિકોએ ગુરુવારે આ ભારતીયોને ગેરકાયદે દેશની સીમામાં પ્રવેશ કરવા અને રહેવાના કારણે ડિપોર્ટ કર્યા છે. આ લોકો મેક્સિકોથી અમેરિકામાં ઘૂસવાની તૈયારીમાં હતા. મેક્સિકોથી આ તમામ ભારતીયોને દિલ્હી રવાના કરાયા છે શુક્રવારની સવારે બોઈંગ 747-400 ચાર્ટર વિમાનથી આઈજીઆઈ એરપોર્ટ પહોંચ્યા છે. મેક્સિકોના નેશનલ માઈગ્રેશન ઈન્સટિટ્યૂટ (આઈએનએમ) તરફથી આ જાણકારી મળી છે.\nઆઈએનએમની તરફથી જાહેર નિવેદન અનુસાર, જે પ્રવાસીઓને પાછા મોકલાયા છે તે 60 ફેડરલ માઈગ્રેશન એજન્ટો દ્વારા અહીં પહોંચ્યા હતા. અમારી તપાસમાં ખબર પડી હતી કે તેમની પાસે જરૂરી દસ્તાવેજો ન હતા. નિતમિત રીતે રહેનારાઓ પાસે દસ્તાવેજ ન હોવાને કારણે તે પણ ઘણા મહિનાઓથી અહીં રહેતા હતા.\n311 ભારતીયોને એક સાથે ડિપોર્ટ કરાયાની આ ઘટનાને એક વાર ફરી જુનમાં થયેલી બાબત યાદ અપાવી દીધી હતી. પંજાબથી ગયેલી એક ફેમિલિની6વર્ષની બાળકી જુનમાં લૂ લાગવાના કારણે એરિજોના રણમાં યુએસ- મેક્સિકોની બોર્ડર પર મોતને ભેટી હતી. બાળકીની માતા સીમા પાણી માટે ગઈ હતી જે વખતે લૂ લાગી જવાના કારણે બાળકીએ દમ તોડી દીધો હતો. બાળકીની લાશ તે વખતે મળી જ્યારે2ભારતીય મહિલાઓને પેટ્રોલિંગ દરમિયાન યુએસ બોર્ડર પર રોકાઈ હતીય બંને મહિલાઓએ થોડા કલાક પહેલા સુધી તેમની સાથે અને માતા પોતાના બે બાળકો સાથે હતી. તપાસ દરમિયાન બાળકી ગુરપ્રીત કૌરની લાશ મલી હતી. આ ઘટનાએ પુરા વિશ્વમાં પ્રવાસી સંકટને લઈને ચર્ચાઓ શરૂ કરી દીધી હતી.\nસૂત્રોનું કહેવું છે કે હાલ ડિપોર્ટ કરેલા ગ્રુપના તમામ સદસ્યોએ 25-30 લાખ રૂપિયા એજન્ટ્સને આપ્યા હતા. મેક્સિકો બોર્ડરના દ્વારા આ એજન્ટ્સ તમામ ભારતીયોને અમેરિકામાં પ્રવેશ અને નોકરી અપાવવાનો વાયદો કર્યો હતો. આ રકમમાં હવાઈ યાત્રાની સાથે મેક્સિકો રોકાવવાની વ્યવસ્થા ખાવા પીવાના ખર્ચ વગ્રે શામેલ હતા. સુત્રોનું કહેવું છે કે એજન્ટ્સ એ એક સપ્તાહથી લઈને 1 મહિના સુધીનો સમય યુએસ સીમામાં પ્રવેશ કરાવવા માટે આપ્યો હતો.\nઈન્સ્ટીટ્યૂટના અનુસાર નિયમિત રીતે રહેનાર માટે જરૂરી દસ્તાવેજો ન હોઈ તમામને ઈમિગ્રેશન ઓથોરિટી સામે રજુ કરાયા હતા. મેક્સિકો ઓકાસા, બાજા, કેલિફોર્નિયા, વરોક્રુઝ, ચિપાસ, સોનોરા, મેક્સિકો સિટી, દુરંગો તંત્ર સામે પણ તમામ ગેરકાયદે પ્રવાસીઓને રજુ કરાયા હતા.\nMexico Mexico deports Indians sneak into US deportees agents Fake agents


Posted on 6:42 pm July 4, 2020 Author Urvi PatelComments Off on બૉલીવુડ ઇન્ડસ્ટ્રીની આ 8 અભિનેત્રીઓનો દેશના રૉયલ પરિવાર સાથે છે ઊંડો સંબંધ\nતમે દેશના ઘણા રૉયલ પરિવાર વિશે સાંભળ્યું હશે. એમાંના અમુક પરિવારો એવા પણ છે જેના અમુક લોકો બૉલીવુડ ઇન્ડસ્ટ્રીમાં પોતાનું મોટું નામ બનાવી ચુક્યા છે. તેઓના વ્યવહાર અને સ્વભાવ પરથી તમે એ અંદાજો પણ ન લગાવી શકો કે તેઓ આટલા મોટા પરિવાર માંથી આવે છે. આજે અમે તમને આવીજ અમુક અભિનેત્રીઓ વિશે જણાવીશું જેઓ રોયલ પરિવાર સાથે સંબંધ ધરાવે છે.\n1. સાગરિકા ઘાટગે:\nફિલ્મ ‘ચક દે ઇન્ડિયા’થી ચર્ચામાં આવેલી અભિનેત્રી સાગરિકા ઘાટગેએ ઘણી ફિલ્મોમાં કામ કર્યું છે. જણાવી દઈએ કે સાગરિકા એક રાજશી પરિવારથી સંબંધ ધરાવે છે. તેના પિતા કાગલ રાજદરબારથી છે, જે મહારાષ્ટ્રના કોહલાપુર જિલ્લામાં છે. સાગરિકાની દાદી સીતા રાજે ઇન્દોરના મહારાજા તુકોજીરાવો હોલ્કરની ત્રીજી દીકરી હતા.\n2. સોહા અલી ખાન:\nસૈફ અલી ખાનની બહેન સોહા અલી ખાન પણ રૉયલ પરિવારથી સંબંધ ધરાવે છે. તેના દાદી ભોપાલના નવાબ હમીદુલ્લા ખાનની દીકરી હતા. જ્યારે દાદા પટૌડીના નવાબ હતા. આમ સોહા બે રાજાશાહી પરિવારથી સંબંધ ધરાવે છે. સોહા અલી ખાનના પિતા મંસૂર અલી ખાન પટૌડીના છેલ્લા નવાબ હતા જેના પછી ભારત સરકારે નવાબ પદને જ ખતમ કરી નાખ્યું હતું.\n90 ના દશકમાં સલમાન ખાનની સાથે ફિલ્મ ‘મૈને પ્યાર કિયા’ દ્વારા પોતાની કારકિર્દીની શરૂઆત કરનારી ભાગ્યશ્રીને લોકોએ ખુબ પસંદ કરી હતી. ભાગ્યશ્રીના પિતા વિજય સિંહ રાવ માધવરાવ પટવર્ધન રાજા હતા અને તેને દીકરીનું ફિલ્મોમાં કામ કરવું બિલકુલ પણ પસંદ ન હતું. આ સિવાય ભાગ્યશ્રીના લગ્નથી પણ પહેલા તેઓ નાખુશ હતા.\n4. અદિતિ રાવ હૈદરી:\nઅદિતિ રાવ હૈદરી મોટાભાગના ઇવેન્ટમાં હાજરી આપે છે. અદિતિ અકબર હૈદરીની પૌત્રી છે. જણાવી દઈએ કે જ્યારે બ્રિટિશ શાસન હતું ત્યારે અકબર હૈદરી હૈદરાબાદના પ્રધાનમંત્રી હતા. અદિતિના નાના રાજા જે.રામેશ્વર હતા. બ્રિટિશ સાશનમાં તે તેલંગાનાના વનાપર્થીના રાજા હતા.\n5. કિરણ રાવ:\nઆમીર ખાનની બીજી પત્ની કિરણ રાવ પણ તેજ પરિવારથી સંબંધ ધરાવે છે જે પરિવારથી અદિતિ રાવ હૈદરી સંબંધ ધરાવે છે. અદિતિ અને કિરણ રાવ એકબીજાની પિતરાઈ બહેનો છે. કિરણ રાવના દાદા જે. રામેશ્વર રાવ વાનાપર્થીના રાજા હતા જે તેલંગાનાના મેહબૂબનગર જિલ્લામાં છે.\n6. રિયા અને રાયમા સેન:\nબૉલીવુડ અભિનેત્રી રિયા અને રાયમા સેન ત્રિપુરાના રૉયલ પરિવારથી સંબંધ ધરાવે છે. તેની દાદી ઈલા દેવી બિહારના રાજકુમારી હતા જ્યારે ઈલા દેવીની નાની બહેન ગાયત્રી દેવી જયપુરની મહારાણી હતા. આ સિવાય રિયા અને રાયમાની પરદાદી મહારાજા સાયાજીરાવ-3 ના દીકરી હતા.\n7. પરવીન બૉબી:\n80 ના દશકની ફેમસ અભિનેત્રી પરવીન બૉબી પોતાના છેલ્લા સમયમાં એકલી જ રહી ગઈ હતી અને તેની સંભાળ લેવા માટે પણ કોઈ જ ન હતું. પરવીન એક રાજાશાહી પરિવારથી સંબંધ ધરાવે છે. તેના પિતા મોહમ્મદ બૉબી ગુજરાતના જૂનાગઢના નવાબ હતા, જ્યારે તેના પૂર્વજ ગુજરાતના પઠાન હતા અને રાજવંશથી સંબંધ ધરાવતા હતા.\n8. સોનલ ચૌહાન:\nફિલ્મ ‘જન્નત’ની અભિનેત્રી સોનલ ચૌહાન બોલીવુડમાં કઈ ખાસ નામના ન મેળવી શકી અને તેને ખુબ ઓછા લોકો જાણતા હશે, પણ જણાવી દઈએ કે તે મણિપુરના રાજપૂત શાહી પરિવારથી સંબંધ ધરાવે છે. સોનલ ચૌહાનના પરદાદા રાજા હતા.\nPosted on 7:19 am July 23, 2019 Author Charu Shah\nટીવી ઇન્ડસ્ટ્રીઝની મશહૂર એક્ટ્રેસ જુહી પરમારે તેની કરિયરની શરૂઆત ઝી ટીવીના શો ‘વો’થી કરી હતી. 17 વર્ષ પહેલા જુહી પરમારે ‘કુમકુમ-પ્યારા સા બંધન’ માં કુમકુમના લીડ રોલમાં હતી. આ સિરિયલ થી જ ટીવી ઈન્ડસ્ટ્રીઝમાં જુહી પરમારનું નામ બન્યું હતું. આ સીરિયલમાં જુહીએ એક સારી દીકરી, વહુ, પત્ની અને માં કર્યો હતો. રિયલ લાઈફમાં પણ જુહીને More..\nPosted on 10:29 am January 29, 2020 Author Charu Shah\n2:17 pm June 4, 2020 Charu Shah Comments Off on ‘ચક દે ઇન્ડિયા’ ફિલ્મની આ એક્ટ્રેસ વધારી રહ્યું છે ઇન્ટરનેટનું તાપમાન, બિકીની વાળી 10 તસ્વીર થઇ વાયરલ


કર્ણાટકમાં એસ.સી./એસ.ટી. માટે સમાન ભાવ રાખવા પર વાણંદનું ઉત્‍પીડન : ર૧ વર્ષિય પુત્રના નગ્ન વીડીયોથી બ્‍લેકમેલ કરી રહ્યા છે, પ્રભાવશાળી જાતિના લોકોની જોહુકમી\nમૈસુર (કર્ણાટક) માં એક ૪૭ વર્ષિય વાણંદનો આરોપ છે કે એસ.સી. એસ.ટી. અને ઓ.બી.સી. ગ્રાહકોના વાળ કાપવા અને એમનાથી વધારે પૈસા ન વસુલવાને લઇ પ્રભાવશાળી જાતિના લોકો ગામમાં એમનો બહિષ્‍કાર કરી રહ્યા છે. એમણે કહ્યું કે તે રૂપિયા પ૦,૦૦૦ નો દંડ માંગી રહ્યા છે અને એના ર૧ વર્ષિય પુત્રનો નગ્ન વિડિયોથી એને બ્‍લેકમેલ કરી રહ્યા છે.\nબોલિવૂડમાં ડ્રગ્સના તાર હવે પ્રખ્યાત હાસ્ય કલાકાર ભારતી સિંહ સુધી પહોંચ્યાઃ NCB ભારતીના ઘરે દરોડા access_time 3:29 pm IST


તને ખબર છે, સારાને લોકો નબળા સમજે છે – ચિંતનની પળે : કૃષ્ણકાંત ઉનડકટ | ચિંતનની પળે : કૃષ્ણકાંત ઉનડકટ\nતને ખબર છે, સારાને લોકો નબળા સમજે છે – ચિંતનની પળે : કૃષ્ણકાંત ઉનડકટ\nFebruary 7, 2018 Krishnkant Unadkat chintan ni pale 0\nતને ખબર છે, સારાને\nલોકો નબળા સમજે છે\nબીબાના ઢાળે ઢળવામાં ઘણી તકલીફ પહોંચી છે,\nબરફ માફક પીગળવામાં ઘણી તકલીફ પહોંચી છે,\nબુકાની બાંધી ફરનારાનું આ તો છે નગર, મિત્રો!\nમને ખુદને જ મળવામાં ઘણી તકલીફ પહોંચી છે.\nદરેક માણસની એક પ્રકૃતિ હોય છે. દરેકમાં થોડુંક એવું હોય છે જે ક્યારેય બદલતું નથી. માણસ જન્મે છે ત્યારે સારો જ હોય છે. મોટો થતો જાય એમ એ જુદા જુદા સમય, સંજોગો અને અનુભવોમાંથી પસાર થાય છે. ધીરે ધીરે માણસ પોતાની વ્યાખ્યાઓ ઘડે છે. પોતાના સ્વભાવને અનુકૂળ હોય એવી વ્યાખ્યામાં એ પોતાને ફિટ કરતો રહે છે. દરેકને સારા માણસ બનવું હોય છે. સારા રહેવું હોય છે. ક્યારેક કોઈ અનુભવ થાય ત્યારે એ વિચારે છે કે, સારા થવામાં બહુ માલ નથી. સારા રહીને આપણે શું મેળવી લીધું? જેની પાસે તાકાત છે, જેની પાસે સત્તા છે, જેની પાસે સંપત્તિ છે, જેની ધાક છે, જેની પહોંચ છે એને જ લોકો પૂજે છે. બુદ્ધિ વગરના લોકો ‘બાદશાહી’ ભોગવે છે. અભણ લોકો ઊંચા આસને બિરાજે છે. આપણે આટલી મહેનત કરીએ તો પણ કોઈ આપણો ભાવ પૂછતું નથી.\nમાણસના મનમાં સતત એક યુદ્ધ ચાલતું રહે છે. પોતાનું વર્ચસ્વ અને પોતાની આવડત સાબિત કરવા એ મથતો રહે છે. દરેકને દિલના કોઈ એકાદ ખૂણે એવું થતું રહે છે કે મને મારી લાયકાત મુજબનું મળ્યું નથી. મારા વિચારોની કોઈને કિંમત નથી. મારી મહેનતનું કોઈને મૂલ્ય નથી. આપણે તો ત્યાં સુધી નક્કી કરવા માંડીએ છીએ કે દુનિયા કેવી છે? ફિલ્મના ડાયલોગ્સ યાદ કરીએ છીએ. દુનિયા ઝૂકતી હૈ, ઝુકાનેવાલા ચાહિયે. કોઈને એ રસ્તો નથી મળતો કે, દુનિયાને ઝુકાવવી કેવી રીતે? માણસમાં બે ઇચ્છાઓ સતત તરફડતી રહે છે. એક તો રૂપિયાવાળા થવાની અને બીજી સેલિબ્રિટી બનવાની. બધા મને ઓળખતા હોય. મારી ચર્ચા કરે. ક્યાંય મેળ ન પડે તો એ પોતાના વર્તુળમાં વર્ચસ્વ સાબિત કરવા મથે છે. આમ જુઓ તો કંઈ ખોટું નથી. આગળ વધવાની તમન્ના હોવી જોઈએ, પણ એ કયા ભોગે?\nમહાન બનવા અને સારા બનવામાં બહુ મોટો ફર્ક છે. સારા બનવું સહેલું છે. કોઈ પણ વ્યક્તિ સારો માણસ બની શકે. જોકે, આપણે માત્ર સારા બનવું હોતું નથી, આપણે મહાન બનવું હોય છે. આપણે પોપ્યુલર થવું હોય છે. માણસ પછી મહાન બનવાના રસ્તા શોધે છે. ક્યારેક એને એવો વિચાર આવી જાય છે કે સારા હોય એ મહાન બની ન શકે. મહાન બનવા માટે તો ઘણી બાંધછોડ કરવી પડે. આખરે એ સારાપણાને બાજુમાં મૂકી દે છે અને શામ, દામ, દંડ, ભેદ જે કોઈ રીતે આગળ વધાય એ રીત અખત્યાર કરે છે. પાછા છાતી ઠોકીને કહે છે કે, સીધી આંગળીએ ઘી ન નીકળે.\nબાય ધ વે, તમે સારા માણસ છો? જો તમે સારા માણસ હોવ તો સારા રહો, કારણ કે સારા લોકો બહુ ઓછા છે. ‘સારા’ એ એક એવી કોમ છે જે કાયમ લઘુમતીમાં હોય છે. ક્યારેક એવું થશે કે સારા રહેવામાં કંઈ ફાયદો નથી. ઘણી લાલચ પણ થશે. સારાપણા સાથે કોમ્પ્રોમાઇઝ કરવાનું પણ મન થશે. ગમે તે થાય, પણ તમારા સારાપણાને આંચ આવવા નહીં દેતા. કંઈ ખોટું કરવાનું આવે અને તમારું મન તમને રોકે તો રોકાઈ જજો. એક વાર સારાપણા સાથે સમાધાન કરશો તો પછી તમને ખરાબ બનતા કોઈ રોકી નહીં શકે. ખરાબ બનવું તો બહુ સહેલું છે. સારા રહેવા માટે જ મહેનત પડે છે. પહેલી વખત લાંચ લેતી વખતે હાથ ધ્રૂજ્યો જ હોય છે, પહેલી વખત ગેરવાજબી કરતી વખતે એવું થયું જ હોય છે કે હું કંઈક ખોટું કરી રહ્યો છું. આવું થાય ત્યારે નજરઅંદાજ ન કરજો. ચલો માની લઈએ કે દુનિયા સારી નથી, પણ આપણે સારા રહેવું કે નહીં એ તો આપણે નક્કી કરી શકીએને?\nહા, સારા રહેવામાં તકલીફ રહેશે. ખરાબ થવામાં વાર નથી લાગતી, પણ સારા રહેવાની કિંમત ચૂકવવી પડતી હોય છે. એક ઓફિસમાં સિનિયર પોસ્ટ ઉપર ભરતી કરવાની હતી. એક માણસ વિશે ચર્ચા થઈ. તેના વિશે એવો અભિપ્રાય વ્યક્ત થયો કે, એ માણસ છે હોશિયાર, પણ વધુ પડતો સારો છે! એ કોઈ બાંધછોડ કરતો નથી. આજે ઘણી જગ્યાએ સારા માણસ હોવું એ ‘નેગેટિવ પોઇન્ટ’ ગણાવવા લાગ્યું છે. બધાને ખોટું કરવું હોય અને તમે ન કરો તો તમે ક્યાંથી કોઈને ગમવાના? એક સમય હતો જ્યારે સારા માણસોનું સન્માન થતું. હવે એવું થાય છે કે સારા માણસને લોકો વેવલા સમજવા માંડ્યા છે.\nએક યુવાનની આ સાવ સાચી વાત છે. તે જ્યાં કામ કરતો હતો ત્યાં રાજીનામું આપી દીધું. સરસ જોબ હતી. તેના મિત્રએ પૂછ્યું કે, શું થયું? કેમ આટલી સરસ જોબ છોડી? તેણે કહ્યું કે યાર હું ત્યાં ફિટ થઈ શકતો ન હતો. મારા સિનિયરે મને કહ્યું કે, તારે અમુક બાંધછોડ તો કરવી જ પડશે. આપણે ક્યાં રૂપિયા માગવા છે. જે ભાગમાં આવે એ લઈ લેવાના. મેં કહ્યું, મારે નથી જોઈતા, તો મારા પર પ્રેશર આવવા માંડ્યું. મારા વિશે એવી વાતો થવા લાગી કે હજુ નવોનવો છે એટલે પ્રામાણિકતાનું ભૂત છે. ધીમે ધીમે એ પણ આપણી લાઇનમાં આવી જશે. મારે એમની લાઇનમાં આવવું નહોતું એટલે હું નીકળી ગયો. સારા માણસ કાયમ એકલા જ હોવાના. ટોળામાં બધા પોતપોતાનું હિત જ જોતાં હોય છે. આજના સમયમાં ઘણા સારા લોકો છે અને સારા બનાવી રાખવાની જવાબદારી પણ સમાજની છે. સારાઈને સામૂહિક રીતે આવકારવી જોઈએ, સારાઈનું સન્માન થવું જોઈએ. કંઈ નહીં તો એને ખાનગીમાં તો કહી જ શકો કે, તું સારો છે કે તું સારી છે, ઓનેસ્ટ છે, મહેનતું છે. સારા માણસ માટે એટલું પણ પૂરતું છે. તકલીફ એ છે કે હવે લોકો ઊંધી સલાહ આપવા લાગ્યા છે. બહુ સારાઈનું પૂછડું પકડી ન રાખતો. મેળ પડે ત્યારે કરી લેવાનું, દરેકને આવા મોકા નથી મળતા, અત્યારે નહીં કરેને તો પછી તકલીફ પડશે અને જ્યારે સમજાશેને ત્યારે મોડું થઈ ગયું હશે! સારા માણસોને બગાડવામાં સમાજનો ફાળો સહુથી મોટો હોય છે! તમે કોઈને કંઈ અભિપ્રાય આપો ત્યારે માત્ર એટલું વિચારજો કે તમે એને કયા રસ્તે દોરી રહ્યા છો અને શું શીખવી રહ્યા છો?\nતમારી આજુબાજુમાં કે તમારી ઓફિસમાં કેવા લોકોની બોલબાલા છે? ક્યારેક આપણને એવું પણ થતું હોય છે કે મને પોલિટિક્સ રમતા નથી આવડતું એટલે હું ફાવતો નથી. ‘એગ્રેસન’ની વ્યાખ્યા પણ હવે બદલાય છે. રાડો પાડવી, ઘાંટા પાડવા, બધા ડરે એને એગ્રેસન કહેવામાં આવે છે. તમારે સફળ થવું છે? તો બીજા કશામાં ન પડો, તમે જે કામ કરો છો એ પૂરી પ્રામાણિકતા અને ધગશથી કરો, સફળતા સામેથી ચાલીને આવશે. આપણે એ જ નક્કી કરવાનું હોય છે કે આપણી એનર્જી આપણે ક્યાં ઇન્વેસ્ટ કરવી છે! સારાપણાને નબળાઈ સમજવાની ભૂલ ક્યારેય ન કરવી. તમને એવા લોકો પણ મળશે જે એવું કહેશે કે તને ખબર છે, સારાને લોકો નબળા સમજે છે! અલબત્ત, નબળા સમજે એના કરતાં સારા સમજે એ વધુ મહત્ત્વનું હોય છે. સાથોસાથ જે સારા છે એનું સન્માન કરો. બીજું કંઈ ન થઈ શકે તો કંઈ નહીં, પણ એનું અપમાન તો ન જ કરશો. તમે સારા હોવ તો સારા રહો, કારણ કે આખરે તો માણસ જેવો હોય એવો જ એ ઓળખાતો હોય છે.\nબધા માણસો સારા હોય છે, પણ બધા લોકો ‘સારાપણું’ ટકાવી શકતા નથી. -કેયુ.\n(‘દિવ્ય ભાસ્કર’, ‘કળશ’ પૂર્તિ, તા. 07 ફેબ્રુઆરી 2018, બુધવાર, ‘ચિંતનની પળે’ કોલમ)\nજરાક ચેક કરો, તમારું વજન તમારા કંટ્રોલમાં છે કે નહીં? – દૂરબીન-કૃષ્ણકાંત ઉનડકટ


More than 1 lakh cancer cases were registered in 2018, 1 out of every 15 Indians at risk of death -WHO|વર્ષ 2018માં કેન્સરના 10 લાખથી વધારે કેસ નોંધાયા, દર 15માંથી 1 ભારતીયને મોતનું જોખમ -WHO\nMore than 1 lakh cancer cases were registered in 2018, 1 out of every 15 Indians at risk of death WHO\nFeb 05, 2020, 04:54 PM IST\nહેલ્થ ડેસ્કઃ વર્ષ 2018માં વિશ્વભરમાં 10.16 લાખ નવા કેસ નોંધાયા છે. WHO (વર્લ્ડ હેલ્થ ઓર્ગનાઈઝેશન) એ ‘વર્લ્ડ કેન્સર ડે’ના અવસરે એક રિપોર્ટ જાહેર કર્યો છે. આ રિપોર્ટ મુજબ, દર 10માંથી 1 ભારતીયને કેન્સર થવાનું જોખમ રહેલું છે અને દર 15માંથી 1 ભારતીય કેન્સરને લીધે મૃત્યુ પામે તેવી સંભાવના વ્યક્ત કરવામાં આવી છે. આ રિપોર્ટ એજન્સી ફોર રિસર્ચ ઓન કેન્સર સાથે મળીને તૈયાર કરવામાં આવ્યો છે. તેનો હેતુ દુનિયાને કેન્સર પ્રત્યે જાગૃતતા ફેલાવવા માટે અને કેન્સરના ઉપાયોને ઉજાગર કરવાનો છે.\nવર્ષ 2018માં બ્રેસ્ટ અને ઓરલ કેન્સરના વધારે કેસ સામે આવ્યા\nઆ રિપોર્ટ અનુસાર વર્ષ 2018માં કેન્સરથી 7,84,800 લોકો મૃત્યુ પામ્યા છે. નવા કેસમાં મહિલાઓને સૌથી વધારે બ્રેસ્ટ કેન્સર અને પુરુષોને ઓરલ કેન્સર થતું જોવા મળ્યું છે.\nમહિલાઓમાં કેન્સર નવા કેસ પુરુષોમાં કેન્સર નવા કેસ\nબ્રેસ્ટ કેન્સર 1,62,500 ઓરલ કેન્સર 92,000\nઓરલ કેન્સર 1,20,000 ફેફસાંનું કેન્સર 49,000\nસર્વાઈકલ કેન્સર 97,000 પેટનું કેન્સર 39,000\nફેફસાંનું કેન્સર 68,000 કોલોરેક્ટલ કેન્સર 37,000\nપેટનું કેન્સર 57,000 ઈસોફેગલ કેન્સર 34,000\nકોલોરેક્ટલ કેન્સર 57,000\nતમાકુ કેન્સરનું કારણ\nપુરુષોમાં કેન્સરના વધતા જતા કેસનું કારણ તમાકુ છે. મહિલાઓમાં બ્રેસ્ટ, કોલોરેક્ટલ કેન્સરનું મુખ્ય કારણ મેદસ્વિતા અને ઓછી ફિઝિકલ એક્ટિવિટી છે. WHOના ડિરેક્ટર ટેડ્રોસ ગેબ્રિયસના જણાવ્યા અનુસાર, આગામી 20 વર્ષમાં કેન્સરના કેસમાં 60%ની વૃદ્ધિ થઈ શકે છે. કેન્સરના સૌથી વધારે કેસ મધ્યમ આવક ધરાવતા દેશોમાં વધી શકે છે કારણ કે ધૂમ્રપાન કરતા 80% લોકો આ દેશમાં રહે છે.\nધૂમ્રપાનમાં ચીન, ભારત અને ઇન્ડોનેશિયા આગળ\nદુનિયાભરમાં ધૂમ્રપાન કરતાં લોકોમાંથી 50% લોકો ચીન, ભારત અને ઇન્ડોનેશિયામાં રહે છે. ભારતમાં 6.9 કરોડ લોકો ધૂમ્રપાન કરે છે અને 4.2 કરોડ લોકો તમાકુનું સેવન કરે છે. તમાકુથી થતાં ઓરલ કેન્સરથ પીડિત 90% દર્દીઓ મધ્યમ અને નિમ્ન આવક વર્ગના હોય છે. તમાકુથી કેન્સર થવાના કેસમાં પુરુષો 34થી 69% અને મહિલાઓમાં 10-27% સામેલ છે.\nશહેરી વિસ્તારમાં બ્રેસ્ટ કેન્સરનું પ્રમાણ વધુ\nઆ રિપોર્ટ અનુસાર દુનિયાભરમાં બ્રેસ્ટ કેન્સરના કેસ 1.4-2.4% વૃદ્ધિ દરથી વધી રહ્યા છે. ગ્રામીણ ક્ષેત્રની સરખામણીએ શહેરી વિસ્તારમાં કેન્સરના કેસ વધારે જોવા મળ્યા છે. ઓછી આવક ધરાવતી મહિલાઓમાં સર્વાઈકલ કેન્સરના કેસ વધારે જોવા મળે છે.\nWHOcancerrisk of death


how to secure safe your whatsapp from being hacking like jeff bezos process is in setting two step verification ap – News18 Gujarati\nHome » photogallery » tech » HOW TO SECURE SAFE YOUR WHATSAPP FROM BEING HACKING LIKE JEFF BEZOS PROCESS IS IN SETTING TWO STEP VERIFICATION AP\nઆ Setting બદલશો તો WhatsAppને હેકિંગથી બચાવી શકાશે\nવોટ્સએપની સિક્યોરિટીમાં ખામી હોવાનું નુકસાન 1.6 અરબ યુઝર્સને ભોગવવું પડી શકે છે. જેમાં એક તમે પણ હોઈ શકો છો. જો તમે ઈચ્છોછો કે તમારું વોટ્સએપ સિક્યોર રહે અને કોઈ તેમારા વોટ્સએપને હેક ન કરી શકે તો તમારે વોટ્સએપના સેટિંગમાં ખાસ ફેરફાર કરવાની જરૂર છે.\n| September 30, 2021, 10:17 IST\nનવી દિલ્હીઃ વોટ્સએપ હેક (WhatsApp Hacking)થવાના સમાચારો વચ્ચે સિક્યોરિટી (Whatsapp Security) અંગે ડર રહેતો હોય છે. તાજેતરમાં સમાચાર આવ્યા છે કે એમેઝોનના CEO જેફ બેઝોસનું (Jeff Bezos) વોટ્સએપ હેક થયું હતું. એવા સમાચાર હતા કે સાઉદી ક્રાઉન પ્રિંસ મોહમ્મદ બિન સલમાને બેઝોસનો ફોન હેક કરાવ્યો હતો. (પ્રતિકાત્મક તસવીર)\nઆવા સમાચારના કારણે ફેસબુક અને વોટ્સએપની પ્રાઈવસી અને સિક્યોરીટી નબળી લાગે છે. એવું નથી કે આવું પહેલીવાર પ્રકાશમાં આવ્યું છે. આ પહેલા પણ વોટ્સએપ થકી જાસૂસીની ખબરો પણ આવી છે. (પ્રતિકાત્મક તસવીર)\nવોટ્સએપની સિક્યોરિટીમાંખામી હોવાનું નુકસાન 1.6 અરબ યુઝર્સને ભોગવવું પડી શકે છે. જેમાં એક તમે પણ હોઈ શકો છો. જો તમે ઈચ્છોછો કે તમારું વોટ્સએપ સિક્યોર રહે અને કોઈ તેમારા વોટ્સએપને હેક ન કરી શકે તો તમારે વોટ્સએપના સેટિંગમાં ખાસ ફેરફાર કરવાની જરૂર છે. (પ્રતિકાત્મક તસવીર)\nસૌથી પહેલા પોતાના ફોનનું વોટ્સએપ ઓપન કરો. ત્યારબાદ સેટિંગ્સ ઉપર ક્લિક કરો. ત્યારબાદ એકાઉન્ટ (Account)ઉપર ક્લિક કરો. તમને ટુ-સ્ટેપ વેરિફિકેશન (Two-step Verification)નો ઓપ્શન દેખાશે. તેના ઉપર ક્લિક કરીને તેને અનેબલ Enable) કરવાનું રહેશે. (પ્રતિકાત્મક તસવીર)\nજેનાથી તમારે6આંકડાનો એક પીન (PIN) ક્રિએટ કરી શકશો. જેનો ફાયદો એ રહેશે કે કોઈપણ નવા ફોનમાં વોટ્સએપનું સેટિંગ કરતા સમયે આ પીનની જરૂરત રહેશે. ખાસ નોંધ ધ્યાનમાં રાખવી કે આ પીન એ વેરિફિકેશન કોડ અને SMSથી અલગ રહેશે જે વોટ્સએપ સેટઅપ દરમિયાન આવે છે. (પ્રતિકાત્મક તસવીર)


Tax Savingની સાથે સિક્યોર કરો પુત્રીનું ભવિષ્ય, ઉઠાવો આ યોજનાનો ફાયદો - SATYA DAY\nTax Savingની સાથે સિક્યોર કરો પુત્રીનું ભવિષ્ય, ઉઠાવો આ યોજનાનો ફાયદો\nકોઈપણ પોસ્ટ ઑફિસ અથવા બેંકોની અધિકૃત શાખામાં સુકન્યા સમૃદ્ધિ યોજનાનું ખાતું ખોલાવી શકો છો\nનવી દિલ્હી : પુત્રીઓ માટે મોદી સરકારે સુકન્યા સમૃદ્ધિ યોજના નામની વિશેષ યોજના શરૂ કરી છે. અમે તમને આ કર બચત યોજના વિશે જણાવીએ છીએ જે તમારા કરને બચાવે છે અને તમારી પુત્રીનું ભવિષ્ય પણ સલામત રહેશે. 1 જાન્યુઆરી, 2019 ના રોજથી તમને આ યોજના પર 8.5% વ્યાજ દર મળશે. ઉપરાંત, સુકન્યા સમૃદ્ધિ યોજનાના ખાતામાં પૈસા જમા કરવા માટે આવકવેરા અધિનિયમની કલમ 80 સી અંતર્ગત રૂ. 1.5 લાખ સુધીની કપાતનો લાભ ઉપલબ્ધ છે. આ એકાઉન્ટ્સ કેવી રીતે ખોલી શકાય અને તેમના ફાયદા શું છે તે જાણો:\nસુકન્યા સમૃદ્ધિ યોજના :\nવડા પ્રધાન નરેન્દ્ર મોદીએ4ડિસેમ્બર, 2014 ના રોજ ‘બેટી બચાવો-બેટી પાઠઓ’ હેઠળ સુકન્યા સમૃદ્ધિ યોજના શરૂ કરી. આ એક નાની બચત યોજના છે. છોકરીના નામથી ખોલવામાં આવતા સુકન્યા સમૃદ્ધિ ખાતા દ્વારા લાભ મેળવી શકાય છે. સરકારની તરફથી સામાન્ય લોકોને ધ્યાનમાં રાખીને, સુકન્યા સમૃદ્ધિ યોજનામાં લઘુત્તમ રકમ વાર્ષિક ધોરણે રાખવાની મર્યાદામાં ફેરફાર થયો છે. અગાઉ, વાર્ષિક રૂ. 1000 ની લઘુતમ થાપણ ફરજિયાત બનાવવામાં આવી હતી. પરંતુ, હવે તે ઘટાડીને માત્ર 250 રૂપિયા કરવામાં આવી છે. જુલાઇ 6, 2018 થી નવા નિયમો અમલમાં આવ્યા છે.\nક્યાં ખોલાવવું ખાતું :\nતમે કોઈપણ પોસ્ટ ઑફિસ અથવા બેંકોની અધિકૃત શાખામાં સુકન્યા સમૃદ્ધિ યોજનાનું ખાતું ખોલાવી શકો છો. સામાન્ય રીતે, જે પણ બેંકો પીપીએફ એકાઉન્ટ્સ ખોલવાની સુવિધા પૂરી પાડે છે, તેઓ સુકન્યા સમૃદ્ધિ યોજનાનું પણ ખાતું ખોલે છે.\nયોજનાનો ઉદ્દેશ :\nઆ યોજના બાલિકાના જન્મથી લઈને લગ્ન કરવા સુધી પરિવારજનોને નાણાકીય તાકાત પૂરી પાડે છે. આ યોજના સેક્સ રેશિયોમાં ઘટાડો કરતી મહિલા જન્મ દરને પ્રોત્સાહિત કરવામાં મદદ કરશે. તે માતાપિતાની પુત્રીના શિક્ષણ માટે તેમજ લગ્ન માટેના પૈસાને લઈને થતી ચિંતાને દૂર કરવામાં મદદ કરશે.\nકોણ ખોલાવી શકે છે એકાઉન્ટ :\nજ્યારે તમે છોકરીના કુદરતી અથવા કાનૂની વાલી હો ત્યારે જ તમે આ એકાઉન્ટ ખોલી શકો છો. તમે પુત્રીના નામ પર આવું એક જ એકાઉન્ટ ખોલાવી શકો છો. એકંદરે, તમે આ બે પુત્રીઓના નામથી આ ખાતું ખોલાવી શકો છો, પરંતુ જો તમારી બીજી દીકરીના જન્મ સમયે તમારી જોડિયા દીકરીઓ જન્મે તો તમે ત્રીજું ખાતું પણ ખોલાવી શકો છો.\nકયા દસ્તાવેજોની જરૂર પડશે ? :\nસુકન્યા સમૃદ્ધિ ખાતા ખોલવાનું ફોર્મ, બાળકનું જન્મ પ્રમાણપત્ર. ડિપોઝિટર (માતાપિતા અથવા પાલક) ની ઓળખ કાર્ડ જેમ કે પેન કાર્ડ, રાશન કાર્ડ, ડ્રાઇવિંગ લાયસન્સ, પાસપોર્ટ વગેરે. તમે નેટ બેન્કિંગનો ઉપયોગ ડિપોઝિટરના સરનામાના સરનામાને ડિપોઝિટ કરવા માટે પણ કરી શકો છો જેમ કે પાસપોર્ટ, રેશન કાર્ડ, વીજળી બિલ, ટેલિફોન બિલ વગેરે. ખાતું ખુલ્લી ગયા પછી જે પોસ્ટ ઑફિસ અથવા બેંકમાં તમે ખાતું ખોલાવ્યું છે, તે તમને એક પાસબુક આપે છે.\nતમે નોકરી કરતા નથી તો પણ મળશે હોમ લોન, કરો માત્ર આટલું\nટ્રમ્પે આપ્યું જ્ઞાન, 'કીડનીનું હ્દયમાં એક વિશેષ સ્થાન છે'


ગોડ્સેને દેશભક્ત કહીને સાધ્વી પ્રજ્ઞા ફસાઈ વધુ એક વિવાદમાં, હોબાળો થતા ભાજપે હાથ ઉંચા કર્યા - GSTV\nHome » News » ગોડ્સેને દેશભક્ત કહીને સાધ્વી પ્રજ્ઞા ફસાઈ વધુ એક વિવાદમાં, હોબાળો થતા ભાજપે હાથ ઉંચા કર્યા\nભાજપના ભોપાલ બેઠક પર લોકસભાના ઉમેદવાર અને બોમ્બ બ્લાસ્ટ કેસમાં જામીન પર છુટેલા સાધ્વી પ્રજ્ઞા ઠાકુરે ગુરુવારે વિવાદ જગાવ્યો હતો. તેમણે દેશના રાષ્ટ્રપિતા મહાત્મા ગાંધીજીના હત્યારા નાથુરામ ગોડ્સેને દેશભક્ત ગણાવીને ભારે વિવાદ જગાવ્યો છે. અગાઉ મુંબઇ હુમલામાં શહીદ થયેલા પોલીસ અધિકારી હેમંત કરકરે વિશે પણ અપમાનજનક નિવેદન કરનારા સાધ્વી પ્રજ્ઞા ઠાકુર હવે નાથુરામ ગોડ્સેને દેશભક્ત ગણાવીને ફરી વિવાદમાં આવ્યા છે.\nજોકે જ્યારે સાધ્વી પ્રજ્ઞાના આ નિવેદન બાદ ભારે હોબાળો થતા તેણે માફી માગવી પડી હતી સાથે પોતાનું નિવેદન પરત લઉ છું તેમ કહ્યું હતું. જોકે પ્રજ્ઞા ઠાકુરના આ નિવેદનથી ભાજપે પોતાને દુર કરી લીધી હતી. વિવાદ ત્યારે સામે આવ્યો જ્યારે મીડિયા સાથેની વાતચીતમાં પ્રજ્ઞા ઠાકુરે કહ્યું હતું કે નાથુરામ ગોડ્સે એક દેશભક્ત હતા.\nતેઓ હતા અને હંમેશા દેશભક્ત જ રહેશે. જે લોકો નાથુરામ ગોડ્સેને આતંકવાદી કહેતા હોય તેઓ પોતાની તરફ જુવે, તેમને આ લોકસભાની ચૂંટણીમાં આક્રામક જવાબ આપવામાં આવશે. થોડા દિવસ પહેલા અભિનેતામાંથી રાજકારણી બનેલા કમલ હાસને નાથુરામ ગોડ્સેને આતંકવાદી ગણાવતા સાધ્વી પ્રજ્ઞા ઠાકુરે આ નિવેદન કર્યુ હતું.\nજોકે જ્યારે આ મામલે ભાજપના નેતા રાકેશસિંહ બાજપાઇને પૂછવામાં આવ્યું કે શું સાધ્વી પ્રજ્ઞા ઠાકુરે પોતાના નિવેદન બદલ માફી માગી છે, તો તેમણે જણાવ્યું હતું કે તેમણે માફી માગીને પોતાનું નિવેદન પરત લઇ લીધુ છે, બીજી તરફ ભાજપે પોતાને સાધ્વીના આ નિવેદનથી દુર કરી લીધી છે.\nભાજપના મીડિયા સેલના પ્રભારી લોકેન્દ્ર પ્રસાદે જણાવ્યું હતું કે જેણે મહાત્મા ગાંધીની હત્યા કરી હોય તે દેશભક્ત ક્યારેય ન બની શકે. પ્રજ્ઞા ઠાકુરના આ નિવેદનની ટીકા કરતા દિગ્વિજયસિંહે કહ્યું હતું કે આ અતી નિમ્નકક્ષાનું નિવેદન છે. આ પહેલા શહીદ હેમંત કરકરેને લઇને વિવાદિત નિવેદન આપ્યું હતું.\nઅમદાવાદીઓ આનંદો! મેટ્રો રેલ સર્વિસ લંબાવાઇ, આ તારીખથી પેસેન્જર…


ચંદ્રયાન2સાથે સંપર્ક ગુમાવ્યા બાદ વડા પ્રધાન મોદી ઇસરો કેન્દ્રમાંથી કેમ જતા રહ્યા? | PunchnamuNews\nHomeતાજા સમાચારચંદ્રયાન2સાથે સંપર્ક ગુમાવ્યા બાદ વડા પ્રધાન મોદી ઇસરો કેન્દ્રમાંથી કેમ જતા રહ્યા?\nSep. 07, 2019 at 12:14 pm\nતાજા સમાચારFeatured|દેશઆયુષ્માન ભારત|દેશગુજરાતદેશ\nચંદ્રયાન2સાથે સંપર્ક ગુમાવ્યા બાદ વડા પ્રધાન મોદી ઇસરો કેન્દ્રમાંથી કેમ જતા રહ્યા?\n9 months ago September 7, 2019 PM Narendra Modichandrayan 2\nચંદ્રયાન -2 ના લેન્ડર વિક્રમ સાથે સંપર્ક ગુમાવ્યા બાદ વડા પ્રધાન નરેન્દ્ર મોદીએ બેંગલુરુના ઇસરો સેન્ટરના મુખ્ય મથકથી દેશને સંબોધન કર્યું હતું. વડા પ્રધાન નરેન્દ્ર મોદીએ તેમના સંબોધનમાં જણાવ્યું હતું કે, લેન્ડર વિક્રમ સાથેનો સંપર્ક ગુમાવ્યા બાદ કેમ તેઓ લાંબા સમય સુધી ઇસરોના મુખ્યાલયમાં રહ્યા નહીં.\nવડા પ્રધાને વૈજ્ઞાનિકોને કહ્યું કે તમે ઘણી રાતોથી સૂતા નથી, તેમ છતાં પણ મને ફરી એક વાર તમારી સાથે વાત કરવાનું મન થયું છે. તેમણે કહ્યું કે, ચંદ્રયાન ઉતરવાની અંતિમ ક્ષણોમાં વિક્ષેપ આવ્યા પછી હું તમારી વચ્ચે વધુ સમય ઉપસ્થિત નહીં રહું.\nવડા પ્રધાન નરેન્દ્ર મોદીએ કહ્યું કે આખો દેશ આખી રાત તમારો સાથ આપવા જાગી રહ્યો છે. અને મિશનની અંતિમ ક્ષણોમાં આખો દેશ ચિંતિત હતો. ભલે આ વખતે આપણને નિષ્ફળતા હાથ લાગી છે પરંતુ આખો દેશ વાજ્ઞાનિકો સાથે મક્કમતા સાથે ઉભો છે.\nTags :PM Narendra Modichandrayan 2\nહવે ઈકો ફ્રેન્ડલી બનશે વડા પ્રધાનની રેલીઓ, 8 સપ્ટેમ્બરે યોજાશે પ્રથમ ઈકો ફ્રેન્ડલી રેલી\nમોદી સરકાર પ્રધાનમંત્રી ઉજ્જવલા યોજનાનો લક્ષ્ય7મહિના પહેલા પૂર્ણ કર્યો


તે કેટલા નવા કલાકારોને તક આપી છે?: દિવ્યા ખોસલાનો સોનુ નિગમ પર પલટવાર | Avadhtimes\nHome મનોરંજન તે કેટલા નવા કલાકારોને તક આપી છે?: દિવ્યા ખોસલાનો સોનુ નિગમ...\nિંસગર સોનૂ નિગમે જ્યારે મ્યૂઝિક ઇન્ડસ્ટ્રીને એક માફિયા ગણાવી છે જેને લઇને ચર્ચા થઇ રહી છે. સુશાંતના નિધન બાદૃ સોનૂ નિગમે ખુલીને તેના વિચાર રાખ્યા છે. તેણે સોશિયલ મીડિયા પર ટી-સીરીજ અને કંપનીના ડાયરેક્ટર ભૂષણ કુમાર પર અનેક પ્રકારના આરોપ લગાવ્યા હતા. હવે ભૂષણ કુમારની પત્ની દિૃવ્યા કુમાર ખોસલાએ તેા પતિનો બચાવ કર્યો અને સોનૂને આડે હાથ લીધો છે. દિૃવ્યા કુમાર ખોસલાએ પણ સોનુ નિગમના દૃરેક આરોપનો સોશિયલ મીડિયા પર લાંબા વીડિયો દ્વારા જવાબ આપ્યો છે અને િંસગર પર નિશાન સાધ્યું છે. સોનુ નિગમે આરોપ લગાવ્યો હતો કે મ્યુઝિક ઇન્ડસ્ટ્રીમાં બહારના લોકોને વધુ તકો મળતી નથી, જેના આધારે દિૃવ્યાએ મોટી વાત કરી છે. તે કહે છે  ટીસીરીઝમાં ૯૭ ટકા લોકો બહારના લોકો છે અને તેઓએ આ કંપની દ્વારા ઘણા નવા ચહેરાઓની ઓળખ કરી છે. તેણે સોનુ નિગમ પર પ્રહાર કરતાં કહૃાું છે કે તેણે કેટલા નવા કલાકારોને તક આપી છે? દિૃવ્યાએ વીડિયોમાં સોનૂ નિગમને તેના શરૂઆતના દિૃવસોની યાદૃ પણ કરાવી હતી.\nદિૃવ્યાએ કહૃાું છે કે સોનુ નિગમની કારકિર્દૃી ગુલશન કુમારને કારણે બની છે. સોનુ નિગમ ગુલશન કુમારને દિૃલ્હીથી મુંબઇ લાવ્યો હતો. તેણે સોનુ નિગમને તક આપી, તેથી તે આજે આ તબક્કે પહોંચી ગયો છે. દિૃવ્યાએ વીડિયોમાં સોનુ પર આરોપ પણ લગાવ્યો હતો કે ટીસીરીઝ મુશ્કેલીમાં હોય ત્યારે સોનુએ પોતે તેની મદૃદૃ કરી નહોતી. તે સમયે સોનુએ પોતાની જાતને બીજી કંપની સાથે જોડી દૃીધી હતી. વીડિયોમાં દિૃવ્યાએ અન્ય ઘણા મુદ્દાઓ પર પોતાના મંતવ્યો આપ્યા છે. વીડિયોના અંતમાં દિૃવ્યા કહી રહી છે કે ગીતાને કારણે તેને આ વીડિયો બનાવવાની પ્રેરણા મળી છે. તેણે ધર્મનો સાથ આપ્યો છે અને તનું કર્મ નીભાવતા સચ્ચાઇને લોકોની સામે લાવ્યો છે.


થીમ તરીકે Farmyard સાથે, ગોલ્ડન સ્પષ્ટ વાદળી આકાશ હેઠળ પાક ક્ષેત્ર પર લઈ જાય છે. NextGen દ્વારા સંચાલિત આ એક આકર્ષક છે progressplay સ્લોટ રમત. આ તમે જીતવા દે પાંચ દર્શન સ્લોટ છે 243 રીતે, ફક્ત હુકમ મોટા જીતવા માટે ઉચ્ચ ભરવા પ્રતીકો ઊભું કરવાનો પ્રયાસ.\nનિક્સ (NextGen) આ વિકસાવી છે progressplay સ્લોટ રમત. નિક્સ અને NextGen ઉચ્ચ ગુણવત્તા કેસિનો સોફ્ટવેર વિકસાવવા કરવામાં આવી છે. તેઓ ઓનલાઇન રમતોની વિવિધ રમનારાઓ આપવા માટે જાણીતા છે.\nઆ રમત સાથે આવે છે 243 માર્ગો બંધારણમાં જીતી. બધા ઉપકરણો શરત સ્પિન દીઠ £ પી 250 માટે 25p શરૂ થાય સમગ્ર રમવા માટે ઉપલબ્ધ. તમે કાર્ટૂન શૈલી ગ્રાફિક્સ સાથે ફાર્મ માટે પરિવહન થાય છે. હાઇ ભરવા પ્રતીકો તમામ ફાર્મ સાથે સંબંધિત છે, જેમ, ઇંડા, ચિકન, અને ચિકન coops સાથે ચિકન. મરઘો રૂપરેખા ઉચ્ચતમ મૂલ્ય ચિહ્ન જેની સાથે પુરસ્કારો છે 2,000 એક payline પર ઉતરાણ પાંચ વિકેટે સિક્કા. લો ભરવા પ્રતીકો ધોરણ તાશના પત્તા સાથે થાય છે, કે, ક્યૂ, જે, 10, and 9. લકી સિક્કો સ્કેટર છે. રમત વાઇલ્ડ મરઘો છે. તે ત્રણ મધ્યમ reels પર માત્ર બહાર આવે છે અને સ્કેટર સહિત બધું બદલે છે.\nઆ અન્ય સુવિધાઓ progressplay સ્લોટ રમત ગોલ્ડન મફત રમતો છે, નિઃશુલ્ક સ્પીનોની અને પાંચ એક કાઇન્ડ. ગોલ્ડન મફત રમતો અર્થ એ થાય સ્કેટર માત્ર reels બે પર દેખાશે, ત્રણ અને ચાર જંગલી જેવા જ. તે બધા ત્રણ reels પર ઉતરાણ ત્યારે, ગોલ્ડન મફત રમતો લક્ષણ સક્રિય કરવામાં આવશે. પણ આ ત્રણેય કેન્દ્રીય reels પર ત્રણ wilds ઉતરાણ દ્વારા પેદા થઇ શકે છે. તમે પચાસ સિક્કા અને દસ મફત સ્પીનોની આપવામાં આવે.\nસ્કેટર અને જંગલી માં જંગલી અને સ્કેટર વળાંક અને માત્ર ત્રણ મધ્યમ reels બહાર, બે, ત્રણ અને ચાર. તમે વધુ દસ મફત સ્પીનોની સાથે એનાયત કરવામાં આવશે પ્રતીક ત્રણેય મધ્યમ reels પર ઉભરી. એક કાઇન્ડ કોમ્બિનેશન લક્ષણ પાંચ ફાઇવ વખત ગુણક સાથે તમને ઈનામ આવશે. મરઘો રૂપરેખા પ્રતીક સાથે એક પ્રકારનું મિશ્રણ પાંચ ઉતરાણ દ્વારા, તમે જીતવા માટે મેળવી શકો છો 400 સમય તમારા શરત અથવા 10,000 coins.\nવોલેટિલિટી પર લો, ગોલ્ડન એકદમ રમવા માટે સરળ છે. વાઇલ્ડ બદલીને સ્કેટર ખરેખર રસપ્રદ છે કારણ કે તે નથી ઓનલાઇન ગેમ્સ ખૂબ સામાન્ય વાત છે. હાઇ ભરવા બોનસ લક્ષણો આ બનાવવા progressplay સ્લોટ રમત એક આકર્ષક અને રમવા માટે એક અપીલ.


ટીમ ઇન્ડિયાને ફટકો :વિરાટના અંગૂઠામાં ઇજાથી ઉખળ્યો નખ :નીકળ્યું લોહી, ફ્રેક્ચરની આશંકા!\n27મી ઓવરમાં બીજા બોલ પર આ ઘટના બની: દર્દથી કણસી રહેલા કોહલીએ પોતાના ફિઝિયોને ઇશારો કર્યો\nટીમ ઇન્ડિયાએ વેસ્ટ ઇન્ડિઝ પ્રવાસ પહેલા રમાયેલી ત્રણેય ટી-20 માં શાનદાર દેખાવ કર્યો છે વન ડે શ્રેણી પર પણ 2-0થી કબજો કરી લીધો છે. હવે ભારતીય ટીમે વેસ્ટ ઇન્ડિઝ સામે બે ટેસ્ટ મેચ રમવાની છે.\nજોકે, આ દરમિયાન ભારતીય ક્રિકેટ ટીમના પ્રશંસકો માટે માઠા સમાચાર છે. બેટિંગ દરમિયાન ફાસ્ટ બોલર કીમાર રોચનો એક બોલ વિરાટ કોહલીના જમણા હાથના અંગૂઠામાં લાગ્યો હતોબોલ વાગતા કોહલીના અંગૂઠાનો નખ ઉખડી ગયો હતો અને લોહી વહેવા લાગ્યું હતું. જે બાદમાં દર્દથી કણસી રહેલા કોહલીએ પોતાના ફિઝિયોને ઇશારો કર્યો હતો. 27મી ઓવરમાં બીજા બોલ પર આ ઘટના બની ત્યારે વિરાટ કોહલી 85 રન બનાવીને બેટિંગ કરી રહ્યો હતો. જે બાદમાં બેટિંગ કરતી વખતે વિરાટ કોહલી અનેક વખત પોતાના હાથને ઝાટકતો નજરે પડ્યો હતો.\nઅંગૂઠામાં બોલ વાગ્યા બાદ વિરાટ કોહલી જે રીતે પીડાથી કણસી રહ્યો હતો તેના પરથી લાગી રહ્યું છે કે વિરાટની ઈજા ગંભીર હોઈ શકે છે. વિરાટના અંગૂઠામાં ફ્રેક્ચરની આશંકા છે. જોકે, મેચ બાદ જ્યારે તેને ઈજા વિશે પૂછવામાં આવ્યું ત્યારે તેણે સ્પષ્ટ રીતે કંઈ જણાવ્યું ન હતું. વિરાટ કહ્યું કે નખ ઉખડી ગયો છે અને મને નથી લાગતું કે ફ્રેક્ચર થયું છે.


મિત્રની લાશ લઈ 28 દિવસ સમુદ્રમાં ભટકતો રહ્યો, ઓરિસ્સામાં કાંઠો મળ્યો | two sailors lost their way in sea due to storm, 1 died - Gujarati Oneindia\n| Published: Monday, October 28, 2019, 16:07 [IST]\nનવી દિલ્હીઃ ક્યારેક ક્યારેક કિસ્મત તમને કેવી મુસિબતમાં ફસાવી મૂકે છે તે કોઈ નથી જાણતું. અંદામાન નિકોબારના રહેવાસી બે મિત્ર અમૃત કુજૂર (49) અને દિવ્યરંજનને પણ અંદાજો નહોતો કે 28 સપ્ટેમ્બરનો દિવસ તેમની જિંદગીમાં કેવું તોફાન લાવી દેશે. સમુદ્રમાં જતા જહાજોમાં કરિયાણું અને ખાવા-પીવાનો સામાન રાખવાનું કામ કરતા આ મિત્રો દરરોજની જેમ આ દિવસે પણ પોતાના રાબેતા મુજબના કામ માટે ઘરેથી નિકળ્યા હતા. તેઓ નહોતા જાણતા કે એ દિવસે તેમની સામે આફતનો પહાડ ઉભો થઈ જશે.\nસમુદ્રમાં તોફાનનો સામનો\nઅમૃત કુજૂર અને દિવ્યરંજન રાબેતા મુજબ પોતાના કામ માટે હોડી લઈ હિંદ મહાસાગરમાં ઉતર્યા, આકાશ સાફ હતું માટે તેમને આવનારા ખતરાનો અંદેશો પણ નહોતો. થોડે દૂર જતાં જ તેમનો સામનો એક ભયંકર તોફાન સાથે થયો, જેનાથી આ બંને મિત્રો પોતાના રસ્તો ભટકી ગયા. હોડી નબળી અને જૂની હોવાના કારણે તોફાનથી તેને ઘણું નુકસાન પહોંચ્યું. હોડીને ડૂબતી બચાવવા માટે તે બંને હોડીમાં રહેલો બધો સામાન ફેંકવા લાગ્યા પરંતુ તેઓ બિલકુલ નહોતા જાણતા કે આ મુસિબત હજુ વિકરાળ બનવાની હતી.\nવર્માના જહાજની મદદ મળી\nહોડી ખાલી કર્યા બાદ બંને સમુદ્રમાં કોઈ અન્ય જહાજની ઉમ્મીદમાં ઈશારા કરતા રહ્યા પરંતુ તેમને મદદ ન મળી શકી. આ દરમિયાન વર્માના એક જહાજની નજર તેમના પર પડી અને તેમને 260 લીટર ઈંધણ અને એક કમ્પાસ આપ્યો. બંનેને લાગ્યું કે હવે તેઓ આરામથી ઘરે પહોંચી જશે પરંતુ એવું ન થઈ શક્યું. અમૃત કુજૂર અને દિવ્યરંજને વધુ એક તોફાનનો સામનો કરવો પડ્યો જેમાં તેમનું ઈંધણ ખતમ થઈ ચૂક્યું હતું. હવે તેમની પાસે સમુદ્રમાં કમ્પાસ સિવાય બીજું કંઈ જ નહોતું.\nભૂખા પેટે મિત્રનું મોત\nદિવસો વિતવાની સાથોસાથ તેમને ભૂખ-તરસ પણ સતવવા લાગી, અમૃત કુજૂરે જણાવ્યું કે તેઓ પતાની તરસ મટાડવા માટે ટૂવાલથી પાણી ગાળીને પીતા હતા. આવી રીતે તેમની તરસ તો મટી જતી હતી પરંતુ ખાવા માટે તેમની પાસે કંઈ જ નહોતું. સતત ભૂખા-તરસ્યા હોવાના કારણે એક મિત્ર દિવ્યરંજન કમજોર પડી ગયો અને બીમાર પડવાના કારણે સમુદ્રમાં જ તેણે દમ તોડી દીધો. અમૃત કુજૂર હવે બિલકુલ એકલો થઈ ગયો હતો અને કોઈક રીતે ખુદને જીવતો રાખ્યો.\n28 દિવસ બાદ કિનારો મળ્યો\nતેણે જણાવ્યું કે 28 દિવસ સમુદ્રમાં વહેતાં વહેતાં તેમનું જહાન ઓરિસ્સાના પુરી દરિયા કાંઠે પહોંચી ગયું. કૃષ્ણાપ્રસાદ પોલીસ સ્ટેશનના એક પોલીસ અધિકારી અભિમન્યુ નાયકે જણાવ્યું કે અમને સૂચના મળી છે કે દ્વીપ સમૂહ પાસે રહેતા બે મિત્ર અમૃત કુજૂર અને દિવ્યરંજન સમુદ્રમાં લાપતા થઈ ગયા છે. અમે તેમની તલાશ માટે રેસ્ક્યૂ ઓપરેશન પણ ચલાવ્યું પરંતુ તેમનો કોઈ પતો નહોતો લાગી શક્યો. શુક્રવારે અમને જાણકારી મળી કે લાપતા બંને શખ્સ ઓરિસ્સાના તટ પર મળી આવ્યા છે.\nsailor indian ocean island sea દરિયો\ntwo sailors lost their way in sea due to storm, 1 died\nStory first published: Monday, October 28, 2019, 16:07 [IST]